
Sallimu Tasleema 


Hota Hai Shar Aiso Ka Khasane Khuda Mein 
Khushbu Mehakne Ki Mehakti Hai Fiza Mein 
Khudai Mein Jo Kuchh Hai Aap Ka Hai 
Khamosh Ho Zubaan to Nazar Bolti Rahe 


Agar Jeene Ka Magsad Zaate Min Noori Na Ho Jaaye 


Fanaye Ishqe Shahe Deen Agar Hasti Na Ho Jaaye 
Kya Shay Hai Jahan Ke Gulo Gulzaar Ki Khushbu 
Jalwa Gar Hai Khuda Ki Zaat Un Se 
Hashr Mein Sab Ki Hai Najaat Unse 


Dekh Lete Hain To Kho Jaate Hain Jalwa Dekh Kar 
Karne Waala Kuchh Nahin Hum Ko Zamana Dekh Kar 
Nahin Mumkin Ke Dil Taiba Ke Nazaro Se Bhar Jaaye 


Wahi Rauza Nazar Aaye Jidhar Meri Nazar Jaaye 
Mumkin Nahin Nabi Ko Lagataar Dekhna 

Kitno Ko Ingelabe Zamana Mita Gaya 

Sooraj Gua Tulu Andhera Chala Gaya 

Khuda Jaanta Hai Hageegat Nabi Ki 

Woh Dastoor Haq Hai Shariat Nabi Ki 

Har Ek Parday Mein Jalva Aap Ka Hai 

Bohat Bhi Ho to Karam Hum Pe Aap Ka Kam Hai 
Siwaye Khuda Ke Unhein Koi Jaanta Kam Hai 
Sab Kuch Hamaray Paas Hai Allah Ka Diya 

Allah Jaane Aapne Kis Kis Ko Kya Diya 

Udenge Hosh Jis Din Jalwa -e- Deedar Dekhenge 
Sarapa Noore Haq Ka Bolta Shahkar Dekhenge 
Namaze Ishq Ka Qibla Huzoor Ka Ghar Hai 
Banaame Ummiyat Ik Ilm Ka Samundar Hai 

Tum Ho Har Aalam Mein Tanha 

Khudai Rahmatein Manzar Ba Manzar Dekh Aaya 
Fanoos Mein Shola Hai Mehfil Mein Ujala Hai 
Sohbat Mein Shahe Deen Ki Har Fard Jeela Hai 

Sallimu Tasleema 


Banaya Noor Ko Apne Hi Aaina Apna 

Zubani Daawe Hain Kya Kya Amal Hai Kiya Apna 
Khudai Noore Azal Se Bana Banaya Hai 

Dilo Ko Aap Ne is Tarah Jagmagaya Hai 

Haath Jaise Kisi Muflis Ke Khazana Aaya 

Aisa Min Noor Koi Jism Na Chehra Aaya 

Yahin Se Hain Sab Roshni Paane Waale 

Ja Ke Milta Hai Unhi Se Har Kisi Ka Silsila 

Sab Salasil Mein Hai Ik Sarkar Hi Ka Silsila 
Hawase Deed Ye Kehti Hai Abhi Kya Dekha 

Us Ne Sab Dekh Liya Jis Ne Madina Dekha 

Har Ek Haadse Ne Rasta Diya Hai Mujhe 

Guzar Basar Ko Dare Mustafa Diya Hai Mujhe 

Dil Ke Sajdon Ko Wo Nagshe Kafe Pa Hona Hai 
Un Se Doori Khud Apne Se Juda Hona Hai 

Dunya Ka Hai Dastoor Unhein Deewana Samajhna 
Khuda Paraston Ko Kya Kaam Aisho Raahat Se 
Un Ka Jalwa Dekhne Ko Aankh Wala Chahiye 
Seerate Shaahe Rasoola Kis Qadr Tehdaar Hai 

Dil Agar Bedaar Hai to Zindagi Bedaar Hai 


Sab Kuch Unhi Ka Tha Yahan Sab Kuch Unhi Ka Hai 99 


Sirf Us Ko Kaayenaat Mein Haq Zindagi Ka Hai 
Faasla Kitna Madine Se Hai Jannat Ke Liye 

Husn Takhleeq Hua Hai Isi Soorat Ke Liye 

Jaan Jaye Gi Magar Dil Se Na Jalwe Jayenge 

Kya Hai Apne Paas Jayenge To Kya Le Jayen Ge 
Ishhq Sarkar Mein Har Gham Se Guzar Jana Hai 
Wahi Ik Zaat Tanha Hai Har Ik Aaina Khane Mein 
Jab Tak Hai Kaayenaat Imamat Ali Ki Hai 
Mustafa Hi Mustafa Shehzadi -e- Kaunain Hain 
Ghaus Azam Hain Nubuwwat Ke Gharane Walay 

Kon Aye Shahe Jilaa Teri Manzil Ka Pata De 

Kis Kis Ko Ghause Paak Ne Kya Kya Bana Diya 
Dil Ko Har Ke Kusha Kash Gham Se Chhuda Diya 
Khulta Nahin Kisi Pe Jo Unka Magam Hai 

Faizane Ghaus Ab Bhi Zamane Mein Aam Hai 

Jo Mila Ghausul Wara Se Wo Khuda Se Ja Mila 
Aapka Dar Kya Hua Qudrat Ka Aiwaan Ho Gaya 
Na Ho Ye Log to Maidan Ka Maidan Khali Hai 
Buro Ki Zimmedari Ghause Aazam Ne Sambhali Hai 
Khayale Ghause Paak Aa Jaata Hai Be Sakhta 
Laakh Toofan Mein Bhi Jeete Hain Itmenan Se 
Sharf Unka Hai Mauroosi, Ghulami Apni Aabai 
Nahin Hai Dastgeeri Ghause Aazam Ki Alagai 
Rabt Jaisa Faiz Waisa Hai Bade Sarkar Ka 

Haajate Mausam Nahin Rakhta Gulistaan Ghaus Ka 
Mere Jeene Ko Na Dekho Karam Un Ka Dekho 
Khulti Hai Saari Hageegat Parda Uthane Ke Baad 
Kis Ko Pinhaa Dekhiye Kis Ko Numaya Dekhiye 
Jo Bade Hain Wo Wasila Bhi Bada Lete Hain 

Jo Bhi Ghulam Unka Hua Taajwar Hua 

Naam Baghdad Hai Un Shara Ki Deewaro Ka 
Kitne Zarrat Ko Khursheed Banaya Tum Ne 

Ik Nazar Mein Kiya Har Gham Ka Madawa Tum Ne 
Unke Qadmo Mein Wilayat Ke Hain Samaan Kitne 
Uska Iman Humesha Taro Taaza Dekha 

Ye Dil, Dil Nahin Unka Nagshe Qadam Hai 

Har Wali Sarkar Ka Daman Girafta Ho Gaya 
Mujhe Apne Hone Ka Ehsaas Kam Hai 

Har Wali Sarkar Ka Daman Girafta Ho Gaya 

Har Zamane Ko Tera Taabe Farman Dekha 
Ghareebo Ko Dare Sarkar Hi Kaaba Nazar Aaya 

Sallimu Tasleema 


Hamd E Baari Ta'ala 


Allah Tu Kareem O Ghafoor O 
Raheem Hai 


Baar E Gunah Se Meri Haalat Sageem Hai 
Allah Ta'ala Tu Kareem O Ghafoorur Raheem Hai 


Kis Se Ihata Ho Teri Zaat O Sifaat Ka 
Jo Bhi Sifat Hai Zaat Ki Soorat Qadeem Hai 


Mohtaj Har Koi Hai Tera Kaayenat Me 
Wo Shaan Teri Saahib E Lutf E Ameem Hai 


Asraar Tere Hai Ye Huroof E Mugatta'at 
Quraan Ka Pehla Lafz Alif Laam Meem Hai 


Maula Kisi Ka Haal Bhi Tujh Se Chupa Nahi 
Tanha Tu Wo Qadeer O Baseer O Aleem Hai 


Kya Teri Azmaton Ma Tasawwur Kare Koi 
Aajiz Hai Fikr Hairati Aql E Saleem Hai 


Har Aan Shaug Fazl O Karam Ka Hai Multaji 
Us Para Chala Jo Ise Rah E Musageem Hai 


Sallimu Tasleema 


Mere Sarkar Dete Hai To Hoti Hai 
Nazar Paida 
Na Khaliq Tha Na Khalgat Oabl Shah E Behrobar Paida 
Zahoor E Noor E Awwal Se Huwa Sab Kuch Magar Paida 


Nabi Fehmi Se Haq Beeni Ka Hota Hai Hunar Paida 
Sha'oor E Motabar Karta Hai Chashm E Motabar E Paida 


Safar E Noor Ka Kya Ho Alaamat E Safar Paida 
Nishaan Arshi Qadam Ke Hai Na Gard E Hagandar Paida 


Kitaabon Se Kisi Ko Bhi Baseerat Mil Nahi Sakti 
Mere Sarkar Dete Hain To Hoti Hai Nazar Paida 


Zara Padna Hai Saaya Rehmat E Aalam Ke Daman Ka 
Use Lag Jaate Hain Par Jo Huwa Be Baal O Bar Paida 


Huwe Qaatil Bhi Qurbaan Aapki Insaan Nawazi Par 
Sulook Insaniyay Ke Dil Me Kar Leta Hai Ghar Paida 


Hira Ke Gaar Me Noori Qadam Yunhi Nahi Aaye 
Yahin Se Ek Din Honi Thi Quraani Sehar Paida 


Khudaayi Rehmaton Ka Abr E Nisyaan Is Tarah Barsa 
Huye Dil Ke Sadaf Me La Ilaha Ke Gohar Paida 


Khayalon Me Nabi Ke Doobna Hai Roshni Dil Ki 
Nazar Ka Ghaib Hojana Bhi Karta Hai Nazar Paida 


Farishte Tak Yahan Be Izn Shauq Aane Nahi Paate 
Adab Gaaheest Zer E Aasmaan Ba Karr O Far Paida 

Sallimu Tasleema 


Ye Wo Sooraj Nahi Jo Huwa Idhar 
Panha Udhar Paida 


Shah E Taiba Se Ho Jis Qadar Qalbi Talluq Paida 
Khuda Ki Marifat Karti Hai Utna Dil Me Ghar Paida 


Khuda Karta Hai Is Ummat Me Aise Bhi Bashar Paida 
Lahu Se Dasht Me Karte Hai Jo Gulhaaye Tar Paida 


Jab Anwaar E Madina Dil Me Kar Leti Hai Ghar Paida 
Ujale Khud Ba Khud Hote Hain Ta Hadd E Nazar Paida 


Sehar Kehte Hain Jisko Naam Hai Deedar Aaqa Ka 
Nahi To Roz Hoti Hai Zamane Me Sehar Paida 


Do Aalam Jalwa E Minn Noor Se Har Aaan Roshan Hai 
Ye Wo Sooraj Nahi Jo Huwa Idhar Panha Udhar Paida 
Faqat Ummi Laqab Sarkar Ke Qadmon Ka Sadqa Hai 
Karodon Hogaye Sahib E Dil Sahib E Nazar Paida 


Na Jaane Kun Fakaan Kitne Awaalam Ka Marga' Hai 
Be Har Aalam Hai Noor Unka Be Andaz E Digar Paida 


Ihata Ho Nahi Sakta Magamat E Mohammed Ka 
Hazaar Insaan Kar Le Wusa't E Fikr O Nazar Paida 


Shaoor E Bandagi Par Naaz Karna Baad Aye Naadan 
Rasool Allah Ke Chaukat Ke Qaabil Sar To Kar Paida 


Ghulaman E Shah E Taiba Hai Aise Hunar Waale 
Jahan Jaate Hain Kar Lete Hain Apne Rah Guzar Paida 

Sallimu Tasleema 


Ek Tajalli Ne Sab Tasfia Kar Diya 
Noor Ko Shakl Di Mustafa Kar Diya 
Ik Tajalli Ne Sab Tasfia Kar Diya 


Khudnumai Ki Khwahish Ne Kya Kar Diya 
Zaat Ko Zaat Ka Aayina Kar Diya 


Zarra E Khaak Ko Hag Rasaa Kar Diya 
Ik Nazar Ne Teri Kya Se Kya Kar Diya 


Aap Par Khatam Har Irtega Kar Diya 
Ik Ik Baar Ko Mo'jiza Kar Diya 


Wo Azal Se Hi Sultan E Lau Lak Hai 
Kam Kahan Tha Jo Rutba Bada Kar Diya 


Sa'at E Lee Ma' Allahu Muayyan Nahi 
Qurb Ko Kitna Be Fasla Kar Diya 


Dil Ke Weerane Noori Chaman Ban Gaye 
Sabz Gumbad Ne Sab Kuch Hara Kar Diya 


Qibla E Deen O Emaan Wahi Zaat Hai 
Jisne Qibla Ka Rukh Doosra Kar Diya 


Jab Na Samjhi Gayi Aap Ki Azmatien 
Naashnaso Ne Fitna Barpa Kar Diya 


Shaan E Misl E Bashar Shaug Be Misl Hai 

Sallimu Tasleema 


Laakh Elaan E Qul Innama Kar Diya 


Saari Duniya Ko Hairat Zada Kar Diya 
Kun Fakaan Ko Nabuwwat Kadah Kar Diya 


Jehal Ko Hosh E Hag Kya Ata Kar Diya 
Azdahe Ko Kaleemi Asa Kar Diya 


Roshni Door Sooraj Se Hoti Nahi 
Aap Ko Kisne Haq Se Juda Kar Diya 


Ingelaab Aisa Taintees Barson Ka 
Saari Duniya Ko Hairat Zada Kar Diya 


Paikar E Khaak Ka Haq Se Rishta Hi Kya 
Zaat E Minnoor Ko Waasta Kar Diya 


Masnad E Faqr Aisi Tumhien Haq Ne Di 
Taajdaron Ko Dar Ka Gada Kar Diya 


Wo Badan Hai Haqeeqat Me Ya Noor Hai 
Qaaba Qausain Ne Faisla Kar Diya 


Ik Sahabi Ne Mehmaan Nawazi Wo Ki 
Kar Diya Roshan Imaan Bujha Kar Diya 


Aap Ki Shaan E Rehmat Wo Aejaaz Hai 
Aandhiyon Ko Bhi Mauj E Saba Kar Diya 


Khaak E Dar Unki Hai Shaug Wo Kimiya 
Jis Ne Paayi Usne Kimiya Kar Diya 

Sallimu Tasleema 


Ashkon Ki Khamoshi Ko Awaaz Bana 
Dena 


Rehmat Hai Nabi Fehmi Har Dil Ko Juda Dena 
Jis Umr Ka Bachha Hai Waisi Hi Ghiza Dena 


Manzoor E Mashhiyyat Tha Noor Apna Dikha Dena 
Khud Parde Me Reh Jaana Har Parda Utha Den 


Beemar Hai Dil Ya Rab Rehmat Se Shifa Dena 
Gulzar E Madina Ki Kuch Taaza Hawa Dena 


Aaye Dil Ki Tadap Jab Bhi Aaga Ko Sada Dena 
Ashkon Ki Khamoshi Ko Awaaz Bana Dena 


Har Aayat E Qurani Ma Aa'zama Shaani Hai 
Seerat Ka Saboot Is Se Kya Aur Bada Dena 


Mil Jayega Khaliq Ke Milne Ka Pata Mujh Ko 
Pehle Mujhe Aaga Ke Milne Ka Pata Dena 


Duniya Ho Ke Uqba Ho Koi Nahi Deta 
Deta To Nabi Dena, Dena To Khuda Dena 


Aaga Ko Sana Goi Ek Farz E Ghulami Hai 
Kis Munh Se Kahunga Mai Sarkar Sila Dena 


Har Taar Hai Ashkon Ka Zanjeer Dar E Rehmat 
Rona Gham E Shah Me Zanjeer Hila Dena 

Sallimu Tasleema 


Ghar Waale Jo Unke Hai Tatheer Ki Aayat Me 
Quran Hai Khud Naatiq Hum Naam Unhien Kya Dena 


Shauq Arz E Madina Ko Kya Toor Se Nisbat Hai 
Waan Hosh Uda Dena Yaan Hosh Jaga Dena 


Kirdaar E Shah E Deen Ka Aayina 
Dikha Dena 


Aejaaz E Shah E Deen Hai Wo Hosh E Anaa Dena 
Zehnon Ko Badal Dena Roohon Ka Jila Dena 


Ik Noor Kiran Aisi Khursheed E Hara Dena 
Emaan Ki Hararat Ko Phir Nasho Numa Dena 


Ishq E Shah E Taiba Me Hasti Ko Mita Dena 
Dar Asl Qatre Ko Darya Me Mila Dena 
Khalgat Ko Jo Dete Hain Khalgat Unhien Kya Degi 
Dene Ka Tasawwur Hi Zehno Se Mita Dena 


Idraak Na Ho Jisko Quran Ke Baatin Ka 
Kirdaar E Shah E Deen Ka Aayina Dikha Dena 


Bu Jahel Aduu E Deen Kaafir Ka Raha Kaafir 
Emaan Ki Hidayat Bhi Dena To Khuda Dena 


Dushman Bhi Munafiq Bhi Sab Saamne The Lekin 
Sarkar Ki Rehmat Ko Na Aaya Saza Dena 

Sallimu Tasleema 


Ishq E Shah Be Saaya Inaam E Ilahi Hai 
Nemat Ko Marz Keh Kar Kehte Hain Dawa Dena 


Kyun Mis] Bashar Ban Kar Aata Na Wo Noor E Kul 
Zehan E Bashri Ko Tha Ik Mod Naya Dena 


Quran Ne Toda Hai Har Kufr Dimaghon Ka 
Seerat Ka Ye Rukh Bhi Tha Duniya Ko Dikha Dena 


Shauq Unke Gada Ho Kar Daaman Kahan Phailaaye 
Aata Hai Bhala Kis Ko Aaga Ke Siwa Dena 


Jism Ka Jism Hai Noor Ka Noor Hai 


Zaat E Minn Noor Salle Ala Noor Hai 
Jism Ka Jism Hai Noor Ka Noor Hai. 


Pairahan Se Hageegat Badalti Nahi 
Roz E Awaal Se Jo Noor Tha Noor Hai 


Noor Seerat Bhi Hai Noor E Quran Bhi Hai 
Shaan E Sarkar Noor Un Alaa Noor Hai 


Maaddi Aankh Dekhe Gi Kya Noor Ka 
Noor Ko Dekhta Jaanta Noor Hai. 


Qurb E Noorain Ki Sharah Kya Ho Sake 
Do Kamaanon Ka Faasla Bhi Noor Hai 


Kya Numayaan Ho Jismaniyat Noor Ki 
Noor Paikar Ka Har Zawiya Noor Ka 

Sallimu Tasleema 


Noor Ka Parda Hota Nahi Hai Koi 
Parda E Zaat Khud Zaat Ka Noor Hai 


Hat Ke Noor Qadam Se Kahin Kuch Nahi 
Kitne Naamon Se Badrudduja Noor Hai 


Noor E Be Fasl Ka Shaug Ihata Ho Kya 
Har Jehat Silsila Silsila Noor Ka 


Hoo Ba Hoo Noor Ka Aayina Noor Hai 


Mazhar E Hag Za Sartaba Pa Noor Hai 
Hoo Ba Hoo Noor Ka Aayina Noor Hai 


Aql Hadd E Ta'yyun Me Dekhe Gi Kya 
Har Ta'yyyn Se Wo Ma Waraa Noor Hai 


Unki Manzil Ka Kaise Nishaan Mil Sake 
Noor E Kul Hai Wo Unka Pata Noor Hai 


Mustagil Mojza Hai Zahoor Aap Ka 
Shakl E Insaan Me Allah Ka Noor Hai 


Baraf Paani Jahaan Mil Gaye Ek Hai 
Noor Se Muttasil Jo Huwa Noor Hai 


Kya Makaan La Makaan Arsh Kya Farsh Kya 
Noor Jis Jaa Huwa Jalwa Numa Noor Hai 

Sallimu Tasleema 


Aaftab E Nabuwwat Hai Apni Jagah 
Dono Aalam Me Phaila Huwa Noor Hai 


Sabz Gumbad Ke Parde Me Kya Kuch Nahi 
Baargah E Shah E Ambiya Noor Hai 


Shaug Aejaz Hai Ye Bhi Us Noor Ka 
Sab Me Reh Kar Bhi Sab Se Juda Noor Hai 


Tum Se Hat Kar KyaTasawwur Deen 
Ka Emaan Ka 


Bas Yahi Meyaar E Azmath Hai Har Ik Insaan Ka 
Jis Qadr Ishq E Nabi Qad Us Qadr Emaan Ka 


Kya Taaruf Ho Mukammal Saahib E Quraan Ka 
Fk Gosha Hai Do Aalam Unke Nooristaan Ka 


Bazm E Kun Me Haal Hai Aap Ke Faizan Ka 
Jism Me Aalam Jaisa Khoon Ke Dauraan Ka 


Deen O Emaan Hum Ghulamon Ka Tumhin Sarkar Ho 
Tum Se Hat Kar Kya Tasawwur Deen Ka Emaan Ka 


Jaan O Dil Ki Roshni Milti Hai La Ilaha IlAllah Ki 
Kaam Karta Hai Khayal E Taiba Roshandaan Ka 


Kya Mere Aaga Ke Deewane Samajh Me Aayenge 
Koi Kisi Shaan Ka Hai Koi Kisi Shaan Ka 

Sallimu Tasleema 


Dekh Leti Hai Nazar To Band Hoti Hai Zubaan 
Ittesaal Aisa Hai Zaat E Wajib O Imkaan Ka 


Saahib E Laulak To Phir Saahib E Lau Laak Hai 
Unke Deewane Badal Dete Hain Rukh Toofaan Ka 


Naat Ka Maidaan Khaja Shauq Wo Maidaan Hai 
Aakhri Hadd Fikr Ki Aaghaz Hai Wijdaan Ka 


Naam Hai Irfan E Haq Sarkar Ke 
Irfan Ka 


Hosh Khalgat Ko Kaha Takhleeq Ke Unwaan Ka 
Parda E Noor Mujarrad Hai Libaas E Insaan Ka 


Har Zamane Me Hai Zinda Mojiza Quraan Ka 
Daaimi Meyaar Hai Sarkar Ki Pehchaan Ka 


Jaiza Mumkin Hai Kisse Aap Ke Ehsaan Ka 
Ek Ek Saa't Ka Ek Ek Pal Ek Ek Aaan Ka 


Jo Na Jaane Aap Ko Kya Jaane Wo Allah Ko 
Naam Hai Irfan E Haq Sarkar Ke Irfan Ka 


Jitni Toofano Me Thi Paighambarana Zindagi 
Har Qadam Tha Utne Isteqlaal O Itminaan Ka 


Faiz E Ummiyyat Na Ho Jab Tak Pata Chalta Nahi 
Baatini Quraan Ek Ek Lafz Hai Quraan Ka 

Sallimu Tasleema 


Kalma E Wahdat Me Iqraar E Risaalat Asl Hai 
Paaya Bhi Noori Hai Kitna Noor Ke Aiwaan Ka 


Zaat Ki Pehchaan To Phir Zaat Ki Pehchaan Hai 
Ilm Tak Poora Na Ho Paaya Kisi Bhi Shaan Ka 


Haq Shanasi Ko Bhi Paighambar Shanasi Chahiye 
Noor Hota Hai Waseela Noor Ke Irfaan Ka 
Aise Shehr E Ilm Ko Ummi Lagabi Kehte Hain Shouq 
Zaahir O Baatin Hai Jo Aayat E Quraan Ka 


Jis Par Khule Ba Qadr E Shaoor E 
Nazar Khule 


Poore Kisi Par Bhi Na Shah E Behrobar Khule 
Jis Par Khule Ba Qadr E Shaoor E Nazar Khule 


Kya Shaan E Mustafayi Har Ek Shaks Par Khule 
Dar Parda Noor E Hag Hai Wo Misle Bashar Khule 


Ye Ek Dar Ho Band To Darwaze Saare Band 
Ye Ek Dar Khula To Do Aalam Ka Dar Khule 


Kat Jaaye Umar Gumbad E Khazra Ke Chaaon Me 
Ya Rab Hamare Saaye Se Na Ye Abr E Tar Khule 


Lafzon Se Haq Ke Raaz Samajhne Muhal Hai 
Quraan Jabhi Khulega Ke Quraan Ka Ghar Khule 


Anwaar E Mustafayi Wo Asraar E Zaat Hai 
Barso Me Bhi Khule To Bohat Mukhtasar Khule 

Sallimu Tasleema 


Deedar Koi Shay' Nahi Raste Me Noor Ke 
Kya Lazmi Hai Gumbad E Khazra Ka Dar Khule 


Ghazwat Ho Ke Amn O Hijrat O Ya Qiyaam 
Jis Mod Par Khule Wo Be Shaan Digar Khule 


Jab Tak Nazar Hai Band Pata Kya Chalega Shouq 
Aalam Kahi Khulenge Tabhi Jab Nazar Khule 


Insaan Hawaas Kho De Haqeeqat Agar 
Khule 


Anwaar E Lam Yazal Jo Ba Shakle Bashar Khule 
Darwaze Kitne Band Huye Kitne Dar Khule 


Tehrega Waqt Sahib E Lau Laak Agar Khule 
Jab Tak Safar Na Khatm Ho Kyun Kar Kamar Khule 


Andaza Shehr E Ilm Ki Wusa't Kisko Hai 
Khulne Ke Jis Qadar The Ramooz Us Qadar Khule 


Rehmat Ki Baargah Hai Har Dam Khuli Huyi 
Dar Band Ho Agar To Kahengey Ke Dar Khule 


Phaila Huwa Hai Halga E Minn Noor Kis Qadar 
Saare Aseer E Daam Hai Par Bande Par Khule 


Idraak Me Na Aaye Magamat E Mustafa 
Sadiyon Huyi Hai Daftar E Ilm O Hunar Khule 

Sallimu Tasleema 


Khulte Hain Saare Parde Mohammed Ke Naam Se 
Mumkin Nahi Ke Meem Ka Parda Magar Khule 


Aadam Se Ta Maseeh Kisi Par Na Khule 
Asraar E Haq Jo Sahib E Qausain Par Khule 


Sab Ko Ba Qadr E Hosh Hai Irfaan Nabi Ka Shouq 
Insaan Hawaas Kho De Hageegat Agar Khule 


Hone Nahi Paate Wo Andheron Ke 
Hawale 


Jin Seenon Me Hote Hain Madine Ke Ujale 
Hone Nahi Paate Wo Andheron Ke Hawale 


Khul Jayengey Jitne Hai Dil O Zehan Ke Taale 
Pehle Qadam E Sahib E Lau Laka Lama Le 


Thande Hai Kuch Itne Dar E Aaga Ke Ujale 
Jo El Jhalak Dekh Le Ta Hashr Maza Le 


Be Ishq E Nabi Dil Na Ho Kyun Zulmat Waalo 
Weeran Makaanon Me Bohat Hote Hai Jaale 


Yun Tarbiyat E Zehan E Bashar Aap Ne Ki 
Baccho Ko Diye Jaate Hain Jis Tarah Niwaale 


Quraan Wo Aejaaz Sarapa Hai Nabi Ka 
Taa Hashr Likhe Jayengey Duniya Ke Magale 

Sallimu Tasleema 


Konain Ki Sab Se Badi Nemat To Tumhi Ho 
Kya Maangengey Sarkar Tumhien Maangne Waale 


Ummiyyat Sarkar Ka Aejaaz To Dekho 
Quraan Ki Har Aayat Me Hai Aaga Ke Hawale 


Yun Ahle Junoon Shoug Raah E Nabi Me 
Raste Ki Rukavat Na Bane Paaon Ke Chaale 


Kya Dekhenge Aaqa Ke Qadam 
Dekhne Waale 


Faizan E Nabi Rooh Ko Jab Tak Na Ujale 
Mumkin Hi Nahi Manzil E Haq Ko Koi Jaa Le 


Aye Soz E Gham Hijr E Nabi Dam To Zara Le 
Aankhon Se Na Beh Jaaye Kahi Seene Ke Chaale 


Jis Waqt Se Gardish Me Hai Hasti Ke Pyaale 
Tanha Hai Nabi Bojh Khudaayi Ka Sambhale 


Kuch Bhi Sahi Mehro Ma O Anjum Ke Ujale 
Kya Dekhengey Ke Aaqa Ke Qadam Dekhne Waale 


Us Noor E Mujassam Ka Koi Jayeza Kya Le 
Jiske Qadam E Pak Se Suraj Bhi Ziya Le 


Khud Aagahi Mumkin Na Khuda Aagahi Mumkin 
Har Gaam Pe Jab Tak Karam Unka Na Sambhale 

Sallimu Tasleema 


Hoti Hai Badi Shaan Bade Dar Ke Gada Ki 
Chupte Hain Kahan Daman E Sarkar Ke Paa Le 


Manzoor Tahaffuz Tha Kamalat E Nabi Ka 
Quran Ke Paare Bane Seerat Ke Magale 


As'haab E Nabi Shouq The Kis Darja Dil War 
Tareekh E Do Aalam Me Nahi Aise Jiya Le 


Aalam Hama Poor Noor Shada Az Aks 
Jamale 


Aye Khatm E Rasool Bar Tu Sazd Jumla Kama Le 
Ausaaf Che Ausaaf Jamale Pe Jama Le 


Aaan Noor Ke Dar Parda Asraar E Nihaan Bood 
Be Mis] Bashar Gasht O Bar Aamad Ba Misa Le 


Chu Noor E Azal Kardi Tajjali Pe Jamalish 
Aalam Hama Pur Noor Shada Az Aks Jama Le 


Anwaar Safatish Shuda Qismat Ba Khalaiq 
Har Noo' Az Wo Yaaft Magamat E Kama Le 


Mardan Ba Tamanna E Nabi Ain E Hayat Ast 
Daanind E Ajal Ra Hum Ushhag Wisa Le 

Sallimu Tasleema 


Kul Kaayenat Unme Hai Wo Kaayenat 
Me 


Izhar E Noor E Kul Na Ho Kyun Mojizaat Me 
Aata Nahi Libaas Se Kuch Faraq Zaat Me 


Jalwa E Nabi Ke Kya Ho Mugeed Jihaat Me 
Kul Kaayenat Unme Hai Wo Kaayenat Me 


Kya Dakhal Fehm O Fikr Ka Aaaa Ki Zaat Me 
Konain Gum Hai Sirf Jamaal E Sifa'at Me 


Sarkar Ka Karam Bohat Aage Ki Baat Hai 
Hum Jee Rahe Hain Sirf Karam Ki Zakat Me 
Hojaaye Apne Aap Se Begana Zindagi 
Ho Kuch Kami Jo Us Naga E Iltefaat Me 


Hai Ma Ramaita Parda E Be Jismi Huzoor 
Kaafir Kahan Se Dekhte Hijrat Ki Raat Me 


Makhloog Jitni Bhi Hai Ta'yyun Ki Had Me Hai 
Sirf Ek Noor E Zaat Hai Mustansiyaat Me 


Hum Jitni Door Markaz E Anwaar Se Huye 
Utni Hi Zulmatien Huyi Daakhil Hayat Me 


Dilkash Tamam Sinaf E Sukhan Shoug Hai Magar 
Naaton Ki Baat Aaye Gi Kya Ghazaliyaat Me 

Sallimu Tasleema 


Wo Baat Hai Huzoor Ki Ek Ek Baat 
Me 


Daaman Rasool E Pak Ka Jab Tak Hai Haath Me 
Lagzish Ki Kya Majal Hai Paaye Sabaat Me 


Jo Noor E Haq Hai Mustaglan Apni Zaat Me 
Dekhengey Kis Ko Apne Siwa Kaayenat Me 


Dushman Lage Huye Rahe Har Wagt Ghaat Me 
Aaya Na Farq Aap Ki Masroofiyat Me 


Aa Us Yaqeen Se Bazm E Shah E Kaayenat Me 
Na Mumkinaat Bhi Hai Yahan Mumkinaat Me 


Faiz O Ata E Sarwar E Konain Dekhiye 
Kisra Ke Kangan Aaye Suraqa Ke Haath Me 


Tehdariyon Ko Jiski Samajhna Muhal Hai 
Wo Baat Hai Huzoor Ki Ek Ek Baat Me 
Makhzan Hai Roshni Ka Jo Sadiyon Me Waaste 
Quran Wo Zinda Mojiza Hai Mojizaat Me 
Faiz E Nabi Ne Waqt Ka Dhaara Badal Diya 
Aaya Wo Ingilaab Sabhi Sho'ba Jaat Me 


Deewangi Pahunch Gayi Ma'ana Ki Rooh Tak 
Duniya Phansi Huyi Hai Fagat Lafziyaat Me 

Sallimu Tasleema 


Har Dil Me Jalwa E Shah E Konain Shoug Hai 
Yaksaniyat Nahi Hai Magar Waardaat Me 


Shahood O Ghaib Dono Hai Tumhare 
Aayina Khaane 


Abhi Takhleeq Me Aaye Na The Hasti Ke Afsaane 
Tajalli Haq Ki Thi Noor E Nabuwwat Ki Ridataane 


Haqeeqat Bas Yahi Paindah Hai Baaqi Sab Afsaane 
Chiragh E La Ilaha Ek Hai Konain Parwane 


Jahaan Dastoor E Ishq E Sahib E Qausain Kya Jaane 
Ji Deewane Wo Farzane Jo Farzane Hai Wo Deewane 


Uthe The Josh Me Hum Seerat E Sarwra Ko Nazmane 
Magar Pehle Qadam Par Rah Gaye Lafzon Ke Nazrane 
Tuyi Ya Rehnatull Lil Aalameen Deen O Emaane 


Suroor E Qalb Paa Kaane Qaraar E Jaan Khasaane 


Ze Madh E Tu Zabaan Aajiz Khird Qaair E Irfaane 
Ba Har Aane Khudand Ba Har Shaane Khuda Shaane 


Azal Ke Noor Ki Be Chere Gi Ka Tum Wo Chehra Ho 
Shahood O Ghaib Dono Hai Tumhare Aayina Khaane 

Sallimu Tasleema 


Yahi Mehboobiyyat Sab Se Bada Unka Taaruf Hai 
Wo Hai Be Jaane Pehchane Bhi Sab Ke Jaane Pehchane 


Kise Mauga Mila Aise Shah E Deen Ko Uthane Ka 
Muqaddar Laaye The Faqat Ye To Siddique Ke Shaane 


Unhu Ke Haath Se Allah Sab Khilgat Ko Deta Hai 
Sabhi Aate Hain Jinke Aastane Par Haath Phailaane 


Zabaan Daane Arab Wagif Huye Quraan Ke Baatin Se 
Nabi Ki Shaan E Ummiyyat Dikhaayi Hag Taala Ne 


Nazar Waale Use Ahle Baseerat Shouq Kehte Hain 
Mashiyyat Haq Ki Jo Sarkar Ke Tewar Se Pehchane 


Khirad Mandon Ko Dars E Aagahi 
Dete Hain Deewane 


Qad Aawar Kab The Itne Fikr E Insaani Ke Pemaane 
Diye Quraan Ko Maani Seerat E Noor E Sarapa Ne 


Farogh Emaan O Deen Ko Jab Diya Inna Fatahna Ne 
Kiya Majboor Sabko Sonchne Par Fath E Makka Ne 


Bithaya Ummiyyat Ke Sikka Aise Shah E Waala Ne 
Kamar Todi Ghuroor E Ilm Ki Illa Qaleela Ne 

Sallimu Tasleema 


Diya Hosh E Mohabbat Apna Jinko Shah E Taiba Ne 
Wo Deewane Ke Deewane Hai Farzane Ke Farzane 


Yahin Haq Ki Tajalli Bhi Yahi Khalgat Ke Jalwe Bhi 
Us Aayine Me Hai Sab Jagmagate Aayina Khaane 


Wo Noor E La Makaani Qaid Kya Hota Makaano Me 
Fagat Parto Se Roshan Har Ik Aalam Ke Kashaane 


Rahegi Hashr Tak Insaaniyat Duniya Me Ta Binda 
Banaye Aap Ne Insaaniyat Ke Aise Paimaane 


Zameen O Aasmaan Ka Gosha Gosha Noor Me Dooba 
Do Aalam Me Ujale Hag The Aaga Ko Phailaane 


Nabi Me Zikr Me Shaamil Khuda Ka Zikr Rehta Hai 
Haqeeqat Me Khuda Ka Ghar Hai Jitne Hai Nabi Khaane 


Shaoor E Bandagi Shoug Unka Kamil Itna Rehta Hai 
Khirad Mandon Dars E Aagahi Dete Hain Deewane 

Sallimu Tasleema 


Chattan Tod De Khaali Ye Wo Kudaal 
Nahi 


Shahe Huda Se Agar Dil Ka Ittesal Nahi 
To Zikr Jeene Ka Kya Saans Bhi Halal Nahi 


Mita Jo Raah E Nabi Me Wo Paayemaal Nahi 
Wajood Mustaglan Hijr Hai Wisaal Nahi 


Nazar Rasaa Nahi Gunjaish Khayal Nahi 
Jahan Hai Aap Kisi Ki Wahan Majaal Nahi 


Tumhari Shaan Hai Be Maange Be Sabab Dena 
Suwal Karne Pe Dena Koi Kamaal Nahi 


Zamana Maslak E Ishq E Rasool Kya Jaane 
Kharab Haal Wo Hai Jo Kharab Haal Nahi 


Tajalli Basharum Misulkum Ishara Hai 
Shahood Gaah Hai Ye Aalam E Misaal Nahi 


Nabi Ke Ghar Me Fagat Rehmaton Ki Thandak Hai 
Jalal Kaabe Me Hai Taiba Me Jalal Nahi 


Nazar Ke Saath Wo Taabe Nazar Bhi Dete Hain 
Ke Sehal Manzil E Nazzara Jamaal Nahi 


Bohat Hai Makdi Ka Jaala Bachane Dushaman Se 
Panah E Haq Koi Duniya Ki Dekh Bahaal Nahi 

Sallimu Tasleema 


Khudarasi Ke Liye Unka Saath Laazim Hai 
Wo Saath Hai To Bhatakne Ka Ehtemaal Nahi 


Naveed E Fatah Bhi Hai Saath Room O Eraan Ki 
Chattan Tod De Khaali Ye Wo Kudaal Nahi 
Agar Hageegat E Aaga Samajh Me Aajaye 
To Phir Khuda Ko Samajhna Koi Muhaal Nahi 


Khyala Me To Raha Karte Hain Wo Shouq Magar 
Khayal Bolte Kisko Hai Ye Khayal Nahi 

Sallimu Tasleema 


Kaam Darya Ka Nahi Apna Paraya 
Dekhna 


Zindagi Kya Hai Shah E Taiba Ka Rasta Dekhna 
Wo Nazar Aajaye To Phir Isko Bhi Kya Dekhna 


Dekhna Sarkar Ko Aye Dil To Aisa Dekhna 
Jaanna, Pehchanna, Padhna,Samajhna, Dekhna 


Meem Ke Parde Me Hai Asraar Kya Kya Dekhna 
Laakh Pardon Ka Hai Haamil Ek Parda Dekhna 


Sab Bhujalete Hain Aa Kar Apni Apni Tishnagi 
Kaam Darya Ka Nahi Apna Paraya Dekhna 


Seerat E Sarkar Zinda Mojozon Ka Naam Hai 
Kitne Goshe Kholta Hai Ek Gosha Dekhna 


Noor E Kamil Aap Ka Kya Dekhe Chadhm E Zaahiri 
Ho Na Paaya Dekhne Waalon Se Parda Dekhna 


Kuch Sahaba Kho Chuke Binaayi Tak Baad E Nabi 
Dekhne Ke Waaste Kya Reh Gaya Kya Kya Dekhna 


Dekhte Hain Unka Jalwa Dil Khayal Ehsaas Bhi 
Sirf Aankhon Se Nahi Hota Hamesha Dekhna 


Neel Me Zarb E Asa Se Ad Gaya Tha Raasta 
Arsh Par Daala Hai Un Qadmon Ne Raasta Dekhna 


Gumbaz E Khazra Se Aankhien Shouq Kyun Na Roshan HoHo 
Deedah O Dil Ke Liye Farhat Hai Sabza Dekhna 

Sallimu Tasleema 


Umr Bhar Dekha Kiye Phir Bhi Na 
Aaya Dekhna 


Kis Se Mumkin Hai Magam E Shah E Batha Dekhna 
Jis Nazar Ki Jitni Hadd Uska Utna Dekhna 


Jalwa Aur Nazron Me Doori Ho To Hoga Dekhna 
Khud Nazar Agar Jalwa Ban Jaaye To Kya Dekhna 


Azmat E Aaga Ka Qad Uncha Hai Kitna Dekhna 
Umr Bhar Dekha Kiye Phir Bhi Na Aaya Dekhna 


Har Qadam Aawa Ka Hai Kya Fatehan DekhnaDekhna 
Ahle Baatil Ko Pada Har Waqt Neecha Dekhna 


Shama Ho Fanoos Me To Jagmagata Wo Bhi Hai 
Kya Chupaye Noor Ko To Tan Pe Libaada Dekhna 


Sahib E Lau Lak Dekhengey To Dekhengey Kise 
Shash Jihat Ke Aayine Me Apna Chehra Dekhna 


Aastaan E Saahib E Qausain Hai Wo Aastaan 
Aaj Bhi Kon O Makaan Hai Sar Ba Sajda Dekhna 


Kaayenat Ek Gosha E Daaman Me Hai Simti Huyi 
Daaman E Sarkar Hai Kitna Kushada Dekhna 


Aayine Me Apna Munh To Dekh Lo Pehle Zara 
Sahal Hai Kya Chashm E Mazaghal Basar Ka Dekhna 


Phir Madina Dekhne Ki Hasrat Dil Me Rah Na Jaaye 
Dekhna Kehte Hain Jisko Shouq Waisa Dekhna 

Sallimu Tasleema 


Parde Ki Jo Baatien Hai Wo Ab Bhi 
Hai Parde Me 


Hai Kitni Hum Aahangi Allah Me Bande Me 
Maujood Hai Dono Bhi Tauheed Ke Kalme Me 


Nooraniyat Aisi Hai Taiba Ke Nazaron Me 
Koi Bhi Wahan Ja Kar Rehta Nahi Apne Me 


Hai Kon O Makaan Roshan Nalain Ke Saaye Me 
Zarraat Chamakte Hain Suraj Ke Ujale Me 


Ik Hok Se Utthi Hai Reh Reh Ke Jo Seene Me 
Kya Dil Me Madina Hai Ya Dil Hai Madine Me 


Hai Hosh E Nazar Laazim Har Dekhne Waale Me 
Allah Ka Jalwa Hai Sarkar Ke Jalwe Me 


Qausain Ka Parda Ho Ya Meem Ka Parda Ho 
Parde Ki Ko Baatuen Hai Wo Ab Bhi Hai Parde Me 


Kya Saahib E Asra Ki Manzil Ka Ta'yyun Ho 
Khud Arsh E Mualla Hai Sarkar Me Raste Me 


Jaisi Hai Samajh Jiski Waisi Hai Nabi Fehmi 
Hai Farq E Nazar Laazim Har Ik Nazariye Me 


Saaye Me Kisi Ke Wo Mar Kar Bhi Nahi Jaata. Aaga 
Jise Rakhte Hain Nalain Ke Saaye Me 


Alfaaz Ke Baatin Ka Idraak Bhi Unhien Hota Hai 
Quraan Jo Samajhte Hain Seerat Ke Ujale Me 

Sallimu Tasleema 


Taufeeq E Sana Jinko Allah Se Milti Hai 
Mohtat Wo Rehte Hain Lafzon Ko Baratne Me 


Aaga Ka Lab O Lehja Kis Darja Hai Quraani 
Quraan Huwa Naazil Sarkar Ke Lehje Me 


Jin Qadmon Ke Saaye Me Aasooda Do Aalam Hai 
Guzri Hai Hayaat Unki Talwaaron Ke Saaye Me 


Allahu Ghani Azmat Us Pehli Tajalli Ki 
Shoug Ab Bhi Do Aalam Hai Irfaan Ke Alif Be Me 


Din Ka Sooraj Hai Madina Raat Ka 
Mehtaab Hai 


Sabz Gumbad Roshni Ka Mustaqil Ik Baab Hai 
Din Ka Sooraj Hai Madina Raat Ka Mehtab Hai 


Jalva -e- Noore Mujassam Kitna Aalame Taab Hai 
Kainat Ik Noor Ke Tufaan Mein Garqaab Hai 


Ishhq Shah Ambiya Har Gham Ka Sadde Baab Hai 
Khasta Haali Mein Bhi Aalame Rooh Ka Shadaab Hai 


Kitney Pardon Mein Jamale Noor Khush Algab Hai 
Jism Jaan Phool Mein Khushbu Gehar Mein Aab Hai 


Chhod Kar Damane Rehmat Bach Nahi Sakta Koi 
Dushman Jaan Is Qadr Halaat Ka Gardaab Hai 

Sallimu Tasleema 


Ab Kaha Seenon Mein Woh Ishge Nabi Ki Roshni 
Agal Ki Bohtat Hai Deewangi Kamyaab Hai 


Faiz Ka Dar Band Hai Har Be Adab Ke Wastay 
Shart Awwal Ishhq Mein Pabandiye Aadaab Hai 


Hain Wohi Bedaar Dil Aaga Se Jo Wabasta Hain Warna Yeh 
Duniya Bhi Khawab Aur Zindagi Bhi Khwab Hai 


Janisaraane Nabi Hain Mutmaen Apni Jagah 
Laakh Ouncha Ingilab Waqt Ka Selaab Hai 


Zindagi Qadmo Se Unkay Hatt Ke Jaegi Kahan 
Rehmat Aaga Badan Mein Soorate Asaab Hai 


Un Ko Dena Hoto Peda Karte Hain Koi Sabab 
Un Ka Mohtaaje Karam Yeh Aalam Asbaab Hai 


Shog Jo Khaali Sadaf Hain Woh Hain Sathe Aab Par 
Jis Sadaf Mein Band Hai Moti Wo Zere Aab Hai 

Sallimu Tasleema 


Aasmano Ko Banaya Hai Zamee'n 
Sarkar Ne 


Kardiya Kitna Mukammal Nazme Dee'n Sarkar Ne 
Jisko Rakhna Tha Jahan Rakha Hain Sarkar Ne 


Jantay Thay Kis Ka Kya Miyaar Agal O Hosh Hai 
Kehnay Ki Baatein Hi Logon Se Kahin Sarkar Ne 


Kaisi Kaisi Zulmaton Mein Zindagi Mahsoor Thi 
Roshni Phailai Noore Awwaleen Sarkar Ne 


Saans Tak Insaan Ki Zikar Ellahi Ban Gayi 
Kar Diya Kalme Ko Aisa Dil Nashee Sarkar Ne 


Di Khudaye Pak Ne Mairaaj Unhein Kis Shaan Ki 
Aasmano Ko Banaya Hai Zamee Sarkar Ne 


Hatt Nahi Satke Qayamat Tak Qadam Imaan Ke Rastay 
Aisay Banaye Shaahe Dee'n Sarkar Ne 


Kya Qadam Koi Uthatay Marziye Haq Ke Siwa Baat 
Tak Khwahish Se Apni Ki Nahi Sarkar Ne 


Do Ghari Istarah Ji Kar To Bataday Koi Shoq 
Zindagi Jaisi Guzari Shah Den Sarkar Ne 

Sallimu Tasleema 


De Ke Quraa'n Rahmatullil Aalameen 
Sarkar Ne 


Kya Fazeelat Paai Khatmul Mursaleen Sarkar Ne 
Tay Kiya Nalain Se Arshe Baree Sarkar Ne 


Khaak Ke Zarraat Ko Taare Banaya Arsh Ke 
Faiz Bakhshi Aisi Ki Taiba Makee Sarkar Ne 


La Ilaha Ke Siwa Jin Ka Asasa Kuchh Na Tha 
Un Ko Rakha Apne Qadmo Ke Qareeb Sarkar Ne 


Mansabe Paighambarana Jitna Aalishan Tha 
Raahe Haq Mein Aafatein Utni Sahi Sarkar Ne 


Dono Aalam Ke Khazane De Diye Insan Ko 
De Ke Quraa'n Rahmatullil Aalameen Sarkar Ne 


Be Yageeni Se Raha Koi Na Rishta Deen Ka 
Bhar Diya Seeno Mein Wo Noore Yaqeen Sarkar Ne 


De Rahe Hain Khutba Maida'n Jung Ka Nazro Mein Hai 
Di Umar Ko Kya Nigahe Door Bee'n Sarkar Ne 
Ek Pul Apni Faqeerana Rawish Chhodi Nahin 
Do Jahan Rakhte Hue Zere Nagee'n Sarkar Ne 


Kya Ghiza Thi Kya Maishat Thi Shahe Taiba Ki Shauq 
Pet Bhar Khai Nahin Naane Jawein Sarkar Ne 

Sallimu Tasleema 


Allah Allah Hai Banda Banda Hai 


Basharum Mislukum Wo Parda Hai 
Zaate Haq Jis Mein Jalwa Farma Hai 
Sau Sitaro Ka Jo Sahara Hai 
Shahe Law Laak Ka Wasila Hai 


Saans Ka Naam Fazle Maula Hai 
Warna Insan Ki Zindagi Kya Hai 


Kuchh Ajab Bazme La Ilaha Hai 
Aks Laakho Hain Ek Chehra Hai 


Yahi Tauheed Ka Khulasa Hai 
Allah Allah Hai Banda Banda Hai 


Un Ke Jalwe Nahin Hain Parde Mein 
Apni Ghaflat Ka Naam Parda Hai 


Noor Ke Jin Se Kainaat Bani 
Kainaat Un Ke Saamne Kya Hai 


Ho Jahan Bhi Qiyaam Aaga Ka 
Wahi Jannat Wahi Madina Hai 


Jis Ka Magsad Rasoole Paak Na Ho 
Mustaqil Maut Us Ka Jeena Hai 


Noor Chahe Kisi Libas Mein Ho 

Sallimu Tasleema 


Apni Pehchan Aap Hota Hai 


Un Ko Un Ki Nigah Se Dekhiye 
Hausla Aisa Kis Ne Paaya Hai 


Shara Ki Raah Se Hageegat Tak 
Ibteda Inteha Madina Hai 


Raushni Kya Hai Mehfile Kun Ki 
Unke Qadmo Ka Sab Ujala Hai 


Shaug Kitni Basaat Hai Apni 
Kaam Unka Hai Naam Mera Hai 


37 


Sallimu Tasleema 


Hota Hai Shar Aiso Ka Khasane 
Khuda Mein 


Mit Jaate Hain Jo Ishge Rasoole Do Saraa Mein 
Hota Hai Shar Aiso Ka Khasane Khuda Mein 


Noore Qadam Jo Aaya Nubuwwat Ki Quba Mein 
Tauheed Ki Subho Mein Dhali Kufr Ki Shaamein 


Zu'af Aa Gaya Jis Wagt Se Aaga Ki Wila Mein 
Imaa'n Ki Hararat Na Rahi Dil Ki Sada Mein 


Aijaz Hai Aisa Shahe Qausain Rasa Mein 
Asrar Khudai Ke Hain Ek Ek Ada Mein 


Kyunkar Na Hile Kohe Uhud Wazan Se in Ke 
Jumbish Se Nigaho Ki Jo Kaunain Ko Thaamein 


Fhsas Zubaa'n Lafzo Ki Banne Nahin Paate 
Nooraniyat Aisi Hai Madine Ki Fiza Mein 


Kya Jaanein Jabee'n Kab Se Jhukate Hain Zamane 
Sajdo Ke Kai Nagsh Hain, Nagshe Kafe Paa Mein 


Chamka Gaye Dunya Mein Gharibo Ke Mugaddar 
Din Umr Ke Aaga Ne Jo Kaate Ghuraba Mein 


Aayega Bhala Hosh Kahan Baaise Kun Ka 
Makhloog Abhi Khair Se Hai Kun Ki Fiza Mein 


Sarkar Ke Daaman Ki Hawa Jis Ko Lagi Shaug 
Aaram Na Aaya Use Jannat Ki Fiza Mein 

Sallimu Tasleema 


Khushbu Mehakne Ki Mehakti Hai 
Fiza Mein 


Jeeene Ko to Jeeta Hoon Ghame Shahe Huda Mein 
Subhein Meri Subhein Hain Na Shamein Meri Shamein 


Taagat Na Hawadis Mein Na Zor Itna Bala Mein 
Kya Koi Giraaye Use Aaga Jise Thaamein 


Sarkar Madine Mein Ho Ya Dil Ki Hira Mein 
Khushbu to Mehakne Ki Mehakti Hai Fiza Mein 


Wo Jazb Hue Noore Shahe Salle Ala Mein 
Sarkar Ne Jin Jin Ko Liya Apni Aba Mein 


Sarkar Zameen Par Hain to Sab Kuchh Zameen Par Hai 
Insan Ko Milne Ka Hai Kya Ja Ke Khala Mein 


Wo Kaam Kiya Fatahe Makka Ke Karam Ne 
Dakhil Hua Ailan Maafi Ka Saza Mein 


Khake Dare Sarkar Se Raushan Karo Aankhein 
Kaam Aati Hai Ye Khaak Dare Imaa'n Ki Jila Mein 


Khulti Nahin Jab Shane Nabi Kam Nazro Par 
Nadaan Faqat Teer Chalate Hain Hawa Mein 


Allah Mila Un Ko Nabi Jin Ko Mile Shauq 
Tha Za'ame Ana Jin Ko Mare Za'ame Ana Mein 

Sallimu Tasleema 


Khudai Mein Jo Kuchh Hai Aap Ka 
Hai 


Khuda Taala Hi Jab Aap Ka Hai 
Khudai Mein Jo Kuchh Hai Sab Aap Ka Hai 


Kitabein Fida Aap Ki Ummiyat Par 
Ik Aijaz Ummi Lagab Aap Ka Hai 


Bade Se Bade Martabe Waale Gum Hain 
Magam Aisa Mahboobe Rab Aapka Hai 


Zaroorat Hi Padti Nahin Maangne Ki 
Wo Joodo Karam Be Talab Aapka Hai 


Kai Pahlu Shamil Hain "La Tarfaoo" Mein 
Bada Ehtiramo Adab Aapka Hai 
Yun Hi Kab Hai Soorat Giri Kun Fakaa'n Ki 
Musabbab Khuda Hai Sabab Aapka Hai 


Khudai Hai Hairan Sadiyo Se Ab Tak 
Safar Aisa Asra Ki Shab Aapka Hai 


Hawaas Aadmi Ke Nahin Rehte Qaaim 
Jamali Sarapa Ajab Aapka Hai 


Shariat Wahi Hai Khuda Aagahi Ki 
Jo Tarze Amal Muntakhab Aapka Hai 

Sallimu Tasleema 


Koi Khalq Mein Hamsaro Hum Maratib 
Na Jab Aapka Tha Na Ab Aapka Hai 


Dunya Shaug Ko Aasra Apne Dar Ka 
Karam Mere Maula Ye Sab Aapka Hai 


Khamosh Ho Zubaan to Nazar Bolti 
Rahe 


Ishqe Nabi Mein Itni to Waraftagi Rahe 
Khamosh Ho Zubaan to Nazar Bolti Rahe 


Jin Se Wujoode Haq Ki Numaindagi Rahe 
Kya Unki Zaate Paak Ka Mahram Koi Rahe 


Tabeer Hai Ye Zaate Siraje Muneer Ki 
Muhtaaj Jis Ke Noor Ki Har Raushni Rahe 


Us Aastan Se Rabt Ke Mayene Hain Zindagi 
Warna Na Main Rahoon Na Meri Zindagi Rahe 


Mehshar Ki Dhoop Bhi Mujhe Ho Jaaye Chandni 
Saaya Figan Jo Aap Ki Be Saayegi Rahe 


Hai Deed Sabz Rauze Ki Mushkil Bhi Sehal Bhi 
Qaaim Khayal Ho to Nazar Khud Jami Rahe 


Aadab Hain Ye Bazme Risalat Panaah Ke 
Apne Hudood Mein Rahe Chahe Koi Rahe 


Iman Ka Bigaad Hain Bad Aetgadiyaan 
Bunyad Theek Ho to Imarat Khadi Rahe 

Sallimu Tasleema 


Kya Waqt Ke Andhero Ki Parwah Kare Koi 
Ishqe Nabi Ki Dil Mein Agar Raushni Rahe 


Aaqa Ki Waisi Waisi Garam Gustari Rahi 
Halaat Jaise Jaise Jahan Muqtada Rahe 


Aisa Koi Maqam Nahin Kainat Mein 
Maujoodgi Na Huzoor Jahan Aap Ki Rahe 


Iman Uska Mar Nahin Sakta Ajal Se Shauq 
Dil Se Jise Yageen Hayatun Nabi Rahe 


Agar Jeene Ka Maqsad Zaate Min 
Noori Na Ho Jaaye 
Agar Jeene Ka Magsad Zaate Min Noori Na Ho Jaaye 
Nahin Mumkin Ke Dil Anwaar Ka Ganjina Ho Jaaye 
Karam Farma Jo Noore Ayyukum Misli Na Ho Jaaye 
Wujoode Kainat Afsana -e- Paarina Ho Jaaye 
Tabahi Zindagi Ki Ho Magar Itni Na Ho Jaaye 
Ke Khaali Ulfate Shahe Huda Se Seena Ho Jaaye 


Madine Ke Ujale Apne Seene Se Laga Kar Rakho 
Ghamo Ki Tergi Ehsas Par Taari Na Ho Jaaye 


Is Andeshe Se Khul Kar Dard Me Maare Nahin Rote 
Kahin Be Ikhteyari Mein Sada Oonchi Na Ho Jaaye 


Tasawwur Kiya Ho Shahe Ambiya Ki Shaano Rif'at Ka 
Shabe Meraj Jab Khud Arshe Aazam Zeena Ho Jaaye 

Sallimu Tasleema 


Jamaal Apna Chhupaya Isliye Noore Mujassam Ne 
Jahan Mein Husne Yusuf Ki Nazar Neechi Na Ho Jaaye 


Taras Jaaye Zamane Ki Nazar Haq Ke Ujalo Ko 
Chiraghe Rah Jo Wo Kirdare Qurani Na Ho Jaaye 


Na Jeena Apna Kaar Aamad Na Marna Apna Kaar Aamad 
Rasai Unke Qadmo Mein Agar Apni Na Ho Jaaye 


Mujhe Barbadiyo Ka Gham Nahin, Sarkar Ye Gham Hai 
Gunahgare Azal Mahroome Pabosi Na Ho Jaaye 


Nahin Hai Surkhurui Shaug Mumkin Dono Aalam Mein 
Jo Khake Paaye Aqdas Nagshe Peshani Na Ho Jaaye 


Fanaye Ishge Shahe Deen Agar Hasti 
Na Ho Jaaye 
Fanaye Ishqe Shahe Deen Agar Hasti Na Ho Jaaye 
Kahin Ye Lafz Hi Begana -e- Maana Na Ho Jaaye 


Koi Saa'at Bhi Meri Umr Ki Aisi Na Ho Jaaye 
Ghame Shahe Umam Mein Zindagi Bhaari Na Ho Jaaye 


Zuhoore Noore Awwal Hai Khula Magsad Taaruf Ka 
Tajalli Zaat Ki Khud Zaat Ka Aaina Ho Jaaye 


Sada -e- La Ilah Har Dum Hisaar Kun Mein Jaari Hai 
Ye Wo Kalima Nahin Jo Hissa -e- Paarina Ho Jaaye 


Na Chhodo Waqt Ke Rahmo Karam Par Hum Ghulamo Ko 
Humari Zindagi Sarkar Dar Dar Ki Na Ho Jaaye 

Sallimu Tasleema 


Main Khud Se Door Ho Jaaun Ya Dunya Door Ho Mujhse 
Magar Ya Rab Tere Mahboob Se Doori Na Ho Jaaye 


Sana Ke Silsile Mein Naarsa Hai Hosh Sadiyo Ka 
Sana Poori Ho Kya Jab Marfat Poori Na Ho Jaaye 


Sambhaal Ummat Ki Aaga Aap Hi Chahein to Mumkin Hai 
Kahin Toofan Mein Gharqab Ye Kashti Na Ho Jaaye 


Pahunchna Qadmo Mein Kuchh Aur Dar Ki Haaziri Kuchh Aur 
Sabhi Mushkil Hai Jab Tak Aapki Marzi Na Ho Jaaye 


Rasoolullah Se Doori Ke Maana Haq Se Doori Hai 
Nabi Na Aashna Manzil Teri Khoti Na Ho Jaaye 


Dilo Jaa Se Hifazat Shauq Kijiye Yaade Suroor Ki 
Rahe Ishqe Nabi Mein Koi Kotahi Na Ho Jaaye 


Kya Shay Hai Jahan Ke Gulo Gulzaar 
Ki Khushbu 


Kya Shay Hai Jahan Ke Gulo Gulzaar Ki Khushbu 
Khushbuo Mein Khushbu Mere Sarkar Ki Khushbu 


Dunya Ke Kisi Itr Mein Wo Baat Nahin Hai 
Jaisi Ke Hai Us Zaate Haq Aasar Ki Khushbu 


Chalta Tha Pata Guzre Hain Sarkar Idhar Se 
Aati Thi Jidhar Se Shahe Abraar Ki Khushbu 

Sallimu Tasleema 


Guftaar Ki Khushbu Hai Muattar Hai Hadeesein 
Quraan Ki Har Aayat Mein Hai Kirdaar Ki Khushbu 


Wash Shams Mein Hai Raushni Rukhsare Nabi Ki 
Wallayl Mein Hai Gesu E Khamdar Ki Khushbu 


Iman Mehkat Hai Madine Ki Fiza Se 
Aisi Hai Wahan Ke Daro Deewar Ki Khushbu 


Aaqa Ke Pasine Ki Mehak Jis Mein Ho Shamil 
Hai Apni Nazar Mein Wahi Miyaar Ki Khushbu 


Mitti Hai Madine Ki Muattar to Ajab Kya 
Sadiyo Se Hai Paaye Shahe Abraar Ki Khushbu 


Taa Hashr Koi Itr Use Mehka Nahin Sakta 
Jo Soongh Le Ek Jalwa -e- Deedar Ki Khushbu 


Asra Ka Safar Kis Qadr Aijaze Qadam Tha 
Paai Nahin Jaati Kahin Raftaar Ki Khushbu 


Khushbu Koi Mehkayegi Kya Noore Khuda Ko 
Khud Usko Bhi Mehkati Hai Sarkar Ki Khushbu 


Khushbuyein to Aafaq Mein Hain Shauq Hazaaro 
Hai Sabse Alag Makhzane Anwaar Ki Khushbu 

Sallimu Tasleema 


Jalwa Gar Hai Khuda Ki Zaat Un Se 


Jalwa Gar Hai Khuda Ki Zaat Un Se 
Jagmagati Hai Kainat Unse 


Kya Chhupe Koi Wardaat Unse 
Hag Ne Be Parda Ki Hai Baat Unse 


Kitne Nadaar Tajdaar Bane 
Maang Kar Husn Ki Zakaat Unse 


Wo Bihi Qaide Tayyunaat Nahin 
Hain Ye Saare Tayyunaat Unke 


Mojize Shohrat Unko Kya Dete 
Khud Hain Mashhoor Mojizaat Unke 


Aaina Hain Wo Noore Mutlag Ka 
Hain Numood Tajalliya Unse 
Kaise Kaise Khuda Raseeda Hue 
Le Ke Darse Ilahiyaat Unse 


Shaug Jitne Bhi Bazme Kun Mein Hain 
Rakhte Hain Sab Tawaqqoaat Unse 

Sallimu Tasleema 


Hashr Mein Sab Ki Hai Najaat Unse 


Raushni Unse Hai Hayaat Unse 
Jaante Hain Mugaddaraat Unse 


Jo Bhi Unki Nazar Mein Rehte Hain 
Door Rehte Hain Hadisaat Unse 


Ambiya Ho Ke Jinno Insan Ho 
Hashr Mein Sab Ki Hai Najaat Unse 


Rubaru Khuda Ke Wo Tanha Hain 
Dono Aalam Ko Hai Sibaat Unse 


Inhesar Un Pe Kainat Ka Hai 
Chal Rahi Hai Ye Kainat Unse 


Shane Hallale Mushkilaat Hain Wo 
Sehal Hoti Hain Mushkilat Unse 


Mojizaati Jamaal Hai Un Ka 
Hain Ibarat Jamaliyaat Unse 


Unko Ghaibo Shuhood Yaksaa Hain 
Kya Chhupe Shash Jihaat Unse 

Sallimu Tasleema 


Dekh Lete Hain To Kho Jaate Hain 
Jalwa Dekh Kar 


Dekhna Phir Chahte Hain Log Taiba Dekh Kar 
Pyaas Ka Ehsaas Badh Jaata Hai Darya Dekh Kar 


Bhool Jaata Hai Bashar Har Gham Wo Rauza Dekh Kar 
Teergi Chat'ti Hai Iman Ka Ujala Dekh Kar 


Maanta Tha Kaun Be Dekhe Khuda -e- Paak Ko 
Log Imaa'n Laaye Sab Wo Noor Chehra Dekh Kar 


Kaar Farmai Hai Aisi Jalwa Min Noor Ki 
Jiski Jitni Hai Nazar Wo Gum Hai Utna Dekh Kar 


Ghir Ke Dunya Ke Ghamo Mein Jee Raha Hai Aadmi 
Sarware Aalam Ke Jeene Ka Saliqa Dekh Kar 


Dekhna Aasan Hai Kya, Jalwa Rasoolullah 
Khud Kahan Rehta Hai Baagi Aankh Waala Dekh Kar 


Ho Libase Zaahiri Se Kya Taaruf Noor Ka 
Koi Pehchana Nahin Jaata Libada Dekh Kar 


Pardadari Kis Saleeqe Se Hai Shehre Ilm Ki 
Sab Ne Ummi Un Ko Samjha Hukme Iqra Dekh Kar 


Log Kehte Hain, Bahut Kuchh Dekhte Jab Tak Nahin 
Dekh Lete Hain to Kho Jaate Hain Jalwa Dekh Kar 


Sab Fasahat Bhool Baithe Dawedaraane Arab 
Maana Quran Wa Ilm Mojizana Dekh Kar 

Sallimu Tasleema 


Ik Tamasha Shauq Ye Andaze Aglo Hosh Hai 
Haq Ko Kya Samjhe Jo Bande Ko Na Samjha Dekh Kar 


Karne Waala Kuchh Nahin Hum Ko 
Zamana Dekh Kar 


Shahe Deen Ko Noore Be Chehre Ka Chehra Dekh Kar 
Rooh Jaagi La Ilaha Ka Ujala Dekh Kar 


Ilme Haq Ki Nukta Daani Aql Se Mumkin Na Thi 
Maana E Quraan Khule Uswa Nabi Ka Dekh Kar 


Log Khushbu Se Chala Lete the Aaga Ka Pata 
Har Gali Kooche Ko Khushbu Se Mehakta Dekh Kar 


Hum Hain Jis Dar Ke Gada Us Dar Se Hum Ko Kaam Hai 
Karne Waala Kuchh Nahin Hum Ko Zamana Dekh Kar 


Lamha -e- Fikro Nazar Sabke Liye Sarkar Hain 
Dono Aalam Par Hukumat Unki Tanha Dekh Kar 


Rahmate Haq Ki Hai Har Dum Ek Nai Jalwa Gari 
Dil Kisi Ka Bhi Nahin Bharta Madina Dekh Kar 


Hosh Nazro Ke Uda Dete Hain Jalwe Noor Ke 
Khoye Khoye Rehte Hain Sab Unka Rauza Dekh Kar 

Sallimu Tasleema 


Khasta Haali Mein Bhi Hum Jeete Hain Kitni Shaan Se 
Unke Dar Ko Zindagani Ka Sahara Dekh Kar 


Zaate Haq Ka Kis Ko Irfaan Hai Bajuz Zaate Nabi 
Gum Hain Sab Shaane Sifaato Noor Asma Dekh Kar 


Aitrafe Ajaz Karne Par Hai Majboor Aadmi 
Rutba Aaga Tasawwur Se Bhi Baala Dekh Kar 


Barhami Khaliq Ki Rahmat Se Badal Jaati Hai Shauq 
Rahmatullil Aalameen Ka Rooye Zeba Dekh Kar 


Nahin Mumkin Ke Dil Taiba Ke 
Nazaro Se Bhar Jaaye 


Maqame Qurb Aw Adna Pe Kya Khaki Bashar Jaaye 
Wahan Jaaye to Tanha Noore Ma Zaaghal Basar Jaaye 


Rahe Dunya Mein Koi Chahe Dunya Se Guzar Jaaye 
Magar Dil Se Na Ishge Sahibe Shaqqul Qamar Jaaye 


Sanwara Hai Dilo Ko Isliye Faize Nubuwwat Ne 
Agar Ek Dil Sanwar Jaaye to Phir Sab Kuchh Sanwar Jaaye 


Zuhoore Noore Kul, Aawaze Kun Ka Ain Magsad Hai 
Nahin Mumkin Ke Zinda Noor Ho Aawaz Mar Jaaye 

Sallimu Tasleema 


Fizaye Gumbade Khazra Hawaas Insan Ke Khoti Hai 
Wahan Sab Bhool Jaata Hai Yahan Jo Soch Kar Jaaye 


Bashar Ke Roop Mein Pehli Tajalli Ka Ye Aalam Hai 
Kahenge Kya Libase Abdagar Unka Utar Jaaye 


Jamaale Rauza -e- Aqdas Hai Har Dam Nau Ba Nau Aisa 
Nahin Mumkin Ke Dil Taiba Ke Nazaro Se Bhar Jaaye 


Banaye Aise Raste Shahe Deen Ne Shauq Jeene Ke 
Jila Ho Rooh Ki Insan Ki Fitrat Nikhar Jaaye 


Wahi Rauza Nazar Aaye Jidhar Meri 
Nazar Jaaye 


Agar Parde Pe Dil Ke Jalwa -e- Min Noor Ubhar Jaaye 
Tasawwur Tak Khud Apna Zehan Se Apne Utar Jaaye 


Nazar Sarkar Ke Qadmo Pe Dar Par Rauze Par Jaaye 
Kisi Soorat Se Jaaye Apne Markaz Par Magar Jaaye 


Meri Deewangi Ya Rab Kuchh Aisa Kaam Kar Jaaye 
Wahi Rauza Nazar Aaye Jidhar Meri Nazar Jaaye 


Madina Wo Khudai Aasra Hai Zindgaani Ka 
Na Ho Ye Aasra to Aadmi Be Maut Mar Jaaye 


Usi Ek Noor Ki Kaunain Mein Hai Jalwa Farmai 
Ba Har Range Ba Har Shakle Ba Har Aane Ba Har Jaaye 

Sallimu Tasleema 


Main Samjhunga Meri Mitti Thikane Lag Gai Ya Rab 
Jo Garde Raah Ban Kar Un Ke Raste Mein Bikhar Jaaye 


Kitab Aisi Utari Rab Ne Ummi Keh Ke Aaqa Ko 
Ke Nasha Ilmo Danish Ka Dimagho Se Utar Jaaye 


Zamane Ka Safar Jaari Hai Un Qadmo Ke Sadge Mein 
Jo Wo Thehrein to Nabze Gardishe Dauraa Thehar Jaaye 


Sabhi Majboor Hain Shauq Apni Apni Hadd Mein Rehne Par 
Faqat Ek Noore Aaqa Hai Jo Har Hadd Se Guzar Jaaye 


Mumkin Nahin Nabi Ko Lagataar 
Dekhna 


Mushkil Ko Meri Ya Shahe Abraar Dekhna 
Aazar Hai Na Dekhna, Dushwar Dekhna 


Pehla Usool Jaada -e- Sarkar Dekhna 
Hasti Ko Apni Ishq Mein Deewar Dekhna 


Maidan Dekhna Na Koi Ghaar Dekhna 
Aaqa Ke Jis Jagah Bhi Ho Aasar Dekhna 


Shane Jamaale Sayyide Abraar Dekhna 
Har Aankh Ka Juda Juda Miyaar Dekhna 


Parde Mein Man Raani Ke Deedar Haq Ka Hai 
Itna Samajh Ke Jalwa -e- Sarkar Dekhna 

Sallimu Tasleema 


Be Soorati Ke Noor Pe Jamti Nahin Nazar 
Mumkin Nahin Nabi Ko Lagataar Dekhna 


Qurane Paak Lafzo Mein Seerat Ka Naam Hai 
Quraan Ko Janna Ho to Kirdaar Dekhna 
Jin Ke Safar Ki Aakhiri Manzil Huzoor Hain 
Aaya Na Un Ko Rasta Hamwaar Dekhna 
Har Haal Mein Tumhi Ho Gharibo Ka Aasra 
Kis Ko Kahein Gharibo Ke Ghamkhwar Dekhna 
Kis Ne Diya Hai Hoshe Nazar Aapke Siwa 
Tameer Mein Tajalli -e- Maimaar Dekhna 


Panha Nahin Hai Unse Kisi Dil Ka Mudd'aa 
Magsad Karam Hai, Kehte Hain Sarkar Dekhna 


Meraj Ke Safar Se Wahi Ba Khabar Hain Shauq 
Aata Hai Jin Ko Noor Ki Raftar Dekhna 

Sallimu Tasleema 


Kitno Ko Ingelabe Zamana Mita Gaya 
Jeene Ka Lutf, Taa'ate Hag Ka Maza Aa Gaya 
Sab Kuchh Gaya Jo Ishge Shahe Ambiya Aa Gaya 


Hatna Nabi Ki Raah Se Qiyamat Utha Gaya 
Dunya Dilo Mein Bas Gai Khaufe Khuda Gaya 


Dil Se Har Aarzu Gayi, Zaeme Ana Gaya 
Rauza Nabi Ka Dekhna, Kya Kya Dikha Gaya 


Ek Saans Bhi Zamane Ki Gardish Na Le Sake 
Unki Nawazisho Ka Agar Silsila Gaya 


Madham Hui Na Shama -e- Nuboowat Ki Raushni 
Kitno Ko Ingelabe Zamana Mita Gaya 


Fk Yaade Mustafa Thi Jo Dil Se Na Ja Saki 
Jitne Khayal Bhi the Zamana Bhula Gaya 


Chhoota Jo Humse Damane Sultane Ambiya 
Hum Khud Hue Tabah Kisi Ka Bhi Kya Gaya 


Phooti Isi Jagah Se Thi Iqra Ki Raushni 
Daman Se Deen Ke Kahan Ghaare Hira Gaya 


Jo Zaat Apne Aap Se Raushan Ho Noor Hai 
Raushan Kiya Gaya Na Use Gul Kiya Gaya 

Sallimu Tasleema 


Mahwar Rahe Har Zamane Ka Taiba Ki Sarzameen 
Aaya Jo Ek Qafila Ek Qafila Gaya 


Nisbat Huzoor Se Hai Salamat to Bas Hai Shauq 
Ab Sochna Hi Kya Hai Use Jo Gaya Gaya 


Sooraj Gua Tulu Andhera Chala Gaya 


Nikla Hira Se Noor Do Aalam Par Chhaa Gaya 
Sooraj Hua Tulu Andhera Chala Gaya 


Taiba Ke Rastay Mein Na Mujh Se Raha Gaya 
Apne Khayaal Se Bhi Main Ho Kar Juda Gaya 


Noore Madina Rooh Mein Aisa Sama Gaya 
Har Gosha Zehen O Dil Ka Mere Jagmaga Gaya 


Yaad Nabi Mein Yun Hi Kati Apni Zindagi 
Rehna Tha Jo Bhi Reh Gaya Jana Jo Tha Gaya 


Damaane Mustafai Ka Saya Mila Mujhe 
Jab Wagt Hauslo Ke Qadam Dagmaga Gaya 


Hum Jitna Jantay Hain Nabi Utne Hi Nahi 
Jo Bhi Kaha Gaya Woh Bahut Kam Kaha Gaya 


Har Aik Ki Bisaat Hai Roshan Huzoor Par 
Jitna Tha Jis Ka Zurf Use Utna Diya Gaya 

Sallimu Tasleema 


Sab Hain Bahadde Ilm Sana Khawane Mustafa 
Kis Ka Khayaal Had Se Magar Maawara Gaya 


Raftaar Noor Ki to Samajh Mein Nah Aa Saki 
Kehte Hain Log Wagt Ko Tehra Diya Gaya 


Har Daur Uss Zamane Ki Had Mein Hai Abhi Shauq 
Zahir Mein to Nabi Ka Zamana Chala Gaya 


Khuda Jaanta Hai Hageegat Nabi Ki 


Khudai Mein Hai Woh Fazeelat Nabi Ki 
Saji Mehfil Kun Badaulat Nabi Ki 


Na Maane to Kya Koi Maane to Kya Hai 
Na Ghat'ti Na Badhti Hai Azmat Nabi Ki 


Nuboowat Ki Hum Qad Hui Aadmiyyat 
Woh Aijaz Hai Aadmiyyat Nabi Ki 


Mohabbat Jab Aati Hai Hadde Junoo Mein 
To Doori Bhi Banti Hai Qurbat Nabi Ki 


Khayalon Ki Duniya Jahan Naarsa Hai 
Woh Qausain Manzil Hai Khalwat Nabi 


Nabi Ke Hain Kirdaar Jab Arshe Qaamat 
To Naapay Ga Kya Koi Qaamat Nabi Ki 

Sallimu Tasleema 


Mizaaje Aashnae Nabuwat Wohi Hain 
Muyassar Hui Jin Ko Sohbat Nabi Ki 


Khuda Ki Hageegat Nabi Jaante Hain 
Khuda Jaanta Hageegat Nabi Ki 


Haqeeqat Hai Imaan Ki Shaug Itni 
Ke Hai Aine Imaan Mohabbat Nabi Ki 


Woh Dastoor Haq Hai Shariat Nabi Ki 


Khule Kya Kisi Par Hageegat Nabi Ki 
Li Pehli Tajalli Ne Soorat Nabi Ki 


Mili Deen Ko Sar Bulandi Isi Se 
Ajab Mojizaatu Hai Hijrat Nabi Ki 


Madinah Hi Un Ki Qadam Gah Nahi Hai 
Har Ik Qalb Mein Hai Sukoonat Nabi Ki 


Jahan Ka Hai Nazam O Nasq Jis Pay Qaim 
Woh Dastoore Haq Hai Shariat Nabi Ki 


Kkhuda Se Hai Woh Ittesale Mohammad 
Jo Sunnat Khuda Ki Woh Sunnat Nabi Ki 


Fagat Hain Wohi Rabta Abd O Rab Mein 
Har Ik Gaam Par Hai Zaroorat Nabi Ki 

Sallimu Tasleema 


Unhi Ke Hai Sartaaj Inna Fattahna 
Azal Taa Abadd Hai Hukoomat Nabi Ki 


Khuda to Nazar Anay Wala Nahi Hai 
Karam Hai Jo Ho Jaye Ruyyat Nabi Ki 


Kalaam Ellahi Se Hai Shauq Zahir 
Sifaate Ilahi Hain Seerat Nabi Ki 


Har Ek Parday Mein Jalva Aap Ka Hai 


Azal Ijlaas Pehla Aap Ka Hai 
Abad Tak Har Zamana Aap Ka Hai 


Madinah Hi Fagat Kya Aap Ka Hai 
Har Ik Aalam Pay Qabza Aap Ka Hai 


Sharf Woh Laile Asra Aap Ka Hai 
Shaneeda Sab Ka Deedaa Aap Ka Hai 


Khudai Mein Woh Rutba Aap Ka Hai 
Sabhi Kuch Aap Ka Tha Aap Ka Hai 


Saraapaa Aap Noore Kibriya Hain 
Jahan Bhi Hai Ujala Aap Ka Hai 


Hai Iqraare Risalat Asale Imaan 
Mataa -e- Deen Kalima Aap Ka Hai 

Sallimu Tasleema 


Haqeeqat Aap Ki Allah Jaane 
Har Ik Parday Mein Jalva Aap Ka Hai 


Madine Mein Raha Dil Apna Itna 
Ke Ab Dil Mein Madinah Aap Ka Hai 


Kahan Hai Aap Ki Manzil Na Jane 
Khuda Ka Arsh Rasta Aap Ka Hai 


Kya Haq Dost Sab Haq Dushmanon Ko 
Karam Sarkar Aisa Aap Ka Hai 


Musalsal Roshni Hai Zehen O Dil Mein 
Nazar Mein Jab Se Roza Aap Ka Hai 


Hai Zindah Moujza Quran Jab Tak 
Har Ik Kirdaar Zindah Aap Ka Hai 


Nahi Hai Shauq Par Mogoof Tanha 
Sahara Sab Ko Aaga Aap Ka Hai 

Sallimu Tasleema 


Bohat Bhi Ho to Karam Hum Pe Aap 
Ka Kam Hai 


Rasool Pak Ka Jo Faiz Yafta Kam Hai 
Khuda Se Kya Woh Khud Apne Se Aashna Kam Hai 


Bashar Mein Noor Mein Kuch Itna Faasla Kam Hai 
Judai Dono Mein Honay Ka Shaiyba Kam Hai 


Nazar Mein Bas Gayi Aisi Fiza Madeeney Ki 
Kisi Ke Wastay Bhi Dil Mein Ab Jagah Kam Hai 


Qabuliat Ussay Millti Hai Chasham Rehmat Mein 
Jisay Khayaale Ana Chhoo Ke Bhi Gaya Kam Hai 


Dare Rasool Pe Aawaz Kaisay Onchi Ho 
Yahan to Dil Ke Dhadakne Ki Bhi Sada Kam Hai 


Sahara Kon Hai Sarkar Be Saharon Ka 
Bohat Bhi Ho to Karam Hum Pe Aap Ka Kam Hai 


Nabi Ka Qurb Hai Duniya -e- Khud Faramoshi 
Yahan Tasweer Halaat Hazrh Kam Hai 


Ab is Maqam Par Hai Shoq Maaddi Duniya 
Ghiza -e- Tan Hai Bahut Rooh Ki Ghiza Kam Hai 

Sallimu Tasleema 


Siwaye Khuda Ke Unhein Koi Jaanta 
Kam Hai 


Deyaare Noore Qadam Mein Jo Dil Laga Kam Hai 
Woh Aaina Hai Ba Zahir Magar Jilaa Kam Hai 


Madeeney Jaisi Fiza Doosri Jagah Kam Hai 
Yahan Jo Aaya Woh Aap Apne Mein Raha Kam Hai 


Nazar Hageegate Sarkar Tak Rasa Kam Hai 
Siwa Khuda Ke Unhein Koi Jaanta Kam Hai 


Khudai Noor Ki Hai Shaan Alag Alag Har Ja 
Nah Kaaba Kam Hai Na Roza Huzoor Ka Kam Hai 


Kahan Hai Nuqta -e- Aaghaz O Intahaa Unn Ka 
Khud Ambiya Ko Bhi is Baat Ka Pata Kam Hai 


Agar Khayaal Nabi Dil Mein Ho Gaya Qaim 
To Fasila Bhi Haqeeqat Mein Faasla Kam Hai 


Ba Qadre Faham Sana Ho Rahi Hai Sadiiyon Se 
Haq Unn Ki Madah Ka Phir Bhi Ada Hua Kam Hai 


Nabi Ke Shehar Mein Chalta Nahi Yeh Daawa Shauq 
Ke Aadmi Kabhi Apne Ko Bhoolta Kam Hai 

Sallimu Tasleema 


Sab Kuch Hamaray Paas Hai Allah Ka 
Diya 


Zaat Shahe Huda Hai Woh Muajiz Numa Diya 
Jis Ne Wujoode Kon O Makan Jagmaga Diya 


Haq Ka Shaoor Aap Ne Insaan Ko Kya Diya 
Fikar O Nazar Ko Aik Naya Zavia Diya 


Insaaniyat Ko Shah Ne Ajab Irtiga Diya 
Insaa Ki Zindagi Ko Ibadat Bana Diya 


Qudrat Ne Woh Waseela Kherul Wara Diya 
Sab Kuch Hamaray Paas Hai Allah Ka Diya 


Quran Ke Harf Harf Mein Seerat Ka Noor Hai 
Sau Mojizo Ka Aap Ko Ik Moujza Diya 


Marnay Ko Bhi Samajhney Lagey Log Zindagi 
Ishqe Nabi Ne Zehnon Ko Woh Rasta Diya 


Duniya Tasawwure Rage Jaan Ki Aseer Thi 
Qurbe Shahe Anaam Ne Qurb Khuda Diya 


Nagshe Qadam Jahan Shahe Laulaak Ke Mile 
Deewangi Ne Kaaba -e- Imaan Bana Diya 

Sallimu Tasleema 


Ab Tak Bhi Chhoo Saken Nah Jahan Ki Bulandion 
Itna Bashar Ko Aap Ne Ouncha Utha Diya 


Hotay Jo Khaak Qadmon Mein Rehtay Huzoor Ke 
Kambakht Zindagi Ne Bara Faasla Diya 


Sab Kuch Hai Shoq Un Ki Inayat Par Munhasir 
Chaha Jisay Bhi Chaha Jisay Jo Diya Diya 


Allah Jaane Aapne Kis Kis Ko Kya 
Diya 


Har Rukh Se Haq Ne Un Ko Bada Martaba Diya 
Himmat Badi Nazar Badi Dil Bhi Bada Diya 


Aisa Maza Ghulami -e- Shahe Ne Chakha Diya 
Dunya Ki Nemato Ko Bashar Ne Bhula Diya 


Nikli Nahin Ana Bashar Se Khirad Abhi 
Min Noor Ne to Zaat Ka Parda Utha Diya 


Samjhega Un Ki Quwwate Imaan Ko Kya Koi 
Kohe Uhud Ko Wazan Ne Jin Ke Hila Diya 


Jin Ke Safar Ki Aakhiri Manzil Madina Ho 
Yaksan Hai Unke Haq Mein Chaman Ho Ya Baadiya 

Sallimu Tasleema 


Hain Maa Waraye Aql Sahaba Ki Azmatein 
Allah Jaane Aapne Kis Kis Ko Kya Diya 


Rakha Na Apne Waaste Kuchh Bhi Huzoor Ne 
Sab Kuchh Ba Naame Millate Islamiya Diya 


De Kar Libada -e- Bushra Apne Noor Ko 
Khaliq Ne Mojizaat Ka Ik Silsila Diya 


Kaante Bichhaye Ke Bu Lahbi Kuchh Na Kar Saki 
Ahle Nazar Ne Raaho Mein Khud Ko Bichha Diya 


Har Gham Saha Nabi Ne Jis Ummat Ke Waaste 
Us Mohsine Aazam Ko Ummat Ne Kya Diya 


Dunya Ki Zulmato Se Hirasaa Wo Kya Ho Shaug 
Taiba Ne Jis Nazar Ko Ujala Hara Diya 

Sallimu Tasleema 


Udenge Hosh Jis Din Jalwa -e- Deedar 
Dekhenge 


Madine Ko Khudai Markaze Anwaar Dekhenge 
Naya Aalam Nazar Aayega Jitni Baar Dekhenge 


Dikhaye Jo Bhi Kuchh Halaat Ki Raftar Dekhenge 
Humein to Dekhna Hai Janibe Sarkar Dekhenge 


Koi Weerana Ho Ya Dasht Ho Ya Ghaar Dekhenge 
Jahan Aaga Qadam Rakh Dein Wahan Gulzaar Dekhenge 


Sana Aaga Ki Sab Jitni Bhi Karte Hain Bahut Kam Hai 
Udenge Hosh Jis Din Jalwa -e- Deedar Dekhenge 


Jo Miyaar Aapki Seerat Ka Hai Tarikhe Aalam Mein 
Qiyamat Tak Na Phir Aisa Koi Miyaar Dekhenge 


Mizaaje Baaise Kun Pur Nigaa Hain Jinki Rehti Hain 
Wo Kya Halaat Ka Rukh Wagt Ki Raftar Dekhenge 


Nahin Jab Neend Haq Ko Neend Kaisi Mazhare Haq Hai 
Jo Dil Bedaar Hain Har Dum Unhein Bedaar Dekhenge 


Zara Zikre Nabi Se Qalb Jaari Ho to Jaane Do 
Sada Kab Tak Na Denge Ye Nafs Ke Taar Dekhenge 


Rahe Taiba Mein Deewarein Uthane Do Zamane Ko 
Kahan Tak Rasta Rokegi Har Deewar Dekhenge 


Shu'oore Qudsiya Tak Naarsa Hai Shauq Sadiyo Se 
Maqam Aaga Ka Kya Hum Jaise Dunyadar Dekhenge 

Sallimu Tasleema 


Sarapa Noore Hag Ka Bolta Shahkar 
Dekhenge 


Shahe Taiba Ko Jo Badeeda -e- Bedaar Dekhenge 
Sarapa Noore Haq Ka Bolta Shahkar Dekhenge 


Ajab Aijaz Asre Abdiyate Sarkar Dekhenge 
Nuboowat Mein Mashiyyat Ko Rubaru -e- Kaar Dekhenge 


Ba Qadre Faham Zahno Mein Nabi Ka Ek Tasawwur Hai 
Unhein Dekhenge to Apni Samajh Bekaar Dekhenge 


Khuda Ki Hai Nazar Shahe Risalat Ki Nazar Kya Hai 
Udhar Khinch Aayega Sab Kuchh Jidhar Sarkar Dekhenge 


Bahut Hai Ek Pal Bhi Noor Ko Qausain Ki Doori 
Safar Jaisa Qadam Waise Nazar Raftar Dekhenge 


Yahi Aalam Hai Sadyo Se Fidakaraane Ummat Ka 
Fida Honge Jahan Sarkar Ke Aasar Dekhenge 


Rasoolullah Ke Jalwo Ki Had Kya Koi Dekhega 
Sab Apne Apne Hoshe Deed Ka Miyaar Dekhenge 


Jihat Jiski Na Ho Us Noor Ka Rukh Kaun Samjhega 
Nazar Kab Kis Taraf Hai Aur Kidhar Sarkar Dekhenge 


Ghulamane Nabi Jeete Kahan Hain Shauq Rahat Se 
Zamane Ko Humesha Darpe Aazar Dekhenge 

Sallimu Tasleema 


Namaze Ishq Ka Qibla Huzoor Ka 
Ghar Hai 


Tu La Ilaha Ke Gulshan Ka Wo Gule Tar Hai 
Ke Tujh Se Bazme Hudoos Wa Qadim Muattar Hai 


Jamale Noore Azal Jis Pe Saaya Gustar Hai 
Wahi Zamane Mein Sabse Bada Qad Aawar Hai 


Khudai Noor Jo Tanzeeha Ka Samandar Hai 
Shuhood Mein Basharum Mislukum Ka Paikar Hai 


Hayaate Shaahe Umam Itni Mojiza Gar Hai 
Fagat Zamana Hi Kya Kainat Shashdar Hai 


Khuda Ke Ghar Ka Mila Rasta Isi Ghar Se 
Namaze Ishg Ka Qibla Huzoor Ka Ghar Hai 


Ghubare Raahe Nabi Kab Ka Ho Gaya Hota 
Mera Wujood Mere Raste Ka Patthar Hai 


Qadam Qadam Pe Hai Jung Apne Aap Se Jaari 
Nabi Ke Hijr Mein Jeena Jihade Akbar Hai 


Azal Se Halga -e- Rahmat Hai Taa Abad Un Ka 
Koi Kahin Bhi Ho is Daaire Ke Andar Hai 

Sallimu Tasleema 


Khudai Noor Ko Haajat Nahin Charagho Ki 
Jo Noore Zaat Hai Wo Khud Ba Khud Munawwar Hai 


Shu'oor Kis Ko Hai Poora Nabi Shanasi Ka 
Khayal Jitna, Nazar Utni, Utna Mahwar Hai 


Hageegatan Hain Shahe Huda Ke Deewane 
Ajal Bhi Shauq Unhein Zindagi Barabar Hai 


Banaame Ummiyat Ik Ilm Ka 
Samundar Hai 


Wo Zaate Paak Jo Kauno Makaa Ka Mahwar Hai 
Tamam Khalq Ka Daaro Madaar Usi Par Hai 


Makaniyat Hai Na Aangan Na Chhat Barabar Hai 
Makaane Baaise Kun Kya Hai Noor Ka Ghar Hai 


Jo Sar Se Paaon Tak Asraare Haq Ka Daftar Hai 
Banaame Ummiyat Ik Ilm Ka Samundar Hai 


Nigah Jam Nahin Sakti Kisi Bhi Jalwe Par 
Ke Aine Zaat Ka Har Jalwa Na Mukarrar Hai 


Nazar Mein Rauze Ka Manzar Sama Gaya Itna 
Nazar, Nahin Ab Raushni Ka Manzar Hai 

Sallimu Tasleema 


Usi Ke Husn Ka Par Tu Hain Sooratein Saari 
Wo Ek Chehra Jo Be Chehargi Ka Mazhar Hai 


Mukhalifeene Shahe Dee Ke Surkhuru Kya Ho 
Ke Taaje Inna Fattahna Huzoor Ke Sar Hai 


Sharf Har Ek Ki Taqdeer Mein Nahin Aisa 
Nabi Hain Farsh Par Maddah Zebe Mimbar Hain 


Agar Ho Ishge Shahe Deen Junoon Ki Manzil Mein 
Tawafe Rauza -e- Sarkar Hajje Akbar Hai 


Makaa Ki Qaid Mein Noore Khuda Nahin Rehta 
Jahan Ho Shaahe Huda Jalwa Gar Wahi Ghar Hai 


Ajab Hai Shaane Gadayaane Shaahe Taiba Ki 
Tihi Hain Haath Magar Shauq Dil to Nagar Hai 

Sallimu Tasleema 


Tum Ho Har Aalam Mein Tanha 
Rahmatullil Aalameen 


Noore Jism Wa Noore Chehra Rahmatullil Aalameen 
La Ilaha Ka Ujala Rahmatullil Aalameen 


Jis Ka Hai Imaan Jitna Rahmatullil Aalameen 
Us Ne Utna Tum Ko Samjha Rahmatullil Aalameen 


Mushtamil Hai Kitne Hi Aalam Pe Saari Kainat 
Tum Ho Har Aalam Mein Tanha Rahmatullil Aalameen 


Zaat Ko Pehchane Jaane Ki Tamanna Jab Hui 
Banke Chamki Wo Tamanna Rahmatullil Aalameen 


Haq Ta'ala Ka Koi Chehra Na Koi Jism Hai 
Aap Aaina Hain Kis Ka Rahmatullil Aalameen 


Qibla -e- Deen, Markaze Beenai, Magsoode Nazar 
Gumbade Khazra, Madina, Rahmatullil Aalameen 


Aitbare Zaate Haq Hai Aap Ki Jalwa Giri 
Warna Kis Ko Hoshe Haq Tha Rahmatullil Aalameen 


Sab Ne Dekha Apni Apni Fikr Ki Had Mein Tumhein 
Had Se Aage Kis Ne Dekha Rahmatullil Aalameen 

Sallimu Tasleema 


Man Raani Ka Milta Na Agar Hum Ko Aaina 
Hag Nazar Aata Kise Ya Rahmatallil Aalameen 


Farsh Par Jab Aap Ko Poora Na Samjha Ja Saka 
Arsh Par Idraak Ho Kya Rahmatullil Aalameen 


Zaat Ki Pehli Tajalli Pehli Soorat Noor Ki 
Dusra Hai Kaun Illa Rahmatullil Aalameen 


Shauq Saari Khalq Wajhe Khalq Ki Muhtaaj Hai 
Wo Azal Se Hain Sarapa Rahmatullil Aalameen 


Khudai Rahmatein Manzar Ba Manzar 
Dekh Aaya Hoon 


Nabi Ke Shehar Ko Anwaar Ka Ghar Dekh Aaya Hoon 
Khudai Rahmatein Manzar Ba Manzar Dekh Aaya Hoon 


Wo Rauza Jo Hai Bazme Kun Ka Mahwar Dekh Aaya Hoon 
Zameen Par Ek Muqaddar Saaz Daftar Dekh Aaya Hoon 


Ujala Kya Ujalo Ka Samundar Dekh Aaya Hoon 
Dino Se Badh Kar Raato Ko Munawwar Dekh Aaya Hoon 


Qadam Sarkar Ke to Dekhna Bas Mein Na Tha Mere 
Main Apni Haisiyat Badeeda -e- Tar Dekh Aaya Hoon 


Jahan Ki Ek Saa'at Par Tasadduq Zindagi Saari 
Isi Dunya Mein Wo Dunya -e- Deegar Dekh Aaya Hoon 

Sallimu Tasleema 


Zubaa'n Banne Se Ehsasaat Qasir Reh Gaye Kya Kya 
Karam Aaga Ka Aisa Har Qadam Par Dekh Aaya Hoon 


Wahan Se Laut Aane Ka Na Aaya Aitbar Ab Tak 
Nazare Kaise Kaise Rooh Parwardigaar Dekh Aaya Hoon 


Nazar Gum Aql Gum Ehsas Gum Main Khud Bhi Gum Sum Tha 
Tasawwur Bhi Na Tha Jiska Wo Manzar Dekh Aaya Hoon 


Bahut Kuchh Dekh Kar Bhi Na Dekha Ja Saka Mujh Se 
Shabo Roz Aise Jalwe Na Mukarrar Dekh Aaya Hoon 


Mujhe Ab Dekhna Kuchh Bhi Nahin Hai Zindagani Mein 
Shahe Qausain Noore Arsh Ka Dard Dekh Aaya Hoon 


Nigaho Dil Ko Phir Bhi Hasrate Deedar Baaqi Hai 
Fiza -e- Noor Agarche Shauq Jee Bhar Dekh Aaya Hoon 


Fanoos Mein Shola Hai Mehfil Mein 
Ujala Hai 


Aye Kanze Kafi Tera Har Raaz Nirala Hai 
Jab Koi Na Tha, Kis Ko Parde Se Nikala Hai? 


Pehli Jo Tajalli Allah Ta'ala Hai 
Khalq Uska Hawala Hai Wo Hag Ka Hawala Hai 


Aijaze Nuboowat Se Dunya Teh Wa Baala Hai 
Aaqa Ne Khudai Ka Har Bojh Sambhala Hai 

Sallimu Tasleema 


Noor Un Ka, Koi Parda Kab Rokne Waala Hai 
Fanoos Mein Shola Hai Mehfil Mein Ujala Hai 


Peshi Mein Nazar Waale Lab Kholte Darte Hain 
Marzi -e- Shahe Taiba Ki Sab Se Bada Taala Hai 


Tha Khushk Sutoon Lekin Ghabra Gaya Doori Se 
Hannana Ka Rona Bhi Deewane Ka Naala Hai 


Kya Noore Ilahi Ko Batil Ki Nazar Paaye 
Waa'n Saur Pe Jaala Tha Yaa'n Aankho Mein Ujala Hai 


Iqrare Ilaha Bhi Hai Iqrare Nubuwwat Mein 
Tauheed Ka Bunyadi Kalima "La" Hai 


Min Noor Tajalli Ka Lafzo Se Tallug Kya 
Suraj Ka Taaruf Khud Suraj Ka Ujala Hai 


Aawaz Kahan Se Di Aur Saariya Kis Jaa the 
Ye Door Been Kaisi Hai Ye Kaunsa Aala Hai 


Damaane Shahe Deen Par Shauq Aa Na Saka Dhabba 
Har Daur Mein Aada Ne Keechad to Uchhala Hai 

Sallimu Tasleema 


Sohbat Mein Shahe Deen Ki Har Fard 
Jeela Hai 


Faizane Qul in Kuntum Kin Rifato Waala Hai 
Raste Ka Ye Rasta Hai Haale Ka Ye Haala Hai 


Ma Zaagh Nigahi Ne Jis Dil Ko Ujala Hai 
Har Aalame Baala Se Qaamat Mein Wo Baala Hai 


Aafaq Ka Khaliq to Allah Taala Hai 
Lekin Shahe Taiba Ke Naam is Ka Qabala Hai 


Jin Logon Ne Aaga Ko Makke Se Nikala Tha 
Sarkar Ne Ghussa Bhi Un Par Na Nikala Hai 


Har Zulmo Sitam Sehne Himmat Bhi Badi Hona 
Sohbat Mein Shahe Deen Ki Har Fard Jeela Hai 


Meraj Wo Rasta Hai Qausain Ki Khilwat Ka 
Khud Haq Ne Jo Asra Ke Unwan Se Daala Hai 


Sadiya is Ujale Mein Hain Mehwe Safar Ab Bhi 
Wo Nagshe Qadam Kya Hai Sadiyo Ka Ujala Hai 


Deewano Mein Aaga Ke Wo Josh Tha Imani 
Kya Dasht Wa Jabal, Seena Darya Ka Khangala Hai 

Sallimu Tasleema 


Qurane Mujassam Hi Quran Ke Mahram Hain 
Har Ik Ne Alag Matlab Lafzo Se Nikala Hai 


Hadde Bashari Mein Bhi Wo Shauq Khule Kis Par 
Quran Mein Jin Ki Azmat Ka Magala Hai 


Banaya Noor Ko Apne Hi Aaina Apna 


Wujood Hi Nahin Juz Noore Mustafa Apna 
Yahi Hai Apni Shanakht Aur Yahi Pata Apna 


Taaruf Aap Hai Wo Zaate Haq Numa Apna 
Basaat Kya Hai Nazar Kya Hai Ilm Kya Apna 


Bana Ke Noor Ko Apne Hi Aaina Apna 
Kya Hai Husne Azal Ne Mushahida Apna 


Hawaye Gulshane Taiba Asar Dikha Apna 
Ke Ek Zamane Se Dil Hai Bujha Bujha Apna 


Khirad Nikal Na Saki Mislukum Ke Chakkar Se 
Jino Ne Kar Liya Rasta Alahida Apna 


Rasoole Paak Ke Qadmo Se Jo Qareeb Kare 
Wo Irteqa Hai Hageegat Mein Irteqa Apna 

Sallimu Tasleema 


Khuda Ka Ghar Koi Mismaar Nahin Kar Sakta 
Natija Dekh Chuki Fauje Abraha Apna 


Qadam Se Saanso Ke Chal Rasta Madine Ka 
Nishan Bhi Chhod Na Umre Gurez Paa Apna 


Kisi Ko Jin Ka Na Aaghaz Na Inteha Maloom 
Wahi Hain Nugta -e- Aaghaz Wa Inteha Apna 


Wo Jo Dekhte Hain Nabi Ko Wo Shaug Gum Sum Hain 
Daleel Be Basi Ki Hai Tabsira Apna 


Zubani Daawe Hain Kya Kya Amal 
Hai Kiya Apna 


Nabi Se Koi Rabt Nahin Hai Naya Apna 
Chala Hai Roze Azal Se Ye Silsila Apna 


Shuoore Haq Tha Bashar Ko Na Hosh Tha Apna 
Inayat Unki Hai Jo Aasra Diya Apna 


Nabi Ko Samjhega Kya Ilme Naarsa Apna 
Bhula Diya Hai Zamane Ne Rasta Apna 


Pata Jo Kuntu Nabiyya Ka Noore Kul Ne Diya 
Khirad Ko Mil Na Saka Aaj Tak Pata Apna 


76 


Sallimu Tasleema 


Bado Ki Chashme Inayat Bada Banati Hai 
Na Hum Bade Hain Na Hai Martaba Bada Apna 


Chiraghe Deene Nabi Gul Na Kar Saka Koi 
Dikha Ke Gaye Zor Kitne Soorma Apna 


Hum Ummati to Rasoole Khuda Ke Hain Lekin 
Zubani Daawe Hain Kya Kya Amal Hai Kiya Apna 


Agar Tu Chahe Ke Sarkar Tujh Ko Apnayein 
To Un Ke Taur Tarigo Ko Bhi Zara Apna 


Nabi Ke Faisle Se Ikhtelaf Ho Jis Ko 
Sunate Hain Use Faruqi Faisla Apna 


Rasoole Paak Se Doori Ho Shauq Kam Kyunkar 
Abhi Na Tay Hua Apne Se Fasila Apna 


Khudai Noore Azal Se Bana Banaya 
Hai 


Banaye Kun Fayakun Zaate Ghair Saaya Hai 
Ye Shandaar Makaan Kya Buland Paaya Hai 


Ye Lafze Mislukum Aisa Ajab Kinaya Hai 
Humesha Fahame Bashar Ne Fareb Khaya Hai 

Sallimu Tasleema 


Wo Noore Arsh Jo Qaide Makaan Mein Aaya Hai 
Tajalliyo Ne Hijabo Ka Naam Paaya Hai 


Koi Ghataye Badhaye Kya Maqam Unka 
Khudai Noore Azal Se Bana Banaya Hai 


Huzoor Aakhiri Manzil Hain Ilme Insan Ki 
Sabhi Wo Padhte Hain Jo Aapne Padhaya Hai 


Mitayenge Humein Kya Hadise Zamane Ke 
Saro Pe Aap Ki Be Saayegi Ka Saaya Hai 


Koi Bhi Baare Tajalli Utha Na Sakta Tha 
Ye Sirf Aap Ka Dil Hai Jo Taab Laaya Hai 


Sahaba Samjhe Tijarat Na Deeno Imaa Ko 
Kamaya Kuchh Nahin Jo Kuchh Bhi Tha Lutaya Hai 


Nabi Ne Khoon Paseena Jab Apna Ek Kiya 
To Jab Ye Gulshane Tauheed Lahlahaya Hai 


Zameen Madine Ki Hijrat Se Pehle Kya Thi Shauq 
Qadam Huzoor Ke Aaye to Arsh Paaya Hai 

Sallimu Tasleema 


Dilo Ko Aap Ne is Tarah Jagmagaya 
Hai 


Bashar Ko Aapne Itna Buland Uthaya Hai 
Jahaane Rang Wa Boo Ab Uske Zere Saaya Hai 


Khuda Ne Jitna Bada Aapko Banaya Hai 
Huzoor Itni Ghareeb Aap Ki Riaaya Hai 


Zara Shuoor Jo Unke Karam Ka Aaya Hai 
Mera Wujood Mere Wasite Paraya Hai 


Nahin Hai Hosh Zamane Ko Aaj Tak Iska 
Nazar Ne Aap Ki Kis Kis Ko Kya Banaya Hai 


Na Tha Kisi Ko Bhi Gham Ghar Ki Be Chiraghi Ka 
Dilo Ko Aap Ne is Tarah Jagmagaya Hai 


Nabi Ke Faiz Ne Zehan Aadmi Ka Kya Moda 
Zameen Ka Silsila Aflaak Se Milaya Hai 


Baghair Noore Khuda Zikr Kiya Ujalo Ka 
Na Ho Jo Noor to Suraj Bhi Ek Saaya Hai 


Bashar Ka Khoon Jahan Subho Shaam Behta Tha 
Karam Ka Aap Ne Darya Wahan Bahaya Hai 


Bahaare Lam Yazli Hain Adayein Shauq Unki 
Qadam Jahan Bhi Rakha Hai Chaman Khilaya Hai 

Sallimu Tasleema 


Haath Jaise Kisi Muflis Ke Khazana 
Aaya 


Dono Qiblo Ka Jo Qibla Hai Wo Batha Aaya 
Be Thikano Ka Khuda Daad Thikana Aaya 


Is Tarah Rooh Mein Taiba Ka Ujala Aaya 
Haath Jaise Kisi Muflis Ke Khazana Aaya 


Sab Ko Sarkar Ka Deedar Kahan Hota Hai 
Ye Sharf Jis Ke Mugaddar Mein Bhi Aaya Aaya 


Hum Magame Shahe Abraar Kahan Samjhenge 
Khud Na Samjhe Gaye Jab Unko Samajhna Aaya 


Noor Ke Saath Tasawwur Hi Nahin Saaye Ka 
Noor Jis Roop Mein Aaya Tane Tanha Aaya 


Dar Se Jaana Hai Kahan Zarra -e- Khake Dar Ko 
Kahin Jaaunga to Bolunga Ke Aaga Aaya 


Yaad Farmai Ne Be Khud Kiya Aisa Mujh Ko 
Khud Mujhe Hosh Nahin Hai Ke Main Kaisa Aaya 


Ilm Ke Shehar Se Hi Ilm Mila Karta Hai 
Jo Sahifo Ke Siwa Seena Ba Seena Aaya 


Naate Sarkar Faqat Deen Hai Allah Ki Shauq 
Ye Na Kehna Ke Mujhe Naat Ka Kehna Aaya 

Sallimu Tasleema 


Aisa Min Noor Koi Jism Na Chehra 
Aaya 


Hag Parasto Pe Sitam Waise to Hota Aaya 
Phir Bhi Sarkar Ke Jaisa Na Zamana Aaya 


Yaad Jis Dum Tala Al Badru Alaina Aaya 
Zehan Mein Saara Wo Guzra Hua Nagsha Aaya 


Paikare Noor Qadme Saahibe Asra Aaya 
Shakle Insani Mein Khuda Ka Ujala Aaya 


Yaad Sab Kuchh Tha Na Pahunche the Madina Jab Tak 
Apni Bhi Yaad Na Aai Jo Madina Aaya 


Yun Rahe Mehwe Safar Raahe Khuda Mein Aaqa 
Jis Tarah Saans Ke Chalne Mein Na Waqfa Aaya 


Saamne Noore Mujassam Ke Kisi Ki Na Chali 
Har Adu Soorate Shamsheere Barhana Aaya 


Shano Rifat Ki Pata Un Ki Koi Kya Paaye 
Jin Ke Aizaz Mein Zikre Warafana Aaya 


Hosh Khaliq Ka, Shuoor Apna Hunar Jeene Ka 
Mere Sarkar Ke Aa Jaane Se Kya Kya Aaya 

Sallimu Tasleema 


Husne Yusuf Ki Badi Dhoom Hai Dunya Mein Magar 
Aisa Min Noor Na Koi Jism Na Chehra Aaya 


Der Tak Shaug Khayal Na Aa Saka Apna Bhi 
Zikre Jab Sahibe Lo Laak Lama Aaya 


Yahin Se Hain Sab Roshni Paane 
Waale 


Madeeney Mein Hain Jo Nazar Aane Waale 
Woh Jalwey Hain Dil Mein Utar Jane Waale 


Dare Shahe Deen Par Thehar Jane Aale 
Nahi Hain Hawadis Se Ghabranay Waale 


Charaghoon Se Ghar Ko Sajaate Nahi Hain 
Ujala Do Aalam Mein Phelanay Waale 


Yeh Duniya Hai Un Ke Liye Qaid Khanah 
Jo Pedaishi Hain Nabi Khane Waale 


Kisi Aasmaa Ke Bhi Shams O Qamar Hon 
Yahin Se Hain Sab Roshni Paane Waale 


Khudai Ke Asraar Samjha Gaye Hain 
Ishaaron Ishaaron Mein Samjhane Waale 

Sallimu Tasleema 


Samaya Nahi Noor Lafz O Bayan Mein 
Hain Heran Seerat Ko Nazmaane Waale 


Kkhuda Boltaa Hai Zabaane Nabi Se 
Nabi Khud Nahi Kuch Bhi Farmane Waale 


Yahan Aate Hi Bhool Jaate Hain Sab Kuch 
Bahut Kuch Samajh Soch Kar Aane Waale 


Jinhen Log Ghaire Khuda Jaante Hain 
Wohi to Kkhuda Tak Hain Pahunchane Waale 


Hageegat Mein Jo Hain Gadaaye Madinah 
Kise Shauq Khatir Mein Hain Laane Waale 


Ja Ke Milta Hai Unhi Se Har Kisi Ka 
Silsila 


Haq Shanasi Haq Parasti, Haq Rasi Ka Silsila 
Baaise Kun Hai Musalsal Roshni Ka Silsila 


Jis Saraapaa Ilm Ka Khud Ilm Bhi Mohtaaj Hai 
Uss Ke Aage Kya Uloome Zahiri Ka Silsila 


Qable Aadam Hai Nubuwwat Sahibe Laulak Ki 
Hazrate Aadam Se Kaisa Aadmi Ka Silsila 

Sallimu Tasleema 


Silsilay Ahle Tareqat Ke Hain Jitne Deher Mein 
Ja Ke Milta Hai Unhi Se Har Kisi Ka Silsila 


Zaat Ki Pehli Tajallii Jab Se Aayi Shakal Mein 
Chal Raha Hai Tab Se Uski Bandagi Ka Silsila 


Saans Bhi Lene Na Paye Kaayenaate Hasto Bood 
Band Ho Pal Bhar Jo Faizane Nabi Ka Silsila 


Laa Nabiya Baadi Bhi Kuntu Nabiya Bhi Hain Aap 
Darmiyani Hai Har Ik Paigambri Ka Silsila 


Shauq Har Gham Door Ho Jata Hai Un Ki Yaad Se 
Kya Mubarak Hai Yeh Apni Khastagi Ka Silsila 


Sab Salasil Mein Hai Ik Sarkar Hi Ka 
Silsila 


Dam Qadam Se Apke Hai Zindagi Ka Silsila 
Warna Kya Hasti Kisi Ki Kya Kisi Ka Silsila 


Mustafai Noor Se Nikle Hain Saare Silsile 
Zaate Hag Se Hai Rasoole Hashmi Ka Silsila 


Laakh Padh Lo Seerat Aaga Mi Kitabon Mein Magar 
Phir Bhi Reh Jata Hai Baqi Tishnagi Ka Silsila 

Sallimu Tasleema 


Dono Aalam Mein Munawwar Ik Usi Ke Faiz Se 
Door Tak Hai Apkee Be Saayegi Ka Silsila 


Sirf Ahle Hosh Hi Aaga Ke Deewany Nahi 
Ik Alag Dunya Hai Yeh Deewangi Ka Silsila 


Reedh Ki Haddi Par Jaisa Hai Badan Thehra Hua 
Qasre Kun Mein Hai Yun Hi Aale Nabi Ka Silsila 


Awwal O Aakhir Se Jiske Koi Bhi Waaqif Nahi 
Salasil Mein Hai Ik Sarkar Hi Ka Silsila 


Gumbade Khazra Khudai Noor Ka Woh Ghar Hai Shauq 
Jis Ke Zere Saya Hai Har Roshni Ka Silsila 


Hawase Deed Ye Kehti Hai Abhi Kya 
Dekha 


Kis Ne Us Paikare Anwaar Ko Poora Dekha 
Jitna Dekha Gaya Har Ik Ne Bas Utna Dekha 


Dekhne Ko to Kai Baar Madinah Dekha 
Dekhna Bolte Hain Jis Ko Na Waisa Dekha 


Jitna Jalwa Shahe Lolaak Lama Ka Dekha 
Hawase Deed Yeh Kehti Hai Abhi Kya Dekha 

Sallimu Tasleema 


Mar Gaye Kufro Zalalat Ke Andhere Kitne 
Haq Ke Sooraj Ko Jo Faraa Se Chamakta Dekha 


Qudrat Allah Ki Hai Shaane Nubuwwat Kya Hai 
Sangrezo Ko Bhi Parhte Hue Kalma Dekha 


Thak Gaye Zulmo Sitam Tod Ke Qaatil Saare 
Phir Bhi Damane Karam Un Ka Na Mela Dekha 


Raaz Sarkar Ke Sarkar Hi Behtar Jaanen 
Qaaba Qosain Mein Kya Kya Hua Kya Kya Dekha 


Dil O Jaan Un Se Munawwar Hain to Hairat Kya Hai 
Unkay Qadmon Se to Ghaaro Mein Ujala Dekha 


Unkay Jalwo Mein Hai Anwaar Ka Aalam Aisa 
Dekhnay Walon Ko Bhi Noor Mein Dooba Dekha 


Shauq Khalqat Jinhen Kehti Hai Madeeney Walay 
Sau Saharo Ka Unhein Ek Sahara Dekha 

Sallimu Tasleema 


Us Ne Sab Dekh Liya Jis Ne Madina 
Dekha 


Ajab Aijaz Tera Roza Khazra Dekha 
Jis Ko Dekha Tere Deedar Ka Pyasa Dekha 


Noore Haq, Khulde Bari Arshe Mualla Dekha 
Us Ne Sab Dekh Liya Jis Ne Madina Dekha 


Unkay Jalwo Ka Yeh Ejaaz Nirala Dekha 
Boltaa Koi Nahi Jis Ne Jo Dekha Dekha 


Uski Duniya Kabhi Tareek Nahi Ho Sakti 
Jis Ne Sarkar Ke Qadmon Ka Ujala Dekha 


Mein to Ik Umar Se Raste Mein Para Hon Unke 
Kis Zubaan Se Kahoon Sarkar Ka Rasta Dekha 


Khaak Kya Noor Ki Khalgat Pe Sharf Paati Thi 
Unheen Nisbat Se Magame Bashar Ouncha Dekha 


Ilm Ka Shehar to Phir Shehar Hai Ilm Haq Ka 
Uskay Darwazay Ko Bhi Feham Se Baala Dekha 


Har Zamane Mein Woh Allah Ke Mehboob Rahay 
Jin Nazar Walon Ne Sarkar Ko Samjha Dekha 

Sallimu Tasleema 


Azmaton Ka Woh Samandar Hain Madeeney Walay 
Jis Samandar Ka Kisi Ne Na Kinara Dekha 


Khaake Paaye Nabi Chehray Pay Jab Apne Mil Li 
Apna Chehra Na Nazar Aaya Jo Chehra Dekha 


Naate Sarkar Ka Maidan Hai Shaug Itna Wasee 
Tang Alfaaz O Maani Ka Libada Dekha 


Har Ek Haadse Ne Rasta Diya Hai 
Mujhe 


Shahe Madina Ka Gham Haq Ne Kya Diya Hai Mujhe 
Zamane Bhar Ke Ghamo Se Bacha Diya Hai Mujhe 


Khudaye Pak Ne Taiba Dikha Diya Mujhe 
Bade Saligay Se Mera Pata Diya Hai Mujhe 


Hujoome Gham Mein Puraka Hai Jab Bhi Aaga Ko 
Har Aik Haadse Ne Rasta Diya Hai Mujhe 


Nabi Ke Hijr Ka Ehsas Jaan Lewa Tha 
Khuda Ka Shukar Ke Zauge Fanaa Diya Hai Mujhe 


Har Aik Saans Ko Yaado Ki Roshni De Kar 
Karam Ka Aap Ne Ik Silsila Diya Hai Mujhe 

Sallimu Tasleema 


Dikha Ke Shah Huda Ne Dayaare Noor Apna 
Dil O Dimagh Hi Kya Jagmaga Diya Hai Mujhe 


Ataa Huzoor Ki Kis Ki Samajh Mein Aati Hai 
Diya Hai Jo Bhi Talabb Se Siwa Diya Hai Mujhe 


Main Us Ki Deen Ke Sadge Ke Deen Duniya Mein 
Waseela Sahibe Qosain Ka Diya Hai Mujhe 


Karam Huzoor Ka Hai Shauq Zindagi Meri 
Qadam Qadam Par Naya Hosla Diya Hai Mujhe 


Guzar Basar Ko Dare Mustafa Diya 
Hai Mujhe 
Ghamo Ki Dhoop Ne Jab Bhi Thaka Diya Hai Mujhe 


Nabi Ne Saya -e- Daman Ghana Diya Hai Mujhe 


Khuda Ne Martaba Kitna Bara Diya Hai Mujhe 
Dare Rasool Ka Mangta Bana Diya Hai Mujhe 


Azal Mein Mere Thikaane Ka Jab Sawal Aaya 
Guzar Basar Ko Dare Mustafa Diya Hai Mujhe 


Yahan to Nagshe Qadam Mein Huzoor Ke Ya Rab 
Diya Hai Qalb Ke Ghaare Hara Diya Hai Mujhe 


Ajab Hai Roza -e- Aaga Ki Noor Samani 
Dikha Ke Jalwa Mujhi Se Chhupa Diya Hai Mujhe 

Sallimu Tasleema 


Junoone Ishhe Nabi Kya Khabar Kahan Laya 
Ye Rango Boo Ka Chaman dhoka Baadiya Hai Mujhe 


Khud Apne Aap Ka Mujh Ko Shuoor Hi Kab Tha 
Tumhare Faiz Ne Hoshe Ana Diya Hai Mujhe 


Jahan Bhi Zulmatein Gehri Hui Zamane Ki 
Shahe Huda Ne Ujala Hara Diya Hai Mujhe 


Rahay Ga Shauq Na Daman Mera Kabhi Khaali 
Nabi Ne Sadga -e- Aale Iba Diya Hai Mujhe 


Dil Ke Sajdon Ko Wo Nagshe Kafe Pa 
Hona Hai 


Har Ibadat Se Khud Apna Hi Bhala Hona Hai 
Deen Darasal Shahe Deen Pe Fida Hona Hai 


Jazba -e- Ishhe Nabi Itna Siwa Hona Hai 
Jo Bhi Sar Se Nah Utre Woh Nasha Hona Hai 


Aap Ke Qadmon Ne Ghaaro Ko Ujala Bakhsha 
Kabhi Roshan Mere Dil Ka Bhi Hira Hona Hai 


Sir Ke Sajde to Kahin Bhi Kiye Ja Sakte Hain 
Dil Ke Sajdon Ko Wo Nagshe Kafe Pa Hona Hai 


Baabe Rehmat to Shabo Roz Khula Hai Un Ka 
Pehle Darwaaza -e- Dil Apna Khula Hona Hai 

Sallimu Tasleema 


Un Ke Ehsaanon Ka Haq Hum Se Ada Kya Hoga 
Shukar Ada Ho Nah Saka Jitna Ada Hona Hai 


Chhod Kar Raahe Nabi Ghir Gaye Afaat Mein Hum 
Naam Ghaflat Ka Giriftare Balaa Hona Hai 


Manzil Qurbe Nabi Sahal Nahi Hai Koi 
Apne Honay Ka Tasawwur Bhi Fanaa Hona Hai 


Rooh Mein Un Ki Mohabbat Ka Ujala Bhar Lo 
Ek Din Jism Ko Mitti Ki Ghiza Hona Hai 


Saans Le Shauq Andheron Ki Fiza Mein Kab Tak 
Dil Ka Zulmat Kada Anwaar Kada Hona Hai 


Un Se Doori Khud Apne Se Juda Hona 
Hai 


Ghame Duniya Se Agar Ohda Bar Aa Hona Hai 
Dil Bah Har Haal Madeeney Se Juda Hona Hai 


Itna Mehka Hua Damaane Wila Hona Hai 
Meri Saanson Ko Madeeney Ki Hawa Hona Hai 


Sabz Gumbad Hai Khayalon Par Musallat Itna 
Har Nazara Meri Nazron Ko Hara Hona Hai 

Sallimu Tasleema 


Zindagi Roz Ki Ik Taaza Qayamat Hi Sahi 
Un Se Doori to Khud Apne Se Juda Hona Hai 


Haath Phailaye Hue Dar Pay Khada Hona 
Lekin Khud Mujhe Hosh Nahi Hai Mujhe Kya Hona Hai 


In Charaghoon Se Nah Hogi Meri Dunya Raushan 
Noor Sarkar Ke Qadmon Ka Zara Hona Hai 


Aye Ghame Hijre Nabi Aur Karam Kar Itna 
Be Zuba Aansuo Ko Dil Ki Sada Hona Hai 


Hum Ko Itna Bhi Shuoore Karam Aaqa Ka Nahi 
Karam Unka Hai Har Ik Haal Mein "Ya Hona Hai" 


Shaug Mar Kar Bhi Yahan Se Kahin Jane Ka Nahi 
Jo Bhi Hona Hai Isi Dar Se Ataa Hona Hai 


Dunya Ka Hai Dastoor Unhein 
Deewana Samajhna 


Taiba Ko Fagat Shehre Nabi Ka Na Samjhna 
Toheed Ki Manzil Hai Yeh Rasta Na Samjhna 


Aye Gumbade Khazra Tujhe Kya Kya Na Samjhna 
Qausain Ki Sarhad Ke Nabi Khanah Samjhna 

Sallimu Tasleema 


Jalva Woh Hai Un Ka Ke Nazar Jim Nahi Sakti 
Parde Ka Woh Aalam Hai Ke Parda Na Samjhna 


Khoye Hue Rehtay Hain Jo Anwaare Nabi Mein 
Duniya Ka Hai Dastoor Unhein Deewana Samjhna 


Kya Hum Pe Khule Azmate Sultane Madina 
Hai Jab Ke Samajhney Se Ziyada Nah Samjhna 


Faizane Nubuwat Az Azal Ta Ba Abad Hai 
Pabande Zamana Use Kehna Na Samjhna 


Aaga Ki Judai Ka Jo Gham Janna Chahe 
Be Chaargiye Ustun Hannana Samajhna 


Sarkar Kisi Rukh Se Samajh Mein Nahi Aate 
Yaksaa Hai Zamane Ka Samjhna Na Samajhna 


Jis Dil Mein Nah Ho Jalwagiri Shahe Huda Ki 
Bhoolay Se Bhi Ghar is Ko Khuda Ka Nah Samjhna 


Jitni Hai Samajh Jis Ki Samjhta Hai Woh Utna 
Sarkar Bhi Itne Hi Hain Aisa Nah Samjhna 


Aaqa Ke Taaruf Ka Tallug Hai Jahan Tak 
Miyaar Nazar Sab Ka Judagana Samjhna 


Woh Zaat Bhi Noori Hai Woh Kirdaar Bhi Noori 
Kis Tarah Ujale Ko Ujala Nah Samajhna 

Sallimu Tasleema 


Nabiyo Se Bhi Samjhe Na Gaye Jab Shahe Taiba 
Kya Cheez Hai Shauq Un Ko Hamara Na Samjhna 


Khuda Paraston Ko Kya Kaam Aisho 
Raahat Se 


Zuhoor Paaya Hai Be Soorati Ne Soorat Se 
Hua Hai Haq Mutaarif Rasoole Rehmat Se 


Uthega Parda Kahan Chehra -e- Haqeeqat Se 
Tajallii Pehli Hai Mosoom Khud Nubuwwat Se 


Kise Thi Aagahi Quran Ki Manwiyat Se 
Khuka Hai Lafzon Ka Batin Nabi Ki Seerat Se 


Ho Kaun Bakhabar is Noor Ki Jasamat Se 
Lateef Hai Jo Rooho Ki Bhi Latafat Se Hai 


Woh Zaat Jo Hai Ibarat Khuda Ki Qudrat Se 
Bharam Hai Kono Makan Ka Usi Ki Nisbat Se 


Samajh Mein Aata Hai Qausain Ki Isharat Se 
Wo Qurb Jis Ka Tallug Nahi Wazahat Se 


Kahin Bhi Surkhuru Insaan Ho Nahi Sakta 
Guraiz Kar Ke Madine Ki Markaziat Se 

Sallimu Tasleema 


Us Ummiyat Par Tassaduq Hai Ilmiyat Saari 
Khudai Raaz Khule Jis Ki Qabliyat Se 


Khuda Ke Deen Ko Kya Kya Na Aitbaar Mila 
Rasoole Pak Ki Tareekh Saaz Hijrat Se 


Hayaate Pak Ka Har Rukh Hai Kitna Noorani 
Pata Yeh Chalta Hai Quran Ki Aayat Aayat Se 


Dilo Nazar Mein Hai Taiba Ki Roshni Jab Tak 
Darega Kaun Andheron Ki Aksariyat Se 


Rasoole Pak Ki Meeras Shauq Yeh Bhi Hai 
Khuda Paraston Ko Kya Kaam Aish O Raahat Se 


Un Ka Jalwa Dekhne Ko Aankh Wala 
Chahiye 


Jazba -e- Ishqe Nabi Itna to Aana Chahiye 
Apni Hasti Ka Taaruf Bhi Madinah Chahiye 


Chahane Ko to Bahut Kuchh Hai Magar Kya Chahiye 
Dekh Kar Jalva Nabi Ka Kis Ko Dekha Chahiye 


Bandagi Se Kaamilul Imaan Koi Hota Nahi 
Hubbe Aaqa Jaan Se Apni Ziyada Chahiye 

Sallimu Tasleema 


Rooh Ko Kya Jagmagayenge Yeh Duniya Ke Chiragh 
Do Jahan Roshan Hain Jis Se Woh Ujala Chahiye 


Toor Ka Manzar Alag Qausain Ka Manzar Alag 
Jaisa Jalwa Dekhne Wala Bhi Waisa Chahiye 


Silsila Sadiiyon Se Jaari Hai Samajhney Ka Unhein 
Kon Jane Aur Abhi Kitna Zamana Chahiye 


Makhzane Anwaare Haq Sara Madina Hai Magar 
Sabz Gunbad Ka Woh Aalam Hai Ke Dekha Chahiye 


Khalq Ne Allah Ko Jana Rasoolullah Se 
Haq Rasa Hone Ko Bhi Unka Waseela Chahiye 


Hai Har Ek Aalam Mein Aaga Ki Juda Jalwa Gari 
Hum Ko Hosh Itna Kahan Jitna Ke Hona Chahiye 


Man Raani Se Khuli Shaane Jamale Mustafa 
Noor Jalwe Ke Liye Bhi Noor Chehra Chahiye 


Har Nazar Sarkar Ka Deedar Kar Sakti Nahi 
Un Ka Jalwa Dekhne Ko Aankh Wala Chahiye 


Jiski Manzil Hai Azal Se Noor Ki Be Saayegi 
Ya Nabi Damane Rehmat Ka Woh Saaya Chahiye 


Shaug Raahe Ishq Mein Hoshe Fanaa Darkaar Hai 
Pehlay Jeena Aa to Aa Jaaye Baad Marna Chahiye 

Sallimu Tasleema 


Seerate Shaahe Rasoola Kis Qadr 
Tehdaar Hai 


Sabz Gumbad Woh Khudai Noor Ka Miyaar Hai 
Farsh Se Taa Arsh Jis Ka Halga -e- Anwaar Hai 


Kitni Miyaari Hayaate Syede Abrar Hai 
Jo Kalaam Pak Hai Woh Aap Ka Kirdaar Hai 


Zindah Ho Jata Hai Har Insaan Ka Murda Zameer 
Aap Ke Afwo Karam Ka Waar Aisa Waar Hai 


Apni Apni Aql Ki Had Mein Sana Khwan Hain Sabhi 
Woh Kise Maloom Jo Sarkar Ka Miyaar Hai 


Ek Rukh Bhi Aaj Tak Poora Na Samjha Ja Saka 
Seerate Shahe Rasoolan Kis Qadr Tehdaar Hai 


Sirf in Kuntum Tuhibbuni Ka Rasta Hai Khula 
Isse Hat Kar Haq Rassi Ki Baat Hi Bekar Hai 


Ho Ke Reh Jata Hai Gum Sum Jo Bhi Aata Hai Yahan 
Aap Ka Darbaar Aisa Rahmati Darbaar Hai 


Zindagi Chahe Kisi Manzil Mein Bhi Ho Ya Nabi 
Aap Ki Chasham Karam Har Haal Mein Darkaar Hai 

Sallimu Tasleema 


Shauq Kya Kya Jaanisaraane Rasoolullah the 
Soch Bhi Satke Nahi Hum Un Ka Woh Miyaar Hai 


Dil Agar Bedaar Hai to Zindagi Bedaar 
Hai 


Ishqe Sarwar Mein Ana Sabse Badi Deewar Hai 
Yeh Na Ho to Waadi -e- Dil Khude Hira Ka Ghaar Hai 


Zikre Shahe Deen Se Ghaflat Mout Ka Bazaar Hai 
Dil Agar Bedaar Hai to Zindagi Bedaar Hai 


Har Hadeese Pak Agarcge Makhzane Asraar Hai 
Yeh Kahan Miyaare Aaqa Aql Ka Miyaar Hai 


Noor Ke Markaz Se Hat Kar Dhoondta Hai Roshni 
Jo Nabi Ko Rakh Ke Bhi Minnat Kash Aghyar Hai 


Azdaha Banna Asaa -e- Mooswi Ki Shaan Thi 
Aake Daste Pak Mein Shaakh Shajar Talwar Hai 


Mout Achhi Hai Ke Ho Jata Hai Deedare Nabi 
Deed Ki Hasrat Mein Jeena Mustaqil Azaar Hai 


Saaray Miyaraate Insani Jahan Par Khatm Hain 
Seerat Shahe Umam Woh Aakhri Miyaar Hai 

Sallimu Tasleema 


Husne Yusuf Dekh Kar to Kuchh Kati Thi Ungliya 
Sir Yahan Be Dekhe Kat'te Hain Yeh Wo Shahkar Hai 


Ek Pal Mein Shaug Sadiyo Ka Safar Tay Ho Gaya 
Kis Qadar Wo Noore Qausaini Nazar Raftar Hai 


Sab Kuch Unhi Ka Tha Yahan Sab 
Kuch Unhi Ka Hai 


Izhaar Jin Ki Zaat Se Ganje Khafi Ka Hai 
Maqsad Sadaye Kun Ka Taaruf Nabi Ka Hai 


Daar O Madaar Jis Pay Khuda Aagahi Ka Hai 
Kaunain Mein Maujood Woh Tanha Nabi Ka Hai 


Ghaib O Shuhood Dono Pe Qabza Nabi Ka Hai 
Sab Kuchh Unhi Ka Tha Yahan Sab Kuchh Unhi Ka Hai 


Aana Pada Bashakle Bashar Jibreel Ko 
Nisbat Se Aap Ki Woh Sharf Aadmi Ka Hai 


Khote Zamane Bhar Ke Jo the Ho Gaye Khare 
Kitna Karam Huzoor Ki Jalva Giri Ka Hai 


Har Lafz Mein Hai Seerat Suroor Ki Roshni 
Quran Woh Suboot Hayaatunnabi Ka Hai 

Sallimu Tasleema 


Jhulsa Sakegi Dhoop Hawadis Ki Kya Humein 
Saaya Saro Pe Aap Ki Be Saayegi Ka Hai 


Sooraj Se Roshni Ka Tallug Hai Jis Tarah 
Aisa Hi Rabt Khalq Se Noore Nabi Ka Hai 


Hum Jee Rahay Hain Sadge Mein Unke to Kya Ajab 
Takhleeq Kaayenaat Ki Sadga Unhi Ka Hai 


Shauq Apne Paas is Se Bada Wasita Hai Kya 
Sara Bharam Madeeney Se Wabastagi Ka Hai 


Sirf Us Ko Kaayenaat Mein Haq 
Zindagi Ka Hai 


Ishqe Rasool Naam Khuda Aagahi Ka Hai 
Jis Par Bina Hai Deen Ki Kalma Nabi Ka Hai 


Noore Khuda Hi Noore Shahe Hashmi Ka Hai 
Tauheed Ke Khilaaf Tasawwur Doi Ka Hai 


Magsad Dare Rasoole Khuda Jis Kisi Ka Hai 
Sirf Usko Kaayenaat Mein Haq Zindagi Ka Hai 


Misle Bashar Ke Jab Se Qadam Arsh Par Gaye 
Is Din Se Aasman Pe Dimagh Aadmi Ka Hai 

Sallimu Tasleema 


Khud Umre Kaayenaat Taweel is Qader Nahi 
Jitna Zamana Aap Ki Paigambri Ka Hai 


Islam Dushmani Mein Wahi Pesh Pesh Hain 
Jazba Dilon Mein Jin Ke Nabi Dushmani Ka Hai 


Duniya Mein Kaise Kaise Ujalay Nahi Magar 
Aijaz Hi Kuch Aur Hari Roshni Ka Hai 


Naapi Gayi Na Qaamate Kirdaar Aaj Tak 
Andaza Kis Ko Aap Ki Qad Aawri Ka Hai 


Qibla Bana Diya Gaya Baitul Haraam Ko 
Kitna Khayaal Haq Ko Tumhari Khushi Ka Hai 


Anwaare Baatini Ka Pata Shauq Abhi Kahan 
Shaida Har Aik Roshni Zahiri Ka Hai 


Faasla Kitna Madine Se Hai Jannat Ke 
Liye 


Zaate Be Saaya Ka Faiz Aisa Hai Khalgat Ke Liye 
Jaisay Barsaat Zaroori Hai Zara'at Ke Liye 


Yahi Kya Kam Hai Shahe Dee'n Ki Fazeelat Ke Liye 
Sab Ke Baad Aaye Hain Woh Sab Ki Imamat Ke Liye 

Sallimu Tasleema 


Hai Agar Hashr Hisabaat O Adalat Ke Liye 
Konsa Din Hai Gunahgaaron Par Rehmat Ke Liye 


Shabe Asra Jo Qadam Arsh Ne Hazrat Ke Liye 
Rasta Pad Gaya Auje Bashriyat Ke Liye 


Jis Se Chahein Woh Padha Lete Hain Kalma Apna 
Kya Shajar Kya Hajar Igraare Risalat Ke Liye 


Saya Gumbade Khazra Mein Thehar Kar Dekho 
Faasla Kitna Madeeney Se Hai Jannat Ke Liye 


Hum Ko Ik Nisbat Sultane Madinah Bas Hai 
Dono Aalam Mein Ujalon Ki Zamanat Ke Liye 


Naat Jis Sanaf Mein Ho Naat Hi Kehlati Hai 
Naat Makhsoos Nahi Hai Kisi Hi'at Ke Liye 


Aap Ke Baad Nabi Koi Nahi Ho Sakta Mohar Qudrat 
Ki Lagi Hai Khatme Nubuwwat Ke Liye 


Mushafe Rooye Nabi Qalb Ki Mehrab Mein Hai 
Raat Din Mujh Ko Sahoolat Hai Tilawat Ke Liye 


Naz Hai Shauq Mujhe Unke Karam Par Aisa 
Khud Ko Becha Na Kabhi Doulat O Shohrat Ke Liye 

Sallimu Tasleema 


Husn Takhleeq Hua Hai Isi Soorat Ke 
Liye 


Ashk Aankhon Mein Gunaaho Ki Nadamat Ke Liye 
Dar Rehmat Pay Sabhi Atay Hain Rehmat Ke Liye 


Harfe Aakhir Hain Woh Har Azmato Rif'at Ke Liye 
Qibla Tabdeel Hua Jin Ki Ibadat Ke Liye 


Qable Aadam Shahe Dee'n Kyun Na Ho Bisat Ke Liye 
Pehlay Bunyaad Zaroori Hai Imarat Ke Liye 


Moujza Hai Woh Jamale Rukhe Anwar Kya Hai 
Husn Takhleeq Hua Hai Isi Soorat Ke Liye 


Kaam Deewano Ko Kya Khulde Baree Se Waaiz 
Woh Bhi Darkaar Hai Sarkar Ki Qurbat Ke Liye 


Haq Ka Mansha Kahan Alfaaz Bata Satke the 
Seerate Pak Hai Quran Ki Wazahat Ke Liye 


Kin Ki Taamer Hai Thehri Hui Hai Wajhe Kun Par 
Chhat Nahin Rehti Sahara Jo Na Ho Chhat Ke Liye 


Un Ki Khidmat Ko Mein Ehsaas Nahi Kehta Apna 
Inka Ahsaa Hai Jo Rakkha Mujhe Khidmat Ke Liye 

Sallimu Tasleema 


Aaj Ummat Usi Aaqa Ko Bhula Baithi Hai 
Uth Ke Raato Ko Woh Rote the Jis Ummat Ke Liye 


Mojzaati Shabe Asra Ka Safar Hai Kitna 
Sirf Ik Pal Laga Sadiyo Ki Masafat Ke Liye 


Sirf Wabastagi -e- Damane Aqdas Ke Siwa 
Konsi Cheez Hai Imaan Ki Hararat Ke Liye 


Sir Rakho Shauq Nishanaate Qadam Par Un Ke 
Sajda Wajib Hai Har Ik Sajde Ki Aayat Ke Liye 


Jaan Jaye Gi Magar Dil Se Na Jalwe 
Jayenge 


Kya Hain Aamaal Apne Jo Mehshar Mein Taule Jayenge 
Hum Faqat Sarkar Ke Sadqe Mein Bakhshs Jayenge 


Log Aik Ik Baat Ki Tehqeeq Karte Jayengay 
Yeh Nah Samjhoo Sarware Deen Phir Bhi Samjhay Jayengay 


Be Tavassut Ghar Khuda Ke Bhi Na Jaya Jaayega 
Jayenge Kaabe Ko to Taiba Se Hote Jayenge 


Sab Ko Kamli Ki Zaroorat Mahsoos Hogi Usi Ghari 
Dhoop Mein Mahshar Ke Jab Ke Paseene Jayenge 


Jaano Dil Mein Bas Gaye Hain Unke Jalwe is Qadr 
Jaan Jaegi Magar Dil Se Na Jalwe Jayengay 

Sallimu Tasleema 


Jitni Qurbat Jinko Hogi Sahib Lawlaak Se 
Haq Ki Qurbat Se Woh Log Utne Nawaze Jayenge 


Qalb Ko Roshan Rakho Ishqe Sarapa Noor Se 
Qalb Dekhe Jayenge Chehre Na Dekhe Jayenge 


Aap Se Zinda Hai Naam Insaaniyat Ka Deher Mein 
Apke Ahsaan Aaqa Kis Se Bhoolay Jayenge 


Sabz Gumbad Ke Tasawwur Ko Mujassam Karlo Shauq 
Deedaa Dil Ke Andhere Jaate Jayenge 


Kya Hai Apne Paas Jayenge To Kya Le 
Jayen Ge 


Dil Mein Arman to Bahut Hai Hum Madeeney Jayengay 
Kya Hai Apne Paas Jayengay to Kya Le Jayengay 


Hum Kahan Hat Kar Nabi Ke Astane Jayengay 
Unke Saaye Mein Jiyenge Un Par Sadge Jayengay 


Parda -e- Misle Bashar Par Jab Nazar Jamti Nahi 
Shah Deen Parde Ke Andar Kis Se Dekhe Jayenge 


Kon Apna Aasra Un Ke Siwa Aalam Mein 
Hai Dam Bah Dam Humya Rasoolallah Bole Jayenge 


Damane Seerat Pe Dhabba Lag Nahi Sakta Koi 
Khaak Udane Waale Hardam Khaak Udate Jayenge 

Sallimu Tasleema 


Zindagi Allah Ne Di Jinke Sadqe Mein Humein 
Zindagi Bhar Hum Unhi Qadmon Pay Sadqe Jayenge 


Woh Hijabomein Hain Jab Tak Hosh Mein Hai Har Koi 
Be Hijaab Aa Jayenge to Hosh Udate Jayenge 


Daaghe Ishq Sahibe Qosain Hain Jin Mein Nihaa 
Noore Mutlaq Se Wahi Dil Shauq Ujalay Jayengay 


Ishhq Sarkar Mein Har Gham Se 
Guzar Jana Hai 


Zindagi Mein Hamein Ik Kaam Yeh Kar Jana Hai 
Ishhq Sarkar Mein Har Gham Se Guzar Jana Hai 


Har Nafs Khud Se Bichadna Hai Bikhar Jana Hai 
Zindagi Doori -e- Sarkar Ka Harjana Hai 


Noor Ko Jis Ne Libade Se Bashar Jana Hai 
Be Nazar Honay Ko Bhi Us Ne Nazar Jana Hai 


Dare Sarkar Par Ba Deeda -e- Tar Jana Hai 
Hum Ko Tay Kar Ke Har Ek Gham Ka Safar Jana Hai 


Shehre Taiba Hai Woh Manzil Safare Hasti Ki 
Shaug Se Jabr Se Jaana Hai Magar Jaana Hai 


Log Kya Kya Yahan Jeene Ka Hunar Jante Hain 
Hum Ne Sarkar Pe Marne Ko Hunar Jaana Hai 

Sallimu Tasleema 


Rahe Aaga Mein Qadam Rakhne Ke Maayene Yeh Hain 
Nasha -e- Za'ame Ana Sar Se Utar Jana Hai 


Dekh Kar Sarware Konain Ke Jalwe Dil Mein 
Ghar Ko Allah Ke Sarkar Ka Ghar Jana Hai 


Qadre Taiba Ke Ujalon Ki Usi Se Puchho 
Jis Ne Dunya Ko Andhere Ka Safar Jana Hai 


Hai Hijbaate Tajallii Se Ibaarat Dunya 
Hashr Chehre Se Nigaab Unkay Utar Jana Hai 


Hijre Sarkar Mein Jeena Nahi Jeena Aye Shaug 
Dar Haqeeqat Kayi Aqsaat Mein Mar Janaa Hai 


Wahi Ik Zaat Tanha Hai Har Ik Aaina 
Khane Mein 


Chamakte Hain Woh Jalwe Noore Kul Ke Aastane Mein 
Khudai Mahw Hai Sadiiyon Se Jaano Dil Lutane Mein 


Baseerat Tak Pareshan Hai Un Ki Hageegat Paane Mein 
Ajab Hai Raaze Qudrat Meem Ko Parda Banane Mein 


Ujala Deen Ka Yuhin Nahi Phaila Zamane Mein 
Lagi Jaano Ki Baazi Kaabay Ko Kaaba Bananay Mein 


Nazar Un Ki Shuhoodo Ghaib Par Hai Har Zamane Mein 
Wahi Ik Zaat Tanha Hai Har Ik Aaina Khane Mein 

Sallimu Tasleema 


Ata Karte Hain Sab Kuchh Khalq Ko Khud Kuchh Nahi Rakhte 
Khudai Naematain Kya Kya Nahi Unke Khazanay Mein 


Wujoode Do Jahaan Min Noor Jalwo Se Ibarat Hai 
Jamale Pak Hai Kono Makaan Ke Taane Baane Mein 


Marey Aaga Ki Seerat Ke Charagh Aisay Firozaa Hain 
Zamane Roshni Paate Rahenge Har Zamane Mein 


Nubwuwwat Unki Jab Takhleeqe Adam Se Bhi Pehle Hai 
Nubuwwat Ka Gharana Un Mein Hai Ya Woh Gharane Mein 


Ghame Sarwar Mein Bhi Rone Ke Kuch Aadaab Hote Hain 
Maza Ashkon Ke Peenay Ka Nahee Ansoo Bahane Mein 


Unhi Ke Sar Pe Taaj Rehmatullil Aalamini Hai 
Ujalay Un Ki Rahmat Ke Hain Har Ik Aastane Mein 


Rakho Zikre Nabi Se Shauq Aisa Rabita Har Dam 
Tasalsul Jis Tarah Hai Har Nafs Ke Anay Jaane Mein 


Jab Tak Hai Kaayenaat Imamat Ali Ki 
Hai 


Jazbe Nubuwat Aisi Wilayat Ali Ki Hai 
Seerat Jo Hai Nabi Ki Woh Seerat Ali Ki Hai 


Tameere Deene Haq Mein Woh Khidmat Ali Ki Hai 
Jab Tak Hai Kaayenaat Imamat Ali Ki Hai 

Sallimu Tasleema 


Jab Se "Abu Turab" Kaha Hai Huzoor Ne 
Har Khitta -e- Zamee Pay Hukoomat Ali Ki Hai 


Shaamil Kiya Na Nafs Ko Marhab Ke Qatal Mein 
Khaibar Se Badh Ke is Mein Shujaiat Ali Ki Hai 


Niklay Ali Ke Ghar Se Wilayat Ke Silsilay 
Har Silsilay Ko Ab Bhi Zaroorat Ali Ki Hai 


Chhoo Bhi Saken Na Fikre Bashar Ki Bulandiya 
Qad Aawar is Qadr Bashriyat Ali Ki Hai 


Darwaaza Shehre Ilm Ka Yuhin Nahi Ali 
Noore Rasoole Pak Baseerat Ali Ki Hai 


Mumkin Nahi Ali Se Mufar Haq Shanaas Ko 
Imaan Ka Saboot Mohabbat Ali Ki Hai 


Qaamat Se Unki Chhootey Hain Lafzon Ke Perhan 
Woh Ilm Woh Shu'oor Woh Azmat Ali Ki Hai 


Man Kuntu Ki Hadees Se Saaf Aashkaar Hai 
Kya Be Panah Shaan Fazeelat Ali Ki Hai 


Noore Najaf Nahi Hai Kahan Shauq Jalva Gar 
Koi Ho Shama, Roshni Hazrat Ali Ki Hai 

Sallimu Tasleema 


Mustafa Hi Mustafa Shehzadi -e- 
Kaunain Hain 


Jazbe Shahe Ambiya Shehzadi -e- Kaunain Hain 
Mustafai Aaina Shehzadi -e- Kaunain Hain 


Markaze Aale Ibaa Shehzadi -e- Kaunain Hain 
Deeno Imaa Ki Jila Shehzadi -e- Kaunain Hain 


Aalame Niswaniat Ki Aabroo Kaunain Mein 
Sayeda Kherun Nisa Shehzadi -e- Kaunain Hain 


Roshni Chhanti Hai Jis Se Jalwa -e- Min Noor Ki 
Aisi Tatheeri Rida Shehzadi Kaunain Hain 


Khoone Khatmul Mursaleen Jinki Ragon Mein Hai Rawan 


Woh Batool Wa Fatima Shehzadi Kaunain Hain 


Soorato Seerat Mein Andaazo Ada Mein Shaan Mein 
Mustafa Hi Mustafa Shehzadi -e- Kaunain Hain 


Mlite Hain Maayene Jahan Quran Ke Alfaaz Ko 
Woh Gharana Noor Ka Shehzadi -e- Konain Hain 


Faiz Ka Makhzan Hai Unki Zaat Kitno Ke Liye 
Silsila Dar Silsila Shehzadi -e- Kaunain Hain 

Sallimu Tasleema 


Ramz La Yahzanoon Mein Jitni Bhi Hain Hastiyan 
Un Sabhon Ki Walida Shehzadi -e- Kaunain Hain 


Hain Kahan Shayane Shaan Alfaaz Midhat Ke Liye 
Fikar Se Bhi Mawaraa Shehzadi -e- Kaunain Hain 


Jinke Qadmon Tak Rasai Auliya Ki Bhi Nahi 
Shog Wo "Ainul Haya" Shehzadi -e- Kaunain Hain 


Ghaus Azam Hain Nubuwwat Ke 
Gharane Walay 


Ghausiyat Ko Jo Hain Saanson Mein Basanay Waale 
Dar Hageegat Hain Wahi Dil Nabi Khaane Waale 


Shaane Min Noor Tajallii Ki Dikhaane Waale 
Ghaus Azam Hain Nubuwwat Ke Gharane Waale 


Haadsay Jin Ko Samajhte Hain Zamane Waale 
Yeh Waseele Hain Hamein Un Se Milaane Waale 


Manzil Apni Dare Aaqa Ko Bananay Waale 
Jaane Waale Hain Kahin Aur Na Aane Waale 


Saans Roke Hue Aate Hain Tere Kooche Mein 
Hukum Apna Meh Wa Anjum Pay Chalanay Walay 


Ye Faqat Un Ka Karam Hai Ke Jiye Jata Hoon 
Warna Jeene Kahan Dete Hain Zamane Waale 

Sallimu Tasleema 


Zarf Jitna Rahe Utna to Sabhi Dete Hain 
Aap Hain Zarf Bada Kar Ke Pilane Waale 


Jalwa Gar Gumbade Khazra Hai is Aaiine Mein 
Ghause Aazam Hain Azal Se Harey Baane Waale 


Shahe Jilaa'n Ke Maratib Ki Hade Tak Na Mili 
Thak Gaye Koshishein Kar Ke Zamane Waale 


Laakh Khush Rang Hon Lafzon Ke Libade Lekin 
Mere Aaqa Nahin Lafzon Mein Samane Waale 


Itna Ooncha Nahi Miyaare Nazar Har Ik Ka 
Unkay Jalwe Nahi Sab Ko Nazar Aane Waale 


Aam Har Daur Mein Hai Faiz Rasani Un Ki 
Be Thikanon Ko Banate Hain Thikaane Wale 


Saans Lete Hain Jo Baghdad Ke Anwaar Mein Shauq 
Hain Charagh Unke Khud Aandhi Ko Bujhane Waale 


Kon Aye Shahe Jilaa Teri Manzil Ka 
Pata De 


Suntay Hain Barabar Jo Tahe Dil Se Sada De S 
Sarkar Hussaini Hasani Hain Nabi Zaade 


Duniya Mein Kisi Se Koi Kya Le Koi Kya De 
Sau Den Ki Ik Den Hai De Jisko Khuda De 

Sallimu Tasleema 


Mein Daade Wafa Maamgne Walon Mein Nahi Hoon 
Tera Hi Karam Hai Kisi Qabil Jo Banade 


Raazi Ba Raza Kitne Hain Ghause Samadani 
Jo Unke Irade Woh Mashiyyat Ke Irade 


Baghdad Ke Kooche. Ki Hawa Tak Nahi Lagti 
Jab Tak Na Koi Hoshe Ana Apna Mita De 


Abdiyat Qadir Mein Hai Qudrat Ka Woh Aalam 
Jis Rukh Ka Zara Jaiza Lo Hosh Uda De 


Mushkil Hai Zamane Ke Andheron Se Niklana 
Be Noor Hain Dil Roshni Qadmon Ki Zara De 


Maloom Nahi Kab Ter Mehfil Se Utha Tha 
Aik Marey Qadmon Se Hain Liptay Hue Jade 


Parday Mein Wilayat Ke Nubuwwat Ke Hain Jalwe 
Kon Ae Shahe Jilaa Teri Manzil Ka Pata De 


Kaafi Hai Hamein Damane Sarkar Ka Saya 
Hon Laakh Khatarnaak Zamane Ke Irade 


Zaate Shahe Baghdad Hai Woh Markaze Irfaan 
Mlitay Hain Jahan Haq Talabi Ke Kayi Jaade 


Koi Nahi is Qaamate Azmat Ke Barabar 
Lafzon Ki Qabaayen Ho Ke Fikron Ke Libade 

Sallimu Tasleema 


Woh Shaan Woh Riffat Dar Sarkar Ki Hai Shaug 
Bhaari Hain Sawaron Par Bhi is Dar Ke Pyaade 


Kis Kis Ko Ghause Paak Ne Kya Kya 
Bana Diya 


Allah Ne Kya Wasila Ghausul Wara Diya 
Jeene Ka Hum Ko Sabse Bada Aasra Diya 


Aijaze Mustafai Ko Naam Ik Naya Diya 
Sunnat Ki Pairwi Ko Karamat Bana Diya 


Hum Ko Gadai Di Unhein Data Bana Diya 
Ye Den Hai Khuda Ki Jise Jo Diya Diya 


Faizane Ghaus Ne Jo Ujala Hara Diya 
Rishta Dilo Ka Ghaare Hira Se Mila Diya 


Uska Pata Bhi Chal Na Saka Kainat Ko 
Kis Kis Ko Ghause Paak Ne Kya Kya Bana Diya 


Khaaif the Kitne Apni Zabu Haaliyo Se Hum 
Irshad La Takhaf Ne Bada Hausla Diya 


Kaafi Hai Saaya Damane Sarkar Ka Humein 
Kya Gham Hai Waqt Ne Jo Nazar Se Gira Diya 

Sallimu Tasleema 


Azmat Zubaan Kya Bane Us Zaate Paak Ki 
Jisne La Wujood Se Apna Pata Diya 


Sarkar Hi Ko Apne Ghulamo Ki Laaj Hai 
Dunya Ke Hadiso Ne Dilo Ko Hila Diya 


Khutbaate Ghause Paak Hain Anwaare Ghaib Shaug 
Kitni Haqeeqato Se Na Parda Utha Diya 


Dil Ko Har Ke Kusha Kash Gham Se 
Chhuda Diya 


Haq Ne Wo Rutba Tum Ko Shahe Auliya Diya 
Chahe Jise Bhi Jaisa Banana Bana Diya 


Aizaze Ghausiyat Tumhein Khaliq Ne Kya Diya 
Paiham Tasarrufaat Ka Ek Silsila Diya 


Khaki Bashar Ko Ghaus Ne Noori Bana Diya 
Roohaniyat Ko Az Sire Nau Jagmaga Diya 


Haq Ne Libase Abd Jo Qudrat Numa Diya 
Za'eme Ana Mita Ke Shuoore Fana Diya 


Lazim Nahin Hai Shart Sawal Unke Wasite 
Be Maange Bhi Diya Jise Had Se Siwa Diya 

Sallimu Tasleema 


Jaagi Hai Zindagi Shahe Jeelan Ke Zikr Se 
Jab Bhi Ghame Jahaan Ne Mujhe Dagmaga Diya 


Bujhte Hain Aandhiyo Se Zamane Ke Sab Chiragh 
Toofano Ko Bujhata Hai Sarkar Ka Diya 


Faizane Ghaus Ne Mujhe Gum Gushtgi Wo Di 
Dil Ko Har Ek Kusha Kashe Gham Se Chhuda Diya 


Is Fasile Ka Naam Hai Shauq Apni Zindagi 
Doori Ne Unke Qadmo Ki Jo Fasila Diya 


Khulta Nahin Kisi Pe Jo Unka Magam 
Hai 

Haaza Wujoodo Jiddi Jo Ailane Aam Hai 

Noore Nabi Mein Ghaus Ka Ye Inzemam Hai 


Kya Shan Teri Aye Shahe Qudrat Nizaam Hai 
Waliyo Ki Gardano Pe Qadam Ka Maqam Hai 


Asrare Marfat Tere Khutbo Ka Naam Hai 
Kirdar Kya Hai Sunnate Khairul Anaam Hai 


Ya Ghaus Auliya Ka Tu Beshak Imam Hai 
Bisat Teri Shahadate Maahe Siyaam Hai 


116 


Sallimu Tasleema 


Un Ko Pukar Kar Hoon Ghamo Mein Bhi Mutmain 
Dunya Ke Hadiso Ki Yahi Rokthaam Hai 


Noore Nabi Ka Aisa Tayyun Hain Ghause Paak 
Khulta Nahin Kisi Pe Jo Unka Magaam Hai 


Masroof Dil Ko Shauq Rakho Yaade Shah Mein 
Jo Thamti Hai Nafs Ko Ye Wo Lagaam Hai 


Faizane Ghaus Ab Bhi Zamane Mein 
Aam Hai 


Dil Mein Nazar Mein Rooh Mein Jis Ka Qiyaam Hai 
Ghausul Wara Ek Aisi Tajalli Ka Naam Hai 


Ya Ghaus to Wo Noore Khuda La Kalaam Hai 
Haatho Meon Tere Kauno Makaan Ka Nizaam Hai 


Jalwa Giri Ka Teri Ajab Ehtimam Hai 
Tera Khayal Hi Tera Qaaim Magaam Hai 


Warafta Unki Yaad Ne is Darja Kar Diya 
Ab Subh Apni Subh Na Sham Apni Sham Hai 


Faizane Ghaus Jab Bhi Zamane Mein Aam Tha 
Faizane Ghaus Ab Bhi Zamane Mein Aam Hai 

Sallimu Tasleema 


Qaaim Hain Unke Zikr Se Saanso Ka Silsila 
Jo Saans Zikr Se Rahe Khaali Haraam Hai 


Unke Karam Se Shauq Hai Saara Bharam Mera 
Jeena Mera Wagarna Khud Ik Itteham Hai 


Jo Mila Ghausul Wara Se Wo Khuda 
Se Ja Mila 


Daulate Dunya Mili Ugba Ka Sarmaya Mila 
Aap Jis Ko Mil Gaye Sab Kuchh Use Aaga Mila 


Zaat Ka Sarkar Ki Kis Ko Pata Shaha Mila 
Har Koi Apni Hado Mein Hosh Gum Karda Mila 


Zindagi Ko Aastane La Ubaali Kya Mila 
Ghausiyat Ke Faiz Ka Behta Hua Darya Mila 


Haq Rasi Ka Wo Wasila Hain Shahe Ghausul Wara 
Jo Mila Ghausul Wara Se Wo Khuda Se Ja Mila 


Auliya Ki Gardano Par Kaun Rakh Sakta Qadam 
Ye Sharf Mila to Aaqa Aapko Tanha Mila 


Noore Be Saaya to Hai Idraak Ki Hadd Se Pare 
Iska Partu Bhi Mila to Faham Se Baala Mila 

Sallimu Tasleema 


Ghause Aazam Ke Qadam Aise Wilayat Saaz Hain 
Har Wali Sarkar Ke Qadmo Se Wabasta Mila 


Aapke Farman Se Baahar Na Dunya Hai Na Deen 
Har Jagah Nazm Wa Nasq Par Aap Ka Ghalaba Mila 


Ghausiyat Par Sab Nubuwwat Ka Gumaan Karne Lage 
Aapki Seerat Ka Har Rukh Itna Taabinda Mila 


Partu Hasanain, Shane Mustafa, Anwaare Haq 
Jalwa -e- Ghausul Wara Kis Kis Ka Aaina Mila 


Ab Kisi Ki Bhi Ghulami Hum Se Hone Ki Nahin 
Ghause Aazam Ki Ghulami Mein Maza Aisa Mila 


Zindagi Jab Raah Ki Dushwariyo Se Thak Gai 
Aapka Faizan Jaano Dil Ko Garmata Mila 


Shukr Bhi Mujhse Ada Shauq Iska Ho Sakta Nahin 
Meri Ik Ik Saans Par Unka Karam Aisa Mila 

Sallimu Tasleema 


Aapka Dar Kya Hua Qudrat Ka 
Aiwaan Ho Gaya 


Aaftabe Ghausiyat Jab Noor Afsha Ho Gaya 
Qibla -e- Deen Kaaba -e- Dil Jaane Imaa'n Ho Gaya 


Jis Ko Jitna Aapka Ya Ghaus Irfaan Ho Gaya 
Chashme Haq Mein Motabar Utna Wo Insan Ho Gaya 


Faize Ghause Paak Se Pukhta Jab Imaa Ho Gaya 
Maut Bhi Aasan Hui Jeena Bhi Aasan Ho Gaya 


Sunnate Khairul Bashar Ka Aks Poora Kya Pada 
Har Amal Sarkar Ka Tafseere Quraa'n Ho Gaya 


Jalwa -e- Haaza Wujoode Jaddi Ki Wo Shaan Hai 
Rauza -e- Baghdad Taibai Gulistaan Ho Gaya 


Kitni Roohein Kitne Dil Har Daur Mein Raushan Hue 
Unka Jalwa Jab Chiraghe Bazme Imkaan Ho Gaya 


Kis Qadr Hai Laaj Allah Ko Unke Naam Ki 
Maine Di Unko Sada Allah Nigehbaan Ho Gaya 


Aapke Dar Pe Wilayat Sar Jhukaye Kab Se Hai 
Aapka Dar Kya Hua Qudrat Ka Aiwaan Ho Gaya 

Sallimu Tasleema 


Ho Na Paaya Gardishe Dauraan Se Wo Khaaif Kabhi 
Jo Koi Wabasta Tum Se Shahe Shahaan Ho Gaya 


Kab Ke Toofane Hawadis Garq Kar Dete Mujhe 
Mere Aaga Ka Karam Jeene Ka Samaan Ho Gaya 


Shaug Dunya Kya Samayegi Nigaho Mein 
Zikre Ghause Paak Ka Jazbe Rage Jaan Ho Gaya 


Na Ho Ye Log to Maidan Ka Maidan 
Khali Hai 


Jamale Mustafai Har Jihat Mein Zuljalali Hai 
Imamat Ho Ke Ghausiyat Ho Poshake Misali Hai 


Ataye Ghause Paak Aale Ibaa Andaaz Waali Hai 
Use Sab Kuchh Bana Daala Nazar Jis Par Bhi Daali Hai 


Mureedi La Takhaf Kitni Tamaniyat Kamali Hai 
Ke Main Waali Hoon Jiska Haq Ta'ala Uska Waali Hai 


Ajab Aalam Mein Aaga Bekaso Ki Paayemaali Hai 
Ghamo Se Dil Bhara Hai Zindagi Khali Ki Khali Hai 


Sarapa Kya Hai Jalwa Hai Shahe Alfakhro Fakhri Ka 
Nazar Kya Hai Fahukmi Nafiz Fi Kulli Haali Hai 

Sallimu Tasleema 


Yun Hi Raushan Nahin Hai Raste Shehre Wilayat Ke 
Bagadre Zarf Har Zarre Ne Sooraj Se Ziya Li Hai 


Zamane Ke Andhero Ka Kahan Tak Saamna Karte 
Wilaye Ghausiyat Ki Shama Seene Mein Jalali Hai 


Ye Khaki Jism Ek Din Mitne Waala Hai to Mitne Do 
Ageedat Mitne Waali Hai Na Nisbat Mitne Waali Hai 


Tumhara Damane Aqdas Hai Zaamin Manzile Haq Ka 
Ye Daman Jis Ne Thama Manzile Haq Us Ne Paa Li Hai 


Ghulamane Shahe Baghdad Se Aabad Hai Dunya 
Na Ho Ye Log to Maidan Ka Maidan Khali Hai 


Nahin Shaug Aas Kis Ko Bargahe Shahe Jeelan Se 
Yahan Jo Sar Jhuka Hai Kaasa -e- Daste Sawali Hai 

Sallimu Tasleema 


Buro Ki Zimmedari Ghause Aazam Ne 
Sambhali Hai 


Shahe Taiba Se Zaate Ghaus Aisi Ittesali Hai 
Wujoode Jaddi Ki Manzil Shanakht Apni Bana Li Hai 


Karam Se Unke Koi Saans Khali Thi Na Khali Hai 
Wagarna Apni Hasti Kya Hai Ik Nagshe Khayali Hai 


Koi Gham Kya Agar Daaman Bhi Khali Dil Bhi Khali 
H a 1 
Salamat Aap Hain to Kis Ko Fikre Khasta Haali Hai 


Shahe Baghdad Ka Idraak Apni Khush Khayali Hai 
Zameer Unka Hai Noorani Khameer Apna Safaali Hai 


Zabu Haali Humari Kis Qadr Tagdeer Waali Hai 
Buro Ki Zimmedari Ghause Aazam Ne Sambhali Hai 


Nigehdare Do Aalam Zimmedare Nazme Aalam Mein 
Jamali Aur Jalali Jo Jihat Hai Etidali Hai 


Ye Gosha Sunnato Ki Pairwi Ka Kis Pe Raushan Tha 
Karamat Aap Ne Kitne Naye Sanche Mein Dhaali Hai 


Sage Dargah Bhi Kehlane Ke Qabil Nahin Hoon Main 
Ghulami Ki to Nisbat Aapke Dar Se Laga Li Hai 


123 


Sallimu Tasleema 


Tumhari Madh Se Rutba Tumhara to Nahin Badhta 
Gadayaane Azal Ne Apni Izzat Khud Badha Li Hai 


Dare Baghdad Se Tagseem Hoti Hai Muqaddar Ki 
Isi Chaukhat Se Milti Hai Jo Nemat Milne Waali Hai 


Yahi Deewangi Hai Shaug Magsad Apne Jeene Ka 
Ye Jaano Jism Kya Un Par Fida Jisme Misali Hai 


Khayale Ghause Paak Aa Jaata Hai Be 
Sakhta Hum Ko 


Zamane Waale Kya Jaane Bhala is Rabte Baaham Ko 
Banaya Haq Ne Aaga Aapko Dar Ka Gada Hum Ko 


Agar Aaye Haqeeqat Ki Nazar Se Dekhna Hum Ko 
Nazar Aayegi Ghausiyat Nabi Ka Aaina Hum Ko 


Mitana Hi Agar Thehra Hai Aye Zauge Fana Hum Ko 
Tu Kar De Khake Rahe Tajdare Auliya Hum Ko 


Bacha Lijiye Karam Se Apne Ya Ghausul Wara Hum Ko 
Bahut Kuchh Mil Chuki Aamaal Ki Apne Saza Humko 


Dikhaye Laakh Zor Apna Zamane Ki Hawa Hum Ko 
Bade Sarkar Ke Dar Ka Sahara Hai Bada Hum Ko 

Sallimu Tasleema 


Kisi Se Hum Ko Kya Lena Kisi Se Kaam Kya Hum Ko 
Unhi Se Maangte Hain Jo Bhi Kuchh Ho Maangna Hum Ko 


Faqat Naame Shahe Jeelan Hai Apni Fikr Ka Mahwar 
Na Zahir Ka Pata Hum Ko Na Batin Ka Pata Hum Ko 


Na Jaane Unke Aizazaat Ka Qad Kitna Uncha Hai 
Bahut Chhoti Nazar Aati Hai Lafzo Ki Quba Hum Ko 


Sulooko Jazb Ki Raaho Se Shehre Ilmo Irfaan Tak 
Nazar Aaye Tum Hi Tum Silsila Dar Silsila Hum Ko 


Dare Sarkar Par Baithe Hain Mar Kar Bhi Na Uthenge 
Utha Sakti Hai to Aye Gardishe Dauraa Utha Hum Ko 


Magamate Wilayat Ki Jahan Bhi Baat Chalti Hai 
Khayale Ghause Paak Aa Jaata Hai Be Sakhta Hum Ko 


Dare Aqdas Pe Aa Kar Khul Gaya Saara Bharam Apna 
Nigaho Fikr Ki Wus'at Pe Kya Kya Naaz Tha Hum Ko 


Zamana Chahe Kuchh Keh Le Hageegat Lekin Itni Hai 
Mila Jo Kuchh Bhi Shauq Unki Ghulami Se Mila Hum Ko 

Sallimu Tasleema 


Laakh Toofan Mein Bhi Jeete Hain 
Itmenan Se 


Ya Mureedi La Takhaf Ke Mustaqil Faizan Se 
Ahle Dil Be Khauf Takrate Hain Har Toofan Se 


Noore Haq Jo Nikla Taiba Ke Jamalistan Se 
Ho Gaya Mausoom Wo Baghdad Ke Aiwan Se 


Kyun Na Aata Maahe Saum Untiswi Shaban Se 
Ghausiyat Ka Chand Nikla Matla -e- Jeelan Se 


Zeest Wabasta Hai Jinki Aapke Damaan Se 
Laakh Toofan Mein Bhi Jeete Hain Itmenan Se 


Aap Asrare Ilahi Ka Samandar Kyun Na Ho 
Ilme Qurani Mila Hai Sahibe Quran Se 


Mukhatalif Shaano Ki Haamil Zaate Ghause Paak Hai 
Aadmi Ho Ba Khabar Aaga Ki Kis Kis Shan Se 


Khatm Hoti Hai Jab Hadein Saare Imkanaat Ki 
Sab Sada Dete Hain Unko Ik Na Ik Unwaan Se 


Hum Zabu Haalo Par Bhi Aaga Karam Ki Ik Nazar 
Deene Haq Zinda Hua Hai Aapke Ehsaan Se 

Sallimu Tasleema 


Jab Chiraghe Ashk Sulgati Hai Baghdadi Hawa 
Raushni Aati Hai Chhan Kar Dil Ke Raushandan Se 


Hum Ghulamane Azal to Hain Ghulamane Azal 
Kaun Wabasta Nahin Sarkar Ke Damaan Se 


Shaug Ek Ek Saans Aaga Ke Karam Ka Naam Hai 
Warna Apni Zindagi Kuchh Kam Nahin Toofan Se 


Sharf Unka Hai Mauroosi, Ghulami 
Apni Aabai 


Iyaan Kya Lawujood Abde Qadir Ki Ho Gehrai 
Libada Ek Ka Hai, Ek Ki Hai Jalwa Aarai 


Lagi Hai Ghausiyat Fahmi Mein Sadiyo Ki Tawanai 
Magar Naapi Gai Phir Bhi Na Unke Qad Ki Oonchai 


Shahe Baghdad Ne Tagdeer Kis Kis Ki Na Chamkai 
Tallug Jiska Jitna Utni Raushan Unki Beenai 


Bayaane Haale Gham Karne Ko Tha Aawaz Bhar Aai 
Sarapa Hoon Zubaane Ashk Ki Khamosh Goyaai 


Kahan Tak Kaam Degi Fikre Insani Ki Oonchai 
Magame Ghausiyat Hai Mawaraye Hadde Binai 

Sallimu Tasleema 


Mujhe Aye Tajdaade Auliya Kya Gham Andhero Ka 
Tumhare Zikr Se Raushan Hai Meri Shaame Tanhai 


Nigahein Qaal Se Jab Haal Ki Janib Palti Thi 
To Ahle Bazm Ko Rehti Na Thi Taabe Shakibai 


Kabhi Suraj Utar Aata Nahin Zarro Ko Chamkane 
Fagat Kirno Se Hai Zarraat Mein Taabo Tawanai 


Shahe Jeelan Ne Wo Darya Bahaye Ilmo Hikmat Ke 
Nazar Ko Marifat Ki Ek Nai Dunya Nazar Aai 


Nahin Hai Ghaus Ka Deedar Mumkin Chashme Zaahir Se 
Unhein Ho Dekhna to Maang Unhi Se Dil Ki Beenai 


Na Ho Faize Nazar Se Unke Jab Tak Zindagi Raushan 
Nahin Aati Faqat Sajdo Se Imani Tawanai 


Yahi Wabastagi Hai Shauq Asasa Apne Jeene Ka 
Sharf Unka Hai Mauroosi, Ghulami Apni Aabai 

Sallimu Tasleema 


Nahin Hai Dastgeeri Ghause Aazam Ki 
Alaqai 


Nubuwwat Khatm Hai Lekin Baagi Hai Jalwa Aarai 
Numaya Hain Ba Shane Ghausiyat Anware Taibai 


Kuchh Aisi Shan Se Untiswi Shaban Ki Aai 
Hayate Aalame Islam Jaagi Le Ke Angdai 


Kahin Se Bhi Pukaro Unko Hoti Hai Pazeerai 
Nahin Hai Dastgeeri Ghause Aazam Ki Alagai 


Bagadre Aagahi Har Ik Ne Seerat Unki Nazmai 
Magar Lafzo Mein Wo Nooraniyat Aai Na Gehrai 


Jamale Abde Qadir Mein Hai Qudrat Ki Wo Ranai 
Nazar Gum Ho Gai Jab Khud Kabhi Jalwo Se Takrai 


Tumhari Raah Aye Shahe Wilayat Jisne Apnai 
Mashiyat Ki Nigaho Mein Usi Ki Hai Pazeerai 


Jinhein Hai Azmate Sarkare Jeela Se Shanasai 
Khayalo Ko Bana Lete Hain Dil Aur Dil Ko Beenai 


Nubuwwat Aaina Haq Ka Tum Aaina Nubuwwat Ka 
Tumhari Zaat Mein Kis Kis Tajalli Ki Hai Ranai 

Sallimu Tasleema 


Nigahe Lutf Bar Man Aaye Shahe Mulke Wilayat Kun 
Manam Khasta Dil Wa Dar Manda Tu Maawa Wa Maljaai 


Karega Unke Meyaare Nazar Ka Kaun Andaza 
Baladullah Saare Jinki Nazro Mein Hain Ek Raai 


Khud Aagahi Ki Manzil Se Haq Aagahi Ki Manzil Tak 
Sabhi Hain Har Qadam Par Dastgeeri Ke Tamannai 


Khirad Ko Kya Pata Shauq Unki Doori Aur Qurbat Ka 
Khayaal Aaga Ka Chha Jaaye to Doori Bhi Hai Yakjaai 


Rabt Jaisa Faiz Waisa Hai Bade 
Sarkar Ka 


Thaam Kar Daman Jo Chalte Hain Bade Sarkar Ka 
Gham Nahin Hota Unhein Halaat Ki Raftar Ka 


Iqtedar Aisa Hai Us Chashme Mashiyyat Kaar Ka 
Ahle Dil Chalte Hain Mansha Dekh Kar Sarkar Ka 


Kyun Bada Rutba Na Ho Baghdad Ke Bade Darbar Ka 
Noor Chhan Chhan Kar Yahan Aaya Hira Ke Ghaar Ka 


Ghir Ke Toofan Mein Jab Diya Wasita Sarkar Ka 
Mauje Toofan Kaam Karne Lag Gai Patwaar Ka 

Sallimu Tasleema 


Hai Badi Azmat Tarruf Khud Bade Sarkar Ka 
Range Gul Khud Bolta Hai Main Hoon Kis Gulzar Ka 


Kehte Hain Unke Karam Ko Hum Isliye Zindagi 
Zindagi Bhar Kaam Deta Hai Karam Ik Baar Ka 


Hadisaate Waqt Thak Kar Baith Jaate Hain Yahan 
Kis Qadr Thanda Hai Saaya Aapki Deewar Ka 


Dagmagate Hain Qadam Jab Mushkilo Ki Raah Mein 
Be Irada Lab Pe Naam Aa Jaata Hai Sarkar Ka 


Asal Mein Ek Silsila Wo Aap Ki Yaado Ka Hai 
Naam Dete Hain Jise Hum Har Nafs Ke Taar Ka 


Uski Shane Ghausiyat Ka Isse Chalta Hai Pata 
Rabt Jaisa Faiz Waisa Hai Bade Sarkar Ka 


Shauq Aise Mod Par Aai Hui Hai Zindagi 
Jee Rahe Kya Hain Jilata Hai Karam Sarkar Ka 

Sallimu Tasleema 


Haajate Mausam Nahin Rakhta 
Gulistaan Ghaus Ka 


Hai Rasoole Paak Se Wo Rabte Pinhaa Ghaus Ka 
Doob Sakta Hi Nahin Mehre Darakhsha Ghaus Ka 


Hoshe Ghausiyat Shanasi Bhi Hai Ehsase Ghaus Ka 
Uska Utna Martaba Hai Jitna Irfaan Ghaus Ka 


Har Zamana Kyun Na Hoga Zere Farmaan Ghaus Ka 
Faiz Aisa Hai Musalsal Qutbe Dauraan Ghaus Ka 


Khud Chale Aate Hain Mausam Rango Boo Lene Yahan 
Haajate Mausam Nahin Rakhta Gulistaan Ghaus Ka 


Zindagi Halaat Ke Kitne Hi Toofano Mein Ho 
Ghaus Ko Har Dam Sada Deta Hai Khwaha Ghaus Ka 


Sahibe Quraa'n Se Paaya Raast Ilme Batini 
Kaun Jaane Kis Qadar Hai Ilme Quraa'n Ghaus Ka 


Hum Ghareebo Ko Do Aalam Mein Hai Kis Ka Aasra 
Abde Qadir Muhye Deen Mahboobe Subhan Ghaus Ka 


Baare Ehsaan Se Koi Bhi Sar Utha Sakta Nahin 
Khalq Par Sadiyo Se Hai is Tarah Ehsaan Ghaus Ka 

Sallimu Tasleema 


Jaane Kitne Dil Dhadakte Hain Isi Ummeed Mein 
Dekh Lein Ek Baar Jalwa Shahe Zee Shaan Ghaus Ka 


Chalti Rehti Hain Madine Ki Hawayein Raat Din 
Booye Wahdat Se Muattar Hai Gulistaan Ghaus Ka 


Ghaus Aisi Azmato Ke Silsile Ka Naam Hai 
Khud Kahan Rehta Hai Baaqi Martaba Daan Ghaus Ka 


Ahmiyat Kya Hum Gadao Ki Dare Sarkar Par 
Auliya Thame Hue Rehte Hain Damaan Ghaus Ka 


Shauq Ka Itna Taarruf Bas Hai Dunya Ke Liye 
Naat Go Sarkar Ka Hai Mangabat Khwan Ghaus Ka 


Mere Jeene Ko Na Dekho Karam Un 
Ka Dekho 


Di Hain Aankhein Allah Ne to Madina Dekho 
Shehre Baghdad Mein Partu Hai Usi Ka Dekho 


Noore Haq Shakle Bashar Mein Mutajalla Dekho 
Kab Talak Ism Hi Dekhoge Musamma Dekho 


Kis Ke Daaman Ka Mere Sar Pe Hai Saaya Dekho 
Mujhko Kya Dekhte Ho Mera Waseela Dekho 

Sallimu Tasleema 


Zore Toofane Haadis Mein Hai Kitna Dekho 
Ik Zara Unko Sada De Ke Tamasha Dekho 


Naam Hai Unke Karam Ka Mera Jeena Kya Hai 
Mere Jeene Ko Na Dekho Karam Un Ka Dekho 


Ek Main Kya Hoon Do Aalam Hain Nazar Mein Unki 
Wo Nahin Dekhte Hote to Main Kehta "Dekho" 


Dekhna Unka Mugaddar Ko Badal Deta Hai 
Sab Inhi Maano Mein Kehte Hain Ke Aaga Dekho 


Sunnate Shahe Madina Ka Hai Partu Poora 
Unke Kirdar Ka Tum Kar Ke Ihata Dekho 


Har Jagah Un Ke Nishanaate Qadam Raushan Hain 
Chahe Manzil Koi Dekho Koi Rasta Dekho 


Unke Qadmo Ke Ujale Mein Wo Ranai Hai 
Dekhte Rehne Ko Jee Chahega Jitna Dekho 


Na Nazar Aane Ke Jalwe Bhi Nazar Aate Hai 
Ik Nazar Unki Dikha Deti Hai Kya Kya Dekho 


Hai Yahan Noore Nubuwwat Bhi Imamat Bhi Nihaan 
Ghausiyat Kitno Ka Hai Aaina Khana Dekho 


Shaug is Roze Ko Allah Salamat Rakhe 
Be Thikano Ka Hai Sadiyo Se Thikana Dekho 

Sallimu Tasleema 


Khulti Hai Saari Hageegat Parda 
Uthane Ke Baad 


Kya Tasawwur Apna, Unke Jalwa Farmane Ke Baad 
Tergi Rehti Nahin Suraj Nikal Jaane Ke Baad 


Ghausiyat Ki Raushni Seene Mein Lehrane Ke Baad 
Koi Bhi Khud Ko Nahin Paata Unhein Paane Ke Baad 


Wasf Unki Khake Paa Ka Bhi Poora Na Ho Saka 
Munfa'al Hoon Midhate Sarkar Nazmane Ke Baad 


Sar Ke Rehne Tak Hi Ghause Paak Ki Ulfat Nahin 
Aur Pukhta Hota Hai Sauda Ye Sar Jaane Ke Baad 


Be Sahara Jaan Kar Dunya Udayegi Hansi 
Main Kahin Jaaun Agar is Dar Ka Kehlane Ke Baad 


Unke Dar Parda Karam Ka Kuchh Shuoor Aaya Humein 
Raat Din Dunya Ke Toofano Se Takrane Ke Baad 


Aitbaraate Nazar Hain Khud Hijabaate Nazar 
Khulti Hai Saari Haqeeqat Parda Uthane Ke Baad 


Unke Dene Ki Tasdeeq Dete Hain Har Haal Mein 
Haath Phailane Se Pehle Haath Phailane Ke Baad 

Sallimu Tasleema 


Hausla Mera Badhate Hain Wo Chashme Lutf Se 
Baith Jaata Hoon Jahan Bhi Paanu Thak Jaane Ke Baad 


Be Shu'ooro Ko Magame Ghausiyat Ki Kya Khabar 
Aadmi Deewana Hota Hai Shuoor Aane Ke Baad 


Shauq Hai Hukme Mashiyyat Unka Farmaya Hua 
Baat Kya Rehti Hai Baaqi Unke Farmane Ke Baad 


Kis Ko Pinhaa Dekhiye Kis Ko 
Numaya Dekhiye 


Teh Ba Teh Kitni Hai Zaate Shahe Jeelan Dekhiye 
Batane Quraa'n Sirre Quraa'n Roohe Quraa'n Dekhiye 


Ghausiyat Ki Shama Kitni Hai Faroza Dekhiye 
Dekhne Waalo Ko Bhi Sar Dar Gireban Dekhiye 


Ban Gai Hai Zindagi Har Gham Ka Zindaan Dekhiye 
Dastare Bekasa Sooye Girebaa Dekhiye 


Kainat Unki Hatheli Mein Hai Raai Ki Tarah 
Dekhte Kis Ko Nahin Mahboobe Subhaan Dekhiye 


Sunnate Khairul Bashar Ka Poora Poora Aks Hai 
Jis Kisi Rukh Se Hayaat Shahe Shahaan Dekhiye 

Sallimu Tasleema 


Dekhiye Kehne Ke Mayene Wo Nahin Hain Dekhte 
Ye Samajhte to Na Kehte Shahe Jeelan Dekhiye 


La Wujood Abde Qadir Se Khirad Hairan Hai 
Kis Ko Pinhaa Dekhiye Kis Ko Numaya Dekhiye 


Hadde Imkaan Mein Nahin Mahdood Jalwe Ghaus Ke 
Dekhne Ka Apne Jitna Bhi Hai Imkaan Dekhiye 


De Ke Aawaz Al Madad Ki Dil Ko Ab Ye Fikr Hai 
Shane Qudrat Dekhiye Ya Zore Toofan Dekhiye 


Nisbate Ghausul Wara Hai Shauq Hasti Ka Bharam 
Lakh Ghanwano Ka Hai Ye Ek Unwan Dekhiye 


Jo Bade Hain Wo Wasila Bhi Bada 
Lete Hain 


Shahe Taiba Se Jo Be Fasl Ziya Lete Hain 
Dosh Par Unke Qadam Ahle Wila Lete Hain 


Khake Paaye Shahe Baghdad Jo Pa Lete Hain 
Wo Fageeri Mein Bhi Shahi Ka Maza Lete Hain 


Damane Ghaus Saro Par Urfan Lete Hain 
Jo Bade Hain Wo Wasila Bhi Bada Lete Hain 

Sallimu Tasleema 


Raahe Aaga Mein Jo Mitne Ka Marza Lete Hain 
Manzile Haq Ko Wo Deewane Hi Ja Lete Hain 


Aasra Hum Shahe Jeelan Tera Kya Lete Hain 
Apni Taugeer Do Aalam Mein Badha Lete Hain 


Madhe Aaga Ko Qalam Jab Bhi Utha Lete Hain 
Khud Hi Kho Jaate Hain Hum Jaaiza Kya Lete Hain 


Ghausiyat Shane Risalat Ka Wo Aaina Hai 
Log Isi Dar Se Madine Ki Hawa Lete Hain 


Lakh Ho Apni Jagah Hatime Dauraan Koi 
Kis Ka Ehsaas Tere Dar Ka Fugara Lete Hain 


Zikr Kya Hai Maa Wa Shama Ka Hai Dare Aaga Par 
Saans Bhi Sehme Hue Ahle Wila Lete Hain 


Unke Jalwo Se Nazar Rehti Hai Raushan Jinki 
Aandhiyo Mein Wo Chiragh Apna Jala Lete Hain 


Be Saharo Ka Hain Aap Aisa Sahara Ya Ghaus 
Aasra Aap Ka Saare Ghuraba Lete Hain 


Dastgeeri Bade Sarkar Ki Shauq Aisi Hai 
Dil Ke Aaine Isi Dar Se Jila Lete Hain 

Sallimu Tasleema 


Jo Bhi Ghulam Unka Hua Taajwar 
Hua 


Dil Faize Ghaus Paak Ka Jab Mustagar Hua 
Ehsas Apne Hone Ka Namotabar Hua 


Chor Aaya Ghar Mein, Den Hui, Hag Nagar Hua 
Paani Ka Qatra Aa Ke Sadaf Mein Gehra Hua 


Jeelan Ke Taajwar Ka Jidhar Bhi Guzar Hua 
Aalam Dilo Nigah Ka Zero Zabar Hua 


Kis Ko Nazar Se Ghaus Ki Mumkin Mafar Hua 
Unki Nazar Jidhar Hui Aalam Udhar Hua 


Milti Nahin Panah Kahin Kainat Mein 
Is Dar Se Jo Bhi Door Hua Dar Ba Dar Hua 


Phaili Jab Aaftabe Wilayat Ki Raushni 
Har Dil Ba Qadre Zarf Wa Nazar Bahra War Hua 


Shahi Ghulamiye Shahe Jeelan Ka Naam Hai 
Jo Bhi Ghulam Unka Hua Motabar Hua 


Dunya Mein Aap Reh Ke Bhi Dunya Se Yun Bache 
Darya Mein Umr Kaat Di Daaman Na Tar Hua 

Sallimu Tasleema 


Be Sakhta Nazar Sooye Baghdad Uth Gai 
Jeene Ka Hausla Jahan Be Baalo Par Hua 


Unke Karam Se Paai Hai Beemar Ne Shifa 
Dunya Samajh Rahi Hai Dawa Ka Asar Hua 


Kitne Hi Maariko Se Guzar Aai Zindagi 
Har Maarika Unhi Ki Inayat Se Sar Hua 


Wo Aitbaf Unki Khuda Bee Nazar Ka Hai 
Nazme Zamana Unka Mizaje Nazar Hua 


Rakkha Bharam Huzoor Ne Shauq Apna Har Jagah 
Kaafi Ye Naam Apne Liye Umr Bhar Hua 

Sallimu Tasleema 


Naam Baghdad Hai Un Shara Ki 
Deewaro Ka 


Chehra Hota Hai Zubaan Hag Ke Parastaro Ka 
Haal Puchhta Nahin Baghdad Ke Maikharo Ka 


Dum Jahan Ghut'ta Hai Batil Ke Hunarkaro Ka 
Naam Baghdad Hai Un Shara Ki Deewaro Ka 


Nek Allah Ke Hain Aur Bure Mere Hain 
Yahi Irshad Sahara Hai Gunahgaro Ka 


Do Jahan Raai Barabar Hain Nazar Mein Jin Ki 
Sab Pata Unko Hai Seene Ke Chhupe Ghaaro Ka 


Unke Marhoone Inayat Hain Salasil Saare 
Noor Kis Jaa Nahin is Roze Ke Meenaro Ka 


Dare Aaga Ki Ghulami Hai Tarruf Apna 
Ke Yahi Aastan Shahkar Hai Shahkaro Ka 


Dil Mein Aao Ke Ye Ghar Wagai Ghar Ho Jaaye 
Warna Ghar Naam to Hota Nahin Deewaro Ka 


Shahe Baghdad Ka Pur Noor Sarapa Kya Hai 
Chalta Phirta Hua Quran Hai Si Paaro Ka 

Sallimu Tasleema 


Ghause Aazam Ki Haqeeqat Ka Jo Irfaan Ho Jaaye 
Paani Ho Jaaye Jigar Kitne Jigardaro Ka 


Aapke Dar Pe Nazar Sab Ki Lagi Rehti Hai 
Ke Ye Mahwar Hai Har Ek Daur Ke Deendaro Ka 


Rauza Kya Rauza Hai Baghdad Ke Sarkar Ka Shauq 
Zor Chalta Hai Na Shaho Ka Na Zardaro Ka 


Kitne Zarrat Ko Khursheed Banaya 
Tum Ne 


Ek Nazar Daal Ke Ghausus Sagalaina Tum Ne 
Kar Diya Kitno Ko Khaliq Ka Shanasa Tum Ne 


Apni Nisbat Ka Ata Kar Ke Sahara Tum Ne 
Kaise Kaisw Na Dimagho Ko Ujala Tum Ne 


Nagsh Tauheed Ka Jo Phir Se Ubhara Tum Ne 
Kitne Zarrat Ko Khursheed Banaya Tum Ne 


La Wujood Se Maqaam Bataya Apna Tum Ne 
Sirf Murdo Ko Hi Kya Deen Ko Jilaya Tumne 


Hukmaraa Kaisa Riaya Ka Lahu Peete Hain 
Khoon Paa Zeb Se Tapka Ke Dikhaya Tum Ne 

Sallimu Tasleema 


Raushni Paati Hai Khutbaat Se Dunya Ab Tak 
Ilmo Hikmat Ka Bahaya Hai Wo Darya Tum Ne 


Raai Ka Daana Hain Kaunain Tumhare Aage 
Kya Sharf Paaya Hai Aagao Ke Aaga Tum Ne 


Khulne Paaya Na Ghulamo Ka Bharam Dunya Mein 
Parda Poshi Ki is Andaz Se Shaha Tum Ne 


Shaug Ko Khair Se Tha Hosh Kahan Jeene Ka 
Har Jagah Girne Se Sarkar Bachaya Tum Ne 


Ik Nazar Mein Kiya Har Gham Ka 
Madawa Tum Ne 


Nigahe Lutf Se Jis Ko Bhi Nawaza Tum Ne 
Uski Dunya Hi Badal Di Shahe Wala Tumne 


Qadriyat Ka Chiragh Aisa Jalaya Tum Ne 
Kar Diya Seeno Mein Imaan Ka Ujala Tum Ne 


Hosh Arbabe Hukoomat Ke Thikane Aaye 
Zor Toofano Pe is Tarah Chalaya Tum Ne 


Haq Ne Bakhsha Hai Do Aalam Pe Tasarruf Tum Ko 
Kis Ko Rakhna Hai Kahan Dekh Ke Rakkha Tum Ne 

Sallimu Tasleema 


Hausla Haar Gai Sarkashi -e- Nafs Apna 
Kar Diya Rooho Ko is Darja Tawana Tum Ne 


Saare Beemar Dimagho Ne Shifa Paai Hai 
Ik Nazar Mein Kiya Har Gham Ka Madawa Tum Ne 


Beh Gaya Waqt Ki Maujo Mein Ghuroore Shahi 
Hag Ki Janib Dile Insan Ko Jo Phera Tum Ne 


Sirf Arbabe Baseerat Hi Tumhein Dekhte Hain 
Parda Rakhne Ke Liye Kar Liya Parda Tumne 


Shauq Aasi Kisi Qabil Hi Nahin Tha Lekin 
Is Gunahgar Pe Kiye Ehsaan Kya Kya Tumne 


Unke Qadmo Mein Wilayat Ke Hain 
Samaan Kitne 


Hain Fidakaar Tere Aye Shahe Jeelan Kitne 
Chaak Dil Kitne Hain Aur Girebaan Kitne 


Aapki Zaat Mein Hain Asrar Pinha Kitne 
Ik Quraan Mein Nazar Aate Hain Quraan Kitne 


Gin Ke Bolo Zara Aaga Ke Hain Ehsaan Kitne 
Kitne Nazro Se Hain Poshida Numaya Kitne 

Sallimu Tasleema 


Saaya -e- Ghaus Mein Kya Khauf Ho Toofano Ka 
Meri Kashti Mein Pala Karte Hain Toofan Kitne 


Dil Ki Khalwat Se Aqeedat Ki Guzargaho Tak 
Unke Jalwe Hain Gulista Ba Gulista Kitne 


Jis Ke Kandhe Pe Qadam Rakh Dein Wali Ho Jaaye 
Unke Qadmo Mein Wilayat Ke Hain Samaan Kitne 


Hai Karamaat Ka Tifli Se Tasalsul Aisa 
Jab Bhi the Ab Bhi Hain Angusht Ba Dandaa Kitne 


Dekh Kar Ghaus Ki Yaado Ka Ujala Dil Mein 
Ghame Dauraan Ke Andhere Hain Hirasaan Kitne 


Ghausiyat Naam Hai Khushbu -e- Shahe Taiba Ka 
Unki Nisbat Se Mehekte Hain Dilo Jaan Kitne 


Mere Aaqa Ka Karam Mujh Pe Rahe to Bas Hai 
Aayenge Aur Guzar Jayenge Toofan Kitne 


Dil Chamakta Hai Jo Zikre Shahe Jilani Se 
Jhilmilate Hain Sitare Sare Mazgaan Kitne 


Faiz Har Daur Mein Sab Paate Hain Shauq is Dar Se 
Umara Kitne, Gada Kitne, Ghareebaan Kitne 

Sallimu Tasleema 


Uska Iman Humesha Taro Taaza 
Dekha 


Aankh Waalo Ne Bhi Kab Aapko Poora Dekha 
Jiski Jitni Hai Nazar Usne Bas Utna Dekha 


Jisne Ek Baar Bhi Baghdad Ka Rauza Dekha 
Zindagi Bhar Use Deedar Ka Pyasa Dekha 


Wo Sharf Aapka Ghausus Saqalain Dekha 
Dil Kahe Jaata Hai Har Baar Abhi Kya Dekha 


Jisne Sarkar Ke Qadmo Ka Ujala Dekha 
Uska Iman Humesha Taro Taaza Dekha 


Dekhna Kya Hai Fagat Dekhne Waala Jaane 
Log Kehne Ko to Kehte Hain Jalwa Dekha 


Aye Dare Ghaus Wasilo Ka Tu Wo Makhzan Hai 
Jis Ko Dekha Tera Mujtaaje Wasila Dekha 


Unki Azmat Ka Kitabo Se Tarruf Kya Ho 
Jinke Har Khutbe Ko Ik Daftare Maana Dekha 


Dekhna Kehte Nahin Nazro Ke Kho Jaane Ko 
Jab Tajalli Mein Nazar Gum Ho to Phir Kya Dekha 

Sallimu Tasleema 


Dare Aqdas Ki Ghulami Se Bharam Hai Apna 
Apne Jeene Ka Yahi Hum Ne Asasa Dekha 


Jinke Deedar Se Beenai Ke Hosh Udte Hain 
Kis Ko Maloom Ke Kisne Unhein Kitna Dekha 


Dekhne Aur Samajhne Mein Bada Farq Hai Shauq 
Ye Zaroori Nahin, Jisne Unhein Samjha Dekha 


Ye Dil, Dil Nahin Unka Nagshe Qadam 
Hai 


Ghulamo Pe Kya Kam Tumhara Karam Hai 
Hazaaro Ghamo Mein Bhi Jeene Ka Dam Hai 


Zuhoore Tajalli Ba Shane Atam Hai 
Ye Dil, Dil Nahin Unka Nagshe Qadam Hai 
Jo Hasti Nabi Ke Qadam Bar Qadam Hai 
Usi Se Wilayat Ka Saara Bharam Hai 


Sabhi Sange Dar Par Hai Sar Rakhne Waale 
Jo Sar Unke Qadmo Mein Hai Muhtaram Hai 


Nahin Hai Mujhe Hosh Tak Mangne Ka 
Huzoor Aap Jo Bhi Nawazein Karam Hai 


Zamane Ke Toofan Mein Sab Ladkhadaye 
Jise Tumne Thama Wo Saabit Qadam Hai 

Sallimu Tasleema 


Bayaan Kya Ho Anwaare Ghausul Warai 
Tallug Haqeeqat Ka Lafzo Se Kam Hai 


Dar Shahe Baghdad Hai Shaug Wo Dar 
Jo is Dar Se Mansoob Hai Muhtaram Hai 


Har Wali Sarkar Ka Daman Girafta 
Ho Gaya 
Chand Ki Ruyat Mein Shak Jis Wagt Paida Ho Gaya 
Jalwa -e- Ghausul Wara Ailane Roza Ho Gaya 


Ik Nazar Se Sarkar Aapki Kya Kya Ho Gaya 
Rooh Jaagi Zehan Jaaga Qalb Beena Ho Gaya 


Hum Tasawwur Bhi Na Kar Sakte the Jis Ka Ho Gaya 
Faize Ghause Paak Fazle Hag Ta'ala Ho Gaya 


Jis Qadr Mujhe Dunya Barbad Karne Par Tuli 
Rabta Sarkar Se Utna Tawana Ho Gaya 


Dil Ki Basti Mein Siwa Veeraniyo Ke Kuchh Na Tha 
Aap Kya Aaye Dil Aaina Khana Ho Gaya 


Unke Raste Mein Wujood Apna Mita to Gham Nahin 
Unke Sadge Mein Mila Tha Un Pe Sadqa Ho Gaya 


Sadre Bazme Auliya Ki Shano Azmat Dekh Kar 
Har Wali Sarkar Ka Daman Girafta Ho Gaya 

Sallimu Tasleema 


Samne Suraj Ke Zulmat Saans Le Sakti Nahin 
Jis Taraf Unki Nazar Utthi Ujala Ho Gaya 


Aql Waale Rasto Ki Justju Mein Reh Gaye 
Unke Deewane Jidhar Chal Nikle Rasta Ho Gaya 


Hum Azal Se Aastane Ghaus Ke Parwarda Hain 
Kab Na Tha Jo Rabt Aaj Unse Paida Ho Gaya 


La Wujood Abde Qadir Se Nazar Hairan Hai 
Kis Ke Parde Mein Numaya Kis Ka Jalwa Ho Gaya 


Le Rahi Hain Kitni Sadiya Saans Unke Saaye Mein 
Unka Dar Kitno Ke Jeene Ka Sahara Ho Gaya 


Mutmain Hoon Shauq Unke Saaya -e- Nalain Mein 
Jo Meri Takhleeq Ka Maqsad Tha Poora Ho Gaya 


Mujhe Apne Hone Ka Ehsaas Kam Hai 


Khayal Unka Jabse Mere Hum Qadam Hai 
Mujhe Apne Hone Ka Ehsaas Kam Hai 


Wilayat Nubuwwat Mein is Tarah Zamm Hai 
Zasare Ta Qadam Akse Noore Qidm Hai 


Tumhara Karam Zindagi Ka Bharam Hai 
Wagarna Ye Hasti Sarasar Adam Hai 

Sallimu Tasleema 


Tera Noor Kya Zehan Par Murtasam Hai 
Ujalo Se Mamoor Dil Ka Haram Hai 


Tere Dar Pe Sadiya Lutati Hain Sajde 
Tera Faiz Ya Ghaus Namahntam Hai 


Wo Har Dil Ki Aawaz Pehchante Hain 
Ke Kis Kis Ki Aawaz Mein Kitna Dum Hai 


Chhupe Unse Kya Haale Baatin Kisi Ka 
Nazar Mein Har Saans Ka Zero Bam Hai 


Duayein Wahan Tak Rasa Shaug Kya Ho 
Dikhawa Zyada Hai Ikhlaas Kam Hai 


Har Wali Sarkar Ka Daman Girafta 
Ho Gaya 


Chand Ki Ruyat Mein Shak Jis Wagt Paida Ho Gaya 
Jalwa -e- Ghausul Wara Ailane Roza Ho Gaya 


Ik Nazar Se Sarkar Aapki Kya Kya Ho Gaya 
Rooh Jaagi Zehan Jaaga Qalb Beena Ho Gaya 


Hum Tasawwur Bhi Na Kar Sakte the Jis Ka Ho Gaya 
Faize Ghause Paak Fazle Hag Ta'ala Ho Gaya 


Jis Qadr Mujhe Dunya Barbad Karne Par Tuli 
Rabta Sarkar Se Utna Tawana Ho Gaya 

Sallimu Tasleema 


Dil Ki Basti Mein Siwa Veeraniyo Ke Kuchh Na Tha 
Aap Kya Aaye Dil Aaina Khana Ho Gaya 


Unke Raste Mein Wujood Apna Mita to Gham Nahin 
Unke Sadge Mein Mila Tha Un Pe Sadqa Ho Gaya 


Sadre Bazme Auliya Ki Shano Azmat Dekh Kar 
Har Wali Sarkar Ka Daman Girafta Ho Gaya 


Samne Suraj Ke Zulmat Saans Le Sakti Nahin 
Jis Taraf Unki Nazar Utthi Ujala Ho Gaya 


Aql Waale Rasto Ki Justju Mein Reh Gaye 
Unke Deewane Jidhar Chal Nikle Rasta Ho Gaya 


Hum Azal Se Aastane Ghaus Ke Parwarda Hain 
Kab Na Tha Jo Rabt Aaj Unse Paida Ho Gaya 


La Wujood Abde Qadir Se Nazar Hairan Hai 
Kis Ke Parde Mein Numaya Kis Ka Jalwa Ho Gaya 


Le Rahi Hain Kitni Sadiya Saans Unke Saaye Mein 
Unka Dar Kitno Ke Jeene Ka Sahara Ho Gaya 


Mutmain Hoon Shauq Unke Saaya -e- Nalain Mein 
Jo Meri Takhleeq Ka Maqsad Tha Poora Ho Gaya 

Sallimu Tasleema 


Har Zamane Ko Tera Taabe Farman 
Dekha 


Aastan Aapka Kya Aye Shahe Jeelan Dekha 
Saans Leta Hua Ik Aalame Imkaan Dekha 


Sar Se Ooncha Jo Kabhi Waqt Ka Toofan Dekha 
Faize Aaqa Se Dilo Jaan Ko Farozaa Dekha 


Noore Hag Kitne Libaso Mein Darakhsha Dekha 
Farq Ye Hai Kahin Zahir Kahin Pinhaa Dekha 


Kisne Har Rukh Se Tumhein Aye Shahe Shahan Dekha 
Jis Qadr Jis Ko Hai Deedar Ka Imkaan Dekha 


Damane Rahmat Haq Hai Tera Daman Kya Hai 
Jisko Dekha Tera Wabasta -e- Daaman Dekha 


Zindagi Uski Kabhi Be Saro Samaan Na Rahi 
Jis Kisi Ne Tumhein Apna Saro Samaan Dekha 


Dastgeeri Teri Jeene Ka Bharam Rakhti Hai 
Har Kisi Ko Tera Sharminda -e- Fhsaan Dekha 


Dono Aalam Pe Hai Sadiyo Se Hukumat Teri 
Har Zamane Ko Tera Taabe Farman Dekha 

Sallimu Tasleema 


Jinka Iman Ghulami Dare Sarkar Ki Hai 
Un Pe Mit Jaane Ko Sarmaya -e- Imaan Dekha 


Dekhta Rehta Hoon Main Shane Karam Ko Unki 
Maine Daman Kabhi Dekha Na Gireba Dekha 


Apne Hone Ka Bhi Ehsaas Na Hone Paaya 
Aapki Yaad Ko Jab Jazbe Rage Jaan Dekha 


Shaug Hairan Hain Sab Dekhne Wale Ab Tak 
Mujh Se Zarre Ko Jo Suraj Ka Sana Khwan Dekha 


Ghareebo Ko Dare Sarkar Hi Kaaba 
Nazar Aaya 


Tarruf Ye Jamale Ghause Aazam Ka Nazar Aaya 
Nazar Aaya Bahut Bhi to Bahut Thoda Nazar Aaya 


Jise Bhi Hoshe Deedar Aapka Shaha Nazar Aaya 
Wo Dunya Se Kya Khud Se Bhi Begana Nazar Aaya 


Wo Rutba Jalwa Gaahe Shahe Jeelan Ka Nazar Aaya 
Nazar Jis Samt Utthi Noore Illallah Nazar Aaya 


Sulooko Jazb Dono Raste Hain Unki Khilwat Ke 
Har Ik Majzoob Wa Salik Unka Karinda Nazar Aaya 


Nazar Aate Nahin Hai Khaas Jalwe Aam Nazro Mein 
Jamale Ghausiyat Jisko Nazar Aaya Nazar Aaya 

Sallimu Tasleema 


Jab Aankhein Band Thi Aaga Hai Parde Mein Samajhte the 
Aankhein Khuli to Parda Khud Wujood Apna Nazar Aaya 


Nazar Mahboobe Subhani Ki Kya Hai Nabze Dauraan Hai 
Nazar Badli to Dhaara Waqt Ka Badla Nazar Aaya 


Tawafe Kaba Karte Hain Jo Daulat Mand Hote Hain 
Gharibo Ko Dare Sarkar Hi Kaaba Nazar Aaya 


Shuoor Unki Sana Ka Main Unhi Se Maang Leta Hoon 
Ata Jin Ki Badi, Daman Mera Chhota Nazar Aaya 


Bahut Oonchi Nazar Waalo Ki Nazrein Bhi Yahan Gum Hain 
Ye Rauza Har Nazar Se is Qadr Ooncha Nazar Aaya 


Kahan Tak Hain Hadein Anwaare Ghausiyat Ki Kya Jaane 
Yahan Ka Gosha Gosha Noor Ka Darya Nazar Aaya 


Mashiyyat Ahle Dil Unki Nazar Se Jaan Lete Hain 
Nazar Jaisi Mizaje Waqt Bhi Waisa Nazar Aaya 


Dare Ghausul Wara Se Shauq Nisbat Hai Hayat Apni 
Yahi Ek Rabt Jaano Jism Ka Rishta Nazar Aaya 

Sallimu Tasleema 


Kitni Hageeqato Ka Ujala Kahoon 
Tujhe 


Toore Wila Ke Barge Tajalla Kahoon Tujhe 
Aaqa Tu Hi Bata Mujhe Kya Kya Kahoon Tujhe 


Qibla Dilo Ka Jaano Ka Kaaba Kahoon Tujhe 
Aye Noore Kul Ke Noor Bata Kya Kahoon Tujhe 


Lafzo Mein Teri Shan Na Aai Na Aayegi 
Phir Kyun Na Ek Aalame Maana Kahoon Tujhe 


Kehna to Chahta Hoon Bahut Kuchh Tujhe Magar 
Kam Hai Wo Teri Shan Se Jitna Kahoon Tujhe 


Sab Kuchh Bhi Tujh Ko Keh Kar Yahi Aarzu Rahi 
Jaisa Haqeeqatan Hai Tu Waisa Kahoon Tujhe 


Itni Bhi Haisiyat Nahin Meri Tere Huzoor 
Qatra Kahoon Main Apne Ko Darya Kahoon Tujhe 


Dunya -e- Ilm Wa Aagahi Raushan Tujhi Se Hai 
Kitni Hageegato Ka Ujala Kahoon Tujhe 


Beena Dilo Ko Karti Hai Khaake Qadam Teri 
Kyunkar Na Jaano Dil Ki Tamanna Kahoon Tujhe 

Sallimu Tasleema 


Daman Girafta Tere Sabhi Haq Rasida Hain 
Hairat Nahin Jo Urwatul Wusqa Kahoon Tujhe 


Khud Bolta Hai Tera Har Andaze Ghausiyat 
Aaina Siraje Munira Kahoon Tujhe 


Is Fikr Mein Hai Shauq Bhi Hairan Aaj Tak 
Kis Kis Ki Zindagi Ka Sahara Kahoon Tujhe 


Aastan Kya Hai Tera Markaze 
Roohani Hai 


Mustafai Ba Libase Shahe Jilani Hai 
Ghaus Ki Madh Nubuwwat Ki Sana Khwani Hai 


Unke Jalwo Ki Wo Aijaz Ba Damani Hai 
Aql Kya Shay Hai Nazar Waalo Ko Hairani Hai 


La Wujood Aapki Wo Azmat La Sani Hai 
Deed Aasan Hai Na Idraak Ba Aasani Hai 


Kitni Maa Aazama Shani Teri Sultani Hai 
Kham Tere Dar Pe Har Ek Daur Ki Peshani Hai 


Maa Wara Aap Hain Har Fikro Nazar Ki Hadd Se 
Aur Har Shakhs Khayalat Ka Zindani Hai 

Sallimu Tasleema 


Hosh Hota to Tere Dar Pe Fida Ho Jaata 
Apne Jeene Se Mujhe Sakht Pashemani Hai 


Dil Ke Aaine Tasawwur Se Chamak Uthte Hain 
Shahe Baghdad Ke Jalwo Ki Wo Tabani Hai 


Faiz Paate Hain Tere Dar Se Salasil Saare 
Aastan Kya Hai Tera Markaze Roohani Hai 


Teri Azmat Ko Zubaan Dene Ki Koshish Ki Thi 
Khanda Zan Mujh Par Mere Aql Ki Nadani Hai 


Tere Khuddam Pareshan Nahin Dunya Se 
Tere Khuddam Se Dunya Ko Pareshani Hai 


Jo Chaheete Hain Tere Unka Gadaye Dar Hoon 
Yahi Nisbat Mera Sarmaya -e- Imkani Hai 


Seerate Ghaus Ka Kya Jaaiza Le Shauq Koi 
Sancha Sunnat Ka Hai Aur Raushni Qurani Hai 

Sallimu Tasleema 


Faiz Saara Hai Ye Kis Ka Khwaja 
Ajmer Ka 


Hosh Udaye Kyun Na Jalwa Khwaja Ajmer Ka 
Noore Haq Ne Naam Paaya Khwaja Ajmer Ka 


Khalq Par Ehsaan Hai Kya Kya Khwaja Ajmer Ka 
Hai Fidai Har Zamana Khwaja Ajmer Ka 


Dekhne Waala Hi Jaane Khwajgi Ki Azmatein 
Ahle Dunya Ko Pata Kya Khwaja Ajmer Ka 


Hukmarani Har Jagah Hai Khwaja Ajmer Ki 
Hind Hai Daarul Khilafa Khwaja Ajmer Ka 


Kitni Sadiyo Se Hai Jeene Ka Sahara Aaj Bhi 
Marja -e- Khalq Aastana Khwaja Ajmer Ka 


Raushni Islam Ki Phaili Jo Hindustan Mein 
Faiz Saara Hai Ye Kis Ka Khwaja Ajmer Ka 


Khwajgi Ke Faiz Se Mahroom Koi Bhi Nahin 
Mil Raha Sab Ko Sadqa Khwaja Ajmer Ka 


Rahmate Haq Ki Nazar Rehti Hai Us Par Har Jagah 
Paak Daman Jisne Thama Khwaja Ajmer Ka 

Sallimu Tasleema 


Zindagi Ke Hausle Reh Jaate Hain Thak Kar Jahan 
Kaam Aata Hai Wasila Khwaja Ajmer Ka 


Kya Samajh Kar Gardishe Dauraan Darati Hai Mujhe 
Hai Salamat Sar Pe Saaya Khwaja Ajmer Ka 


Puchhne Waala Ghareebo Ka Nahin Koi to Kya 
Hai Gharibo Ko Sahara Khwaja Ajmer Ka 


Ek Jhalak Bhi Dekh Le Koi to Kho Baithe Hawaas 
Mustafai Hai Sarapa Khwaja Ajmer Ka 


Ye Muqaddar Sirf Daagh Dehelvi Ka Shauq Tha 
Shaaire Darbar Hona Khwaja Ajmer Ka 

Sallimu Tasleema 


Badshahi Tere Dar Ki Fugara Dete 
Hain 


Is Ada Se Wo Karam Apna Dikha Dete Hain 
Ye Pata Tak Nahin Chalta Kise Kya Dete Hain 


Nigahe Lutf Se Jis Dil Ko Jila Dete Hain 
Isse Dunya Ke Hijabaat Utha Dete Hain 


Ulfate Khwaja Mein Khud Ko Jo Mita Dete Hain 
Mere Khwaja Unhein Kya Kya Na Bana Dete Hain 


Jis Kisi Ko Bhi Wo Qadmo Mein Jagah Dete Hain 
Apna Gham De Ke Har Ek Gham Se Chhuda Dete Hain 


Aisi Azmat Tere Rauze Ko Khuda Ne Di Hai 
Badshahi Tere Dar Ki Fuqara Dete Hain 


Bad Aqeeda Ko Yahan Kuchh Nahin Milne Waala 
Tujh Ko Khwaja Se Ageedat Hai to Aa Dete Hain 


Den Par Aati Hai Jab Banda Nawazi Un Ki 
Be Talab Bhi Wo Tawaggo Se Siwa Dete Hain 


Gham Ki Shiddat Mein Zubaan Jab Nahin Khulne Paati 
Be Zubaan Ashk Bhi Aaga Ko Sada Dete Hain 

Sallimu Tasleema 


Ghuraba Parwari Aisi Hai Mere Khwaja Ki 
Ab Bhi Khwaja Ki Duhai Ghuraba Dete Hain 


Kya Bujhhenge Teri Yaado Ke Chiragh Aandhi Se 
Ye Chiragh Aise Hain Aandhi Ko Bujha Dete Hain 


Tajdaraane Zamana Jo Nahin De Sakte 
Aisi Daulat Teri Rauze Ke Gada Dete Hain 


Shaug Mujh Par Karam Aisa Hai Mere Khwaja Ka 
Jo Bhi Dete Hain Mujhe Sab Se Juda Dete Hain 


Bande Hain Sab Tu Ek Hi Banda 
Nawaz Hai 


Gulbarga Jab Se Unki Qadam Gaahe Naaz Hai 
Ye Sarzameen Sadiyo Se Tarikh Saaz Hai 


Pairahane Bashar Mein Khuda Karsaaz Hai 
Bande Hain Sab Tu Ek Hi Banda Nawaz Hai 


Kya Rutba Aapka Shahe Gesudaraaz Hai 
Jo Aapka Mureed Hai Wo Ishqbaaz Hai 


Khwaja Tumhari Khwajgi Kya Dil Nawaaz Hai 
Daaman Tumhare Samne Sab Ka Daraaz Hai 

Utna Hi Usko Faiz Hai Banda Nawaz Se 
Jise Jitni Ageedat Banda Nawaz Se 


Jo Bekhabar Hai Uski Zubaan Hai Khuli Hui 
Wo Bolta Nahin Jo Aagahe Raaz Hai 


Ho Jaaye Bekhudi Mein Jo Us Paaye Naaz Par 
Wo Ek Sajda Haasile Umre Daraaz Hai 


Dunya Ko Chahe Naaz Kisi Par Bhi Ho Magar 
Hum Ko Tumhare Dar Ki Gadai Par Naaz Hai 


Utni to Umr Maangne Waalo Ki Bhi Nahin 
Unki Ata Ka Silsila Jitna Daraaz Hai 


Milti Nahin Hai Shaug Ye Daulat Har Ek Ko 
Sabse Bada Karam Dilo Jaan Ka Gadaaz Hai 

Unki Nazar Hai Jis Pe Wahi Sar 
Buland Hai 


Toofan Dardo Gham Ka Agarche Do Chand Hai 
Dil Faize Khwajgi Se Magar Behra Mand Hai 


Har Dil Tumhare Faiz Ka Ehsanmand Hai 
Jiska Hai Jitna Hausla Itni Gazand Hai 


Sheeraza -e- Hayaat Hai Bikhra Hua to Kya 
Chashme Karam Huzoor Ki Sheeraza Band Hai 


Jab Chahe Kheenchte Hain Ghulamo Ko Apne Paas 
Unki Nigahe Lutf Nigaho Ki Kamand Hai 


Ashko Ke Ho Chiragh Ke Zakhmo Ke Phool Ho 
Wo Cheez Kaam Ki Hai Jo Unko Pasand Hai 


Sarmaya Gham Ke Maaro Ka Hota Hai Aur Kya 
Ek Damane Tahi Hai Dile Dard Mand Hai 


Dunya Ke Maalo Zar Se Nahin Sarbulandiya 
Unki Nazar Hai Jis Pe Wahi Sarbuland Hai 

Jo Haq Ka Haal Hai Wahi Haq Dosto Ka Haal Hai 
Gaahe Barjand Aur Gahe Khal'at Dahand Hai 


Hum Shaug Unke Saaya -e- Daman Mein Shad Hain 
Dunya Humare Waste Kyun Fikr Mand Hain 

Manqabate Qutbe Deccan Hazrate 
Sayyiduna Baba Sharfuddin 
Suharwardi 


Ho Jaaye Inayat Ki Bas Ek Nazar Baba 


Darbar Mein Aaye Hain Hum Daste Nigar Baba 
Ho Jaaye Inayat Ki Bas Ek Nazar Baba 


Har Haal Mein Tum Ko Hai Hum Sab Ki Khabar Baba 
Kis Tarah Ghulamo Ki Hoti Hai Basar Baba 


Kitno Ka Sahara Hai Rahmat Ka Ye Dar Baba 
Hote Hain Fida Tum Par Sab Shamo Sehar Baba 


Hum Aapki Chaukhat Ke Qabil to Nahin 
Ummeede Karam Le Kar Aaye Hain Baba 


Tum Chaho to Pal Bhar Mein Taqdeer Sanwar Jaaye 
Wo Shan Tumhari Hai Wo Faize Nazar Baba 


Jaise Bhi Hain Jo Bhi Hain Hum Aapke Khadim Hain 
Hum Chhod Ke is Dar Ko Jayenge Kidhar Baba 


Din Raat Baraste Hain Anwaar Khudai Ke 
Darbaar Tumhara Hai Anwaar Ka Ghar Baba 

Taqdeer Ke Maaro Ki Jab Koi Nahin Sunta 
Dete Hain Sada Tum Ko Badeeda -e- Tar Baba 


Sadqa Shahe Jeelan Ka Aur Peer Ka Kuchh De Do 
Sarkare Madina Ke Manzoore Nazar Baba 


Aankh Waalo Ko Nazar Aate Hain 
Anwaare Qadeer 


Ahle Irfan Par Khule Kya Kya Na Asrare Qadeer 
Kalime Ki Tehqeeq Hai Ek Zinda Shahkare Taqdeer 


Range Gul, Mauje Saba, Khushbu -e- Gulzare Qadeer 
Aashkar Kitne Pardo Se Hain Anwaare Qadeer 


Be Sada Hota Hi Kab Hai Saaze Bedaar Qadeer 
Saans Ki Soorat Chala Karte Hain Azkaare Qadeer 


Zindagi Halaat Ke Kitne Hi Toofano Mein Ho 
Hausla Haara Nahin Karte Parastare Qadeer 


Ek Aisa Bhi Magam Aata Hai Jazbe Ishq Mein 
Khud Bakhud Matloob Banta Hai Talabgaare Qadeer 


Raushni Ko Dekhne Raushan Nazar Darkaar Hai 
Aankh Waalo Ko Nazar Aate Hain Anwaare Qadeer 

Jab Sambhalne Ki Koi Soorat Nazar Aati Nahin 
Zindagi Ko Karte Hi Banti Hai Iqrare Qadeer 


Gard Bhi Aalaishe Dunya Ki Daman Par Na Thi 
Is Qadr Be Daagh Hai Damane Kirdare Qadeer 


Ahle Dil Hi Jaante Hain Ahle Dil Ki Azmatein 
Ahle Dunya Kya Samajh Sakte Hain Meyaare Qadeer 


Shaug Jab Tak Har Jagah Fazlo Karam Uska Na Ho 
Ghair Mumkin Hai Ke Tay Ho Raahe Dushware Qadeer 


Jab Tak Hai Sar Pe Saaya -e- Daaman 
Qadeer Ka 


Taare Nafs Hai Rishta -e- Daaman Qadeer Ka 
Karti Hai Zikr, Qalb Ki Dhadkan Qadeer Ka 


Kyun Ho Nazar Nawaz Na Gulshan Qadeer Ka 
Har Jalwa Hai Bahaar Ba Daaman Qadeer Ka 


Tha Waqf Haq Ki Raah Mein Tan Man Qadeer Ka 
Maidane La Ilah Hai Ghar Aangan Qadeer Ka 


Parwah Hai Kis Ko Kashmakashe Rozgaar Ki 
Jab Tak Hai Sar Pe Saaya -e- Daaman Qadeer Ka 

Beena Agar Ho Dil to Ujalo Ki Kya Kami 
Nagshe Qadam Kahan Nahin Raushan Qadeer Ka 


Haq Dosto Se Bair Hai Haq Ki Mukhalifat 
Dushman Apna Aap Hai Dushman Qadeer Ka 


Dil Ki Taho Mein Dekh Qadeeri Tajalliya 
Deewaro Dar Mein Dhoond Na Maskan Qadeer Ka 


Tehgeege Kalima Ki Jahan Hoti Hai Guftagu 
Karte Hain Log Zikr Khususan Qadeer Ka 


Har Rang Mein Hai Jalwa -e- Be Rang Ka Zuhoor 
Kyunkar Hara Bhara Na Ho Gulshan Qadeer Ka 


Qudrat Qadeer Ki Nazar Aayegi Baad Mein 
Pehle Khuloose Qalb Se Tu Ban Qadeer Ka 


Kuchh Bhi Na Ho Ke Shaug Jo Sab Kuchh Hai Zindagi 
Har Haal Mein Karam Hai Yageenan Qadeer Ka 

Our Books In Roman Urdu : 


(1) Bahaar -e- Tehreer (14 Parts) 

- Abde Mustafa Muhammad Sabir Qadri 

(2) Allah Ta'ala Ko Uparwala Ya Allah Miyan Kehna 
Kaisa? - Abde Mustafa Muhammad Sabir Qadri 

(3) Azaan -e- Bilal Aur Suraj Ka Nikalna 

- Abde Mustafa Muhammad Sabir Qadri 

(4) Ishqe Majazi (Muntakhab Mazameen Ka Majmua) 
- Abde Mustafa Official 

(5) Gaana Bajana Band Karo, Tum Musalman Ho! 

- Abde Mustafa Muhammad Sabir Qadri 

(6) Shabe Meraj Ghause Paak 

- Abde Mustafa Muhammad Sabir Qadri 

(7) Shabe Meraj Nalain Arsh Par 

- Abde Mustafa Muhammad Sabir Qadri 

(8) Hazrate Owais Qarni Ka Ek Waqiya 

- Abde Mustafa Muhammad Sabir Qadri 

(9) Dr. Tahir Aur Wagar -e- Millat 

- Abde Mustafa Muhammad Sabir Qadri 

(10) Tagreer Karne Waala Kaisa Ho? 

- Abde Mustafa Muhammad Sabir Qadri 

(11) Ghaire Sahaba Mein Radiallaho Ta'ala Anho Ka 
Istemal - Abde Mustafa Muhammad Sabir Qadri 

(12) Ikhtelaf Ikhtelaf Ikhtelaf 

- Abde Mustafa Muhammad Sabir Qadri 

(13) Chand Wagiyaat -e- Karbala Ka Tehqeeqi Jaayeza 
- Abde Mustafa Muhammad Sabir Qadri 

(14) Binte Hawwa (Ek Sanjida Tehreer) 

- Kanize Akhtar 

(15) Sex Knowledge (Islam Mein Sohbat Ke Aadab) 

- Abde Mustafa Muhammad Sabir Qadri 

(16) Hazrate Ayyoob Alaihissalam Ke Wagiye Par 
Tehgeeq - Abde Mustafa Muhammad Sabir Qadri 

(17) Aurat Ka Janaza - Janabe Ghazal Sahiba 

(18) Ek Aashig Ki Kahani Allama Ibne Jauzi Ki Zubaani 
- Abde Mustafa Muhammad Sabir Qadri 

(19) Huzoor Ki Shaan In The Quraan 

- Mufti Ahmad Yaar Khan Nayeemi 

(20) Husne Mustafa Aur Kalame Raza 

- Maulana Sajjad Ali Faizi 

(21) Afzaliyate Siddique -e- Akbar Wa Farooge Aazam 
- Tajushshariah, Mufti Akhtar Raza Khan 

(22) Kya Hazrate Bilal Radiallaho Ta'ala Anho Ka Rang 
Kaala Tha? 

- Abde Mustafa Muhammad Sabir Qadri 

(23) Hazrate Bilal Ke Islam Laane Ka Wagiya Kya Tha? 
- Abde Mustafa Muhammad Sabir Qadri 

(24) Sharah Mishkaat (Kitabul Iman) 

- Mufti Ahmad Yaar Khan Nayeemi 

(25) Chand Ghair Motabar Kitabein 

- Maulana Hasan Noori 

(26) Tirmizi (Part 1) - Muhammad Bin Eisa Tirmizi 

(27) Aaiye Namaz Seekhein (Part 1) 

- Abde Mustafa Muhammad Sabir Qadri 

(28) Sharah Mishkaat (Kitabul Ilm) 

- Mufti Ahmad Yaar Khan Nayeemi 

(29) Sahih Bukhari Aur Ilme Ghaib 

- Allama Muhammad Abdul Qadir 

(30) Difa -e- Kanzul Iman 

- Tajushshariah, Mufti Akhtar Raza Khan 

(31) Pehle Farz Nafl Baad Mein 

- Aala Hazrat, Imam Ahmad Raza Khan Barelvi 

(32) Qiyamat Ke Din Logon Ko Kis Ke Naam Ke Saath 
Pukara Jayega - Abde Mustafa Muhammad Sabir Qadri 
(33) Yaare Ghaar - Dr. Asif Ashraf Jalali 

(34) Tie Ka Mas'ala - Huzoor Tajushshariah 

(35) Sawaneh Tajushshariah - Mufti Dr. Yunus Raza 

(36) Huzoor Tajushshariah Aur Bukhari Shareef Ki Pehli 
Hadees Ka Dars - Maulana Muhammad Raza Markazi 
(37) Huzoor Tajushshariah Ke Kalaam Mein Muhawraat 
Ka Istemal - Muhammad Kashif Raza Shaad Misbahi 

(38) Hussamul Haramain - Aala Hazrat Imam Ahmad Raza 
Khan Barelvi 

(39) Haque Par Kaun? - Allama Muhammad Zafar Attari 
(40) Shirk Kya Hai? - Allama Muhammad Ahmad Misbahi 
(41) Qurbani Ka Bayaan From Bahaar -e- Shariat 

- Allama Mufti Amjad Ali Aazmi 

(42) Zibah Ka Bayaan From Bahaar -e- Shariat 

- Allama Mufti Amjad Ali Aazmi 

(43) Eisaiyat Se Islam Tak 

- Allama Ghulam Rasool Qasmi 

(44) Zambik Ka Maana Aur Masla -e- Durood 

- Allama Syed Ahmad Sayeed Kaazmi 

(45) Islami Taleem (Part 1) 

- Allama Mufti Jalaluddin Ahmad Amjadi 

(46) Muharram Mein Kya Jaiz Aur Kya Najaiz? 

- Allama Tatheer Ahmad Razvi 

(47) Muharram Mein Nikah 

- Abde Mustafa Muhammad Sabir Qadri 

(48) Islami Zindagi 

- Mufti Ahmad Yaar Khan Nayeemi 

(49) Riwayato Ki Tehgeeg (Part 1) 

- Abde Mustafa Muhammad Sabir Qadri 

(50) Riwayato Ki Tehgeeg (Part 2) 

- Abde Mustafa Muhammad Sabir Qadri 

(51) Sharahe Kalaame Raza 

- Al Hafiz Al Qaari Maulana Ghulam Hasan Qadri 
(52) Imamul Ayimma Abu Bakr Siddique 

- Allama Ghulam Rasool Qasmi 

(53) Aulia -e- Rijalul Hadees 

- Allama Abdul Mustafa Aazmi 

(54) Tamheede Imaan 

- Aala Hazrat, Imam Ahmad Raza Khan 

(55) Sharah Qasida -e- Meraj 

- Al Hafiz Al Qaari Maulana Ghulam Hasan Qadri 
(56) Imam Mahdi (Zamana -e- Zuhoor Aur Alamaat) 
- Imam Ibne Hajar Haytmi Shafayi 

(57) Break Up Ke Baad Kya Karein? 

- Abde Mustafa Muhammad Sabir Qadri 

(58) Ek Nikah Aisa Bhi 

- Abde Mustafa Muhammad Sabir Qadri 

(59) Ali Wa Muawiya - Allama Ghulam Rasool Qasmi 
(60) Kafir Se Sood - Abde Mustafa Muhammad Sabir Qadri 
(61) Main Khan Tu Ansari 

- Abde Mustafa Muhammad Sabir Qadri 

(62) Riwayato Ki Tehgeeg (Part 3) 

- Abde Mustafa Muhammad Sabir Qadri fficial 

(63) Jurmana - Abde Mustafa Muhammad Sabir Qadri 
(64) La Ilaha Illallah, Chishti Rasoolullah? 

- Abde Mustafa Muhammad Sabir Qadri 

(65) Hazrate Ali Ki Wiladat Kahan Hui? 

- Allama Qari Luqman Shahid 

(66) Sarkar Ka Hulya Mubarak Ba Riwayate Umme Mabad 
- Abde Mustafa Muhammad Sabir Qadri 

(67) Qanoon -e- Shariat - Allama Qazi Shamsuddin Ahmad 
(68) Saniha -e- Karbala - Allama Ghulam Rasool Qasmi 
(69) Shirk Ki Hageegat - Allama Asif Abdullah Qadri 
(70) Be Peer Ka Peer Shaitan Hai 

- Aala Hazrat, Imam Ahmad Raza Khan Barelvi 

(71) Islami Agaid - Allama Mufti Faiz Ahmad Owaisi 
(72) Zarbe Haidari - Allama Ghulam Rasool Qasmi 

(73) Saltanat -e- Mustafa 

- Allama Mufti Ahmad Yaar Khan Nayeemi 

(74) Badmazhabo Se Rishte 

- Allama Mufti Jalaluddin Ahmad Amjadi 

(75) Main Nahin Jaanta - Maulana Hasan Noori Gondavi 
(76) Safarnaama Bilaade Khamsa 

- Abde Mustafa Muhammad Sabir Qadri 

(77) Mansoor Hallaj 

- Abde Mustafa Muhammad Sabir Qadri 

(78) Tehqeege Imamat 

- Imame Ahle Sunnat, Aala Hazrat Rahimahullahu Ta'ala 
(79) Gustakhe Nabi Kafir Hai 

- Imame Ahle Sunnat, Aala Hazrat 

(80) Gustakhe Nabi Ke Qatl Ki Hadees Par Tehgeeg 

- Zubair Jamalvi 

(81) Seerate Mustafa 

- Allama Abdul Mustafa Aazmi Rahimahumullahu Ta'ala 
(82) Tablighi Jama'at Ka Fareb 

- Allama Sayyid Shah Turabul Haque Qadri 

(83) Sunni Kaun? Wahabi Kaun? 

- Abde Mustafa Muhammad Sabir Qadri 

(84) Farzi Qabrein - Abde Mustafa Muhammad Sabir Qadri 

(85) Imam Abu Yusuf Ka Difaa 

- Imame Ahle Sunnat, Aala Hazrat Rahimahullahu Ta'ala 
(86) Hindustan Daarul Harab Ya Daarul Islam? 

- Abde Mustafa Muhammad Sabir Qadri 

(87) Raza Ya Riza? 

- Abde Mustafa Muhammad Sabir Qadri 

(88) 786/92 - Abde Mustafa Muhammad Sabir Qadri 
(89) Fitna Gauhar Shahi 

- Abde Mustafa Muhammad Sabir Qadri 

(90) Deeni Taleem - Allama Sayyid Turabul Haq Qadri 
(91) Sallimu Tasleema - Khwaja Shauq 

